**ការសម្ភាសរបស់បងស្រី ចាន់ ជូ**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ ចាន់ ជូ។

**ព៌តមានរបស់បងស្រី ចាន់ ជូ**

*បងស្រី ចាន់ ជូមានអាយុ៣៦ឆ្នាំនៅក្នុងឆ្នាំ២០២០។ គាត់មានទីលំនៅបច្ចុប្បន្ននៅភូមិរវ៉ាក់ ឃុំរយ៉ ស្រុកកោះញ៉ែក ខេត្តមណ្ឌលគិរី។ គាត់មានបងប្អូន៩នាក់ ស្រី៣នាក់ ប្រុស៦នាក់។ គាត់មានស្រុកកំណើតនៅក្នុងភូមិខេត្តកំពង់ចាម។ បងស្រីមានកូន៤នាក់ ប្រុស៤នាក់។*

ក៖ បាទ! ចឹងជាដំបូងខ្ញុំអរគុណច្រើនបងដែរបានអោយខ្ញុំពិភាក្សាជាមួយបងទាក់ទងពីប្រវត្តិរបស់បង។ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណង់ចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗរបស់បងបានស្គាល់និងបានដឹងពីប្រវត្តិឪពុកម្ដាយជាពិសេសប្រវត្តិរបស់បងដែរបងបានរៀបរាប់ចឹងទុកអោយកូនចៅជំនាន់ក្រោយបានដឹងចឹងហាសណាស់បង?

ខ៖ ចាស!

ក៖ បាទ! ចឹងបងយល់ព្រមដើម្បីអោយខ្ញុំដាក់ការសម្ភាសទាំងអស់និងទៅក្នុងវេបសាយសាលាទេបង?

ខ៖ ចាស!

ក៖ បាទ! ចឹងសំរាប់ខ្ញុំជាអ្នកសម្ភាសបងខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសបងគឺនៅថ្ងៃទី១៣ ខែ១១ ឆ្នាំ២០២០ ហើយការសម្ភាសទាំងអស់និងគឺធ្វើឡើងនៅភូមិរវ៉ាក់ ឃុំរយ៉ ស្រុកកោះញ៉ែក ខេត្តមណ្ឌលគិរីត្រូវអត់បង?

ខ៖ ចាស!

ក៖ បាទ! ចឹងសំរាប់អើបងឈ្មោះពេញរបស់បងទាំងត្រកូលម៉ងហាស?

ខ៖ ចាស!

ក៖ ឈ្មោះអីគេបង?

ខ៖ អើខ្ញុំចាន់ ជូ។

ក៖ បងចាន់ ជូ?

ខ៖ ចាស!

ក៖ រួចចុះអើមានឈ្មោះហៅក្រៅអត់បង?

ខ៖ អត់អើឈ្មោះក្រៅគេហៅម៉ែអាកាដែរ។

ក៖ អូ៎ចឹងហោស?

ខ៖ ចាស! កូន។

ក៖ រួចចុះកាលពីក្មេងធ្លាប់មាននរណាគេហៅឈ្មោះអីផ្សេងអត់?

ខ៖ អត់ហៅតែជូៗចឹងទៅ។

ក៖ ចឹងហេសបងហេស?

ខ៖ ចាស!

ក៖ អូ៎រួចចុះអើសព្វថ្ងៃបងអាយុប៉ុន្មានទៅបង?

ខ៖ ខ្ញុំ៣៦ឆ្នាំ។

ក៖ ៣៦ឆ្នាំ?

ខ៖ ចាស!

ក៖ រួចចុះបងកើតនៅថ្ងៃខែឆ្នាំណាបងចាំអត់?

ខ៖ ហេ៎អត់បានចាំទេ។

ក៖ អត់ចាំទេណេះបង?

ខ៖ ចាស!

ក៖ ៣៦ឆ្នាំ?

ខ៖ ៣៦ឆ្នាំហើយប៉ុនទាល់តែសួរម៉ែម៉ែចេះតែរាប់ដៃរាប់ជើងទៅដឹងហើយចាស់ៗ។

ក៖ អូ៎បងកើតនៅ១៩៨៤?

ខ៖ ចាស!

ក៖ នៅ១៩៨៤?

ខ៖ ចាស! អាហ្នឹងទាល់តែមើលអត្តសញ្ញាណប័នដែរលោកគ្រូ។

ក៖ បាទៗ!

ខ៖ ចាស!

ក៖ ប៉ុន្តែអត់អីទេបងមិនបាច់មើលក៏បានដែររួចអើឆ្នាំជូត ឆ្លូវ ខាល ថោះបងឆ្នាំអីគេ?

ខ៖ ខ្ញុំឆ្នាំម៉្សាញ់។

ក៖ ឆ្នាំម៉្សាញ់ហោសបងហេស?

ខ៖ ចាស! ឆ្នាំពស់។

ក៖ អូ៎បាទបងបាទ!

ខ៖ ម៉្សាញ់។

ក៖ រួចចុះស្រុកកំណើតដែរបងកើតម៉ងបងកើតនៅណា?

ខ៖ ខ្ញុំកើតនៅកំពង់ចាម។

ក៖ កើតនៅកំពង់ចាមហោសបងស្រុកអីគេបង?

ខ៖ ចាស! នៅស្រុកព្រៃឈរ។

ក៖ ព្រៃឈរអាណុងភូមិអីគេបងនៅណុង?

ខ៖ នៅភូមិតារាម។

ក៖​ ភូមិតារាម ឃុំអីទៅ?

ខ៖ ឃុំជ្រៃវៀន។

ក៖ អូ៎ឃុំជ្រៃវៀន?

ខ៖ ស្រុកព្រៃឈរ។

ក៖ ហ្នឹងហើយបង!

ខ៖ ចាស!

ក៖ ចុះបងអើបងមានបងប្អូនបង្កើតចំនួនប៉ុន្មាននាក់បង?

ខ៖ ខ្ញុំគិតទៅ៩នាក់។

ក៖ ៩នាក់?

ខ៖ ចាស៎!

ក៖ រួចមានស្រីប៉ុន្មានប្រុសប៉ុន្មានបង?

ខ៖ ប្រុស៣នាក់ ស្រី៦នាក់។

ក៖ អូ៎ច្រើនហាសណេះបងណេះ?

ខ៖ ៩នាក់ប៉ុន្តែធំៗអស់ហើយ!

ក៖ អូ៎!

ខ៖ ធ្វើការអស់ហើយឥឡូវ។

ក៖ តែបងកូនទីប៉ុន្មានទៅ?

ខ៖ ខ្ញុំទី៣។

ក៖ ទី៣ណេះបងណេះ?

ខ៖ ចាស!

ក៖ អូ៎!

ខ៖ បងគេ។

ក៖ បងអាចប្រាប់អើដូចជាឈ្មោះប្អូនហើយនិងបងបានថាពួកគាត់ឈ្មោះអីហើយពួកគាត់នៅណាមានគ្រួសារធ្វើអីគេខ្លះចឹងហាសណាស់បង?

ខ៖ អូ៎បានតើ!

ក៖ ប៉ុន្តែគាត់មានស្លាប់អត់បង?

ខ៖ មានស្លាប់១នាក់បងបង្អស់។

ក៖ បងគេហោស?

ខ៖ ​ចាស!

ក៖ គាត់ស្លាប់..?

ខ៖ បងប្រុស។

ក៖ គាត់ស្លាប់ដោយសារអីបង?

ខ៖ ជំងឺ។

ក៖ មែនប៉ុលពតណាហី?

ខ៖ អត់ទេជំងឺ។

ក៖ អូ៎!

ខ៖ ម៉ែគាត់ថាជំងឺមើលអត់ទាន់។

ក៖ អូ៎បាទបងបាទ!

ខ៖ មើលអត់ទាន់ខុសខ្សែថាខុសខ្សែចិនចឹងហាស!

ក៖ ហ្នឹងហើយ!

ខ៖ ប៉ាខ្ញុំកាត់ចិនដែរ។

ក៖ អូ៎!

ខ៖ ដល់នេះគេកាច់យកម៉ង។

ក៖ អូ៎!

ខ៖ គេកាច់ម៉ងធំហើយណុងប៉ុន្តែដឹងខុសអីទេដល់ពេលរៀបអត់ត្រូវហោស!

ក៖ បាទបង!

ខ៖ គេហៅស្កនៗម្ដាយដើម។

ក៖ ចឹងហោស?

ខ៖ ​ចាសបង!

ក៖ អូ៎រួចចំបងអាចប្រាប់អើបងទី២គាត់ឈ្មោះអីគេហើយគាត់នៅណាចឹងហាស?

ខ៖ អូ៎បងទី២អើបងស្រីខ្ញុំហ្នឹង!

ក៖ ហ្នឹងហើយបង!

ខ៖ នៅថៃ។

ក៖ គាត់ធ្វើអីគេនៅណុង?

ខ៖ គាត់រកស៊ីនិយាយអោយចំទៅគាត់អ្នកស៊ីឈ្នួលគេ។

ក៖ អូ៎ប៉ុន្តែគ្រួសារគាត់ប្ដីគាត់ និងកូនគាត់?

ខ៖ ទាំងអស់ស៊ីឈ្នួលគេទាំងអស់។

ក៖ ទៅថៃទាំងអស់គា្នម៉ង?

ខ៖ ទៅថៃទាំងអស់ថៃនៅតែក្នុងថៃម៉ង។

ក៖ គាត់អត់ទាន់មកវិញទេ?

ខ៖ នៅ!

ក៖ តែគាត់ទៅប៉ុន្មានឆ្នាំបានមកវិញបង?

ខ៖ អូយយូរដែរលោកគ្រូប៉ុន្តែទិញដីនៅណុងបានមួយកន្លែងដែរ។

ក៖ អូ៎!

ខ៖ ទិញដីហើយធ្វើផ្ទះចោលហ្នឹងយើងចូលទៅធ្វើការទៅចេញមកវិញចឹងទៅ។

ក៖ អូ៎យើងទិញដីនៅខ្មែរហ្នឹងតើហី?

ខ៖ ចាស! ទិញនៅតាមមុខច្រកណុង។

ក៖ ចឹងមានន័យថាគាត់ធ្វើការនៅថៃរាល់ថ្ងៃគាត់ធ្វើនៅចាប់ព្រំដែនទេ?

ខ៖ ចាស! ព្រំដែន។

ក៖ អូ៎ខេយល់!

ខ៖ ហើយដល់ពេលចឹងគាត់ទិញដីបានមួយប្រឡោះហើយ!

ក៖ អូ៎!

ខ៖ តេមកប្រាប់តែរហូតណុង។

ក៖ អូ៎!

ខ៖ តេមកអោយទៅលេង។

ក៖ គាត់ទិញដីនៅម្ដុំណាបងឡែនមែន?

ខ៖ ទិញនៅអើ..!

ក៖ អូរស្មាច់?

ខ៖ ស្អីច្រក..។

ក៖ ច្រកអូរស្មាច់ឬមួយក៏ច្រកឡែម?

ខ៖ ឡែមយើងហ្នឹង!

ក៖ ច្រកឡែមហេស?

ខ៖ ចាស! ច្រកឡែមហ្នឹង!

ក៖ អូ៎!

ខ៖ ចាស!

ក៖ ដល់ពេលកូនទី៣បានបង?

ខ៖ ខ្ញុំ!

ក៖ បាទ!

ខ៖ ចាស!

ក៖ រួចចុះទី៤បងប្អូន?

ខ៖ ទី៤ប្អូន។

ក៖ គាត់នៅណា?

ខ៖ ហើយយកប្រពន្ធហើយយកប្រពន្ធនៅកំពង់ធំហោស!

ក៖ កំពង់ធំហោស?

ខ៖ ចាសប្រុស។

ក៖ គាត់ធ្វើអីគេនៅណុង?

ខ៖ អើគ្រួសារគេរៀងធូរធារចឹងទៅគេអោយដាំដំឡូង។

ក៖ អើ!

ខ៖ ធ្វើដំឡូង២នាក់ប្ដីប្រពន្ធធ្វើតែដំឡូងទេធ្វើតែចំការទេ។

ក៖ បាទបងបាទ!

ខ៖ បានអាមួយបន្ទាប់ខ្ញុំណុងរៀងគ្រាន់។

ក៖ ចឹងហោស?

ខ៖ ចាស! វាចេះដូចថាវាចេះបែកគំនិតវាខ្ចិលស៊ីឈ្នួលគេនិងវាស៊ីឈ្នួលខ្លួនឯង!

ក៖ បាទបង!

ខ៖ ប្រឹងធ្វើស្រែធ្វើចំការទៅ។

ក៖ អូ៎!

ខ៖ ប៉ុន្តែលឺវានិយាយថាអត់ចំណេញដែរ។

ក៖ ម៉េចចឹងបង?

ខ៖ ដូចដំឡូងចឹងទៅធ្វើៗវាថាគ្រាន់តែជួលគេអស់ទៅវិញអើជួលកោស ជួលអីចឹងទៅ។

ក៖ បាទបង!

ខ៖ ហើយស្រែចឹងដែរនិយាយទៅវាថាវាមិនអត់ទេវាបានម៉ាហូបៗ។

ក៖ បាទ!

ខ៖ ចាស! ហើយអាមួយទៀតណុងយកប្រពន្ធនិងប្ដីអើប្រពន្ធគេនិងរៀងគ្រួសារគេរៀងធូរធារដែរ។

ក៖ ណុងប៉ុន្មានទី៥ហេសបង?

ខ៖ ចាស! វាឈ្មោះអាជាតិអាណុង។

ក៖ នៅណាបង?

ខ៖ នៅច្រកគេដែរណុងច្រកថៃដែរហ្នឹង!

ក៖ អូ៎នៅ..?

ខ៖ សុទ្ធតែនៅព្រំដែន។

ក៖ បងប្អូនបងឯងទាំងអស់ហោស?

ខ៖ ចាស! បងប្អូនប្រុសបើអាពៅគេនិងអា៣នាក់អូ៎អាពៅដែរប្រុសហ្នឹង!

ក៖ បាទ!

ខ​៖ អាណុងរត់ស៊ីឈ្នួលបើកឡានអោយគេ។

ក៖​ អូ៎!

ខ៖ អាប្រុសពៅហ្នឹង!

ក៖ រត់ទៅខាងណាបងពី..?

ខ៖ ចាស!

ក៖ ពីកំពង់ចាមទៅឡែមដែរឬមួយក៏ម៉េច?

ខ៖ វាចល័តដែរនិងដូចមេថាបើកឡានទៅណោះវាដើរដាក់រោងការចឹងហាស!

ក៖ អូ៎យល់បងយល់?

ខ៖ ចាស! ពីមុនវាដាក់រោងការនៅនិងដែរហ្នឹង!

ក៖ បាទ!

ខ៖ វាចុចកំភ្លេពេបៗវាថាបងអើយខ្ញុំថាហែងអត់ចូលលេង។

ក៖ អត់ចូលទេ?

ខ៖ អត់បានចូលទេអត់មានពេលមេអោយទំលាក់រោង។

ក៖ បាទ!

ខ៖ ដើរទំលាក់វាស៊ីឈ្នួលបើកឡានដាក់រោងការអោយគេ។

ក៖ អូ៎!

ខ៖ រោងមិនថារោងការរោងស្អីក៏វាដាក់បើមេបញ្ជាមកអើយើងកម្មករគេ។

ក៖ ហ្នឹងហើយបង!

ខ៖ ចាស!

ក៖ រួចចុះអើប្អូនកណ្ដាលៗបង?

ខ៖ ប្អូនកណ្ដាលៗធ្វើការរោងចក្រ។

ក៖ នៅណានៅភ្នំពេញ?

ខ៖ កាត់ដេរអត់ទេនៅកំពង់ចាមហ្នឹង!

ក៖ អូ៎អាកន្លែង..?

ខ៖ រោងចក្រឆ័ត្រចាសមីមើលខ្ញុំហើយមីបន្ទាប់អាជាប់អាជាតិហ្នឹង!

ក៖ ហ្នឹងហើយបង?

ខ៖ មីស្រីនិងអើមីស្រីណុង២០ហើយអាយុវាមិនដល់២០ទេណាស់។

ក៖ បាទបង!

ខ៖ វាធ្វើការរោងចក្រនិងតាំងពីអាយុ១៥ឆ្នាំឥឡូវ២០ជាងធ្វើ៦ឆ្នាំហើយរោងចក្រនិងរោងចក្រឆ័ត្ររោងចក្រដេរឆ័ត្រណុងហាស!

ក៖ បាទបង!

ខ៖ រកស៊ីចិញ្ចឹមម៉ែទៅហើយមកមីនួននិងលក់ដូរលក់ដូរដូចខ្ញុំចឹងនៅមុខរោងក្រចឹងហាស!

ក៖ នៅកំពង់ចាមហ្នឹងដែរ?

ខ៖ នៅកំពង់ចាមហ្នឹងដែរ។

ក៖ អូ៎!

ខ៖ ហើយប្អូននៅប៉ុន្មានមើលនៅប្រហែលជាដាលីនហើយនៅតែ២នាក់ទេរៀនរៀនរាល់ថ្ងៃហ្នឹងហាស!

ក៖ ចឹងមានន័យថាប្អូនបងឯងទាំងអស់អើនៅមាន..?

ខ៖ អ្នករៀន។

ក៖ អ្នកអត់ទាន់មានគ្រួសារ២នាក់?

ខ៖ គ្រួសារនិងនិយាយចំទៅអ្នកអត់គ្រួសារនៅតែ៣នាក់ទេឥឡូវនៅអាប្រុសដែរស៊ីឈ្នួលគេនិង១នាក់ហើយហ្នឹងមីរៀនៗនិង២នាក់ហើយដល់មីរោងចក្រនិងគេយកប្ដីឆ្នាំនេះដែរ។

ក៖ អូ៎!

ខ៖​ ចាស!

ក៖ ប៉ុន្តែនៅក្នុងបន្ទុករបស់ឪពុកម្ដាយបង?

ខ៖ ឪពុកម្ដាយនិងនិយាយអោយចំទៅនៅតែមីនួនហើយដាលីនហ្នឹង!

ក៖ ដែរនៅក្នុងបន្ទុកម្ដាយគាត់?

ខ៖ ចាស! ក្រៅពីណុងគេយកគ្រួសារអស់ហើយ!

ក៖ រួចចុះឪពុកម្ដាយបងឯងនៅណាទៅឥឡូវ?

ខ៖ នៅកំពងចាមណុង។

ក៖ នៅជ្រៃវៀនហ្នឹងហេស?

ខ៖ ចាស! នៅផ្សារព្រៃទទឹងហ្នឹង!

ក៖ អូ៎!

ខ៖ ផ្សារព្រៃទទឹងប៉ុន្តែនៅស្រុកព្រៃឈរវានៅឆ្ងាយពីផ្សារដូចថាអើពីនិងទៅកោះញ៉ែកចឹងទៅប៉ុនឥឡូវមិនថាផ្សារទេវាមានតូបៗកន្លែងណាក៏គេលក់ម្ហូប លក់បាយគ្រាប់កន្លែងបើវាគេបង្កើតរោងចក្រអស់ហើយហ្នឹង!

ក៖ ហ្នឹងហើយបង!

ខ៖ ចាស! ឥឡូវប៉ុននិយាយអោយចំទៅម៉ែខ្ញុំក៏រៀងធូរដែរបានកូនៗជួយដូចពួកខ្ញុំចឹងទៅលេងទៅគ្រាន់តែចំណីគាត់បានអើអង្ករមួយប៉េទៅ។

ក៖ ហ្នឹងហើយ!

ខ៖ អើធ្វើម៉េចម៉ែឪហើយ!

ក៖ កូនចៅមកចែកគា្នម្នាក់បន្តិចៗទៅចឹងបងហេស?

ខ៖ ចែកម្នាក់បន្តិចប៉ុន្តែលុយច្រើនអត់បានទេបានបន្តិចៗ។

ក៖ ហ្នឹងហើយបង!

ខ៖ ចាស!

ក៖ រួចចុះអើបងគិតថាបងធ្លាប់មានជាអនុស្សាវរីយ៍ឬមួយជាការចងចាំកាលនៅក្មេងៗជាមួយប្អូនជាមួយបងអត់ថាធ្លាប់ធ្វើការងារអីគេខ្លះចឹងហាសណេះ?

ខ៖ មានចាស! អូយលោកគ្រូអើយដើរស៊ីឈ្នួលគេដកសំណាបអោយគេ។

ក៖ ជាមួយបងប្អូន?

ខ៖ បងប្អូន៩នាក់និងដូចថាយើងអត់បានធ្វើស្រែណុងកាលណុងម៉ែឪអត់មានដែរហ្នឹង!

ក៖ ហ្នឹងហើយបង!

ខ៖ ម៉ែឪក្រមែនទែនដីអត់មានទេដីមានបន្តិចគាត់សុខចិត្តអើជំពាក់គេខ្លះបុលគេខ្លះទិញអង្ករហើយពួកខ្ញុំមិនជួយរកគាត់បានអីណាលុយណាបង់អោយគេ។

ក៖ បាទត្រូវ!

ខ៖ ងើបពីព្រលឹមលោកគ្រូអត់មានបាយហូបទៅស៊ីឈ្នួលគេ។

ក៖ អើ!

ខ៖ បាយយើងអត់មានហូបទេណាស់សុខចិត្តម្ចាស់ស្រែនិងជួលដកសំណាបចឹងគេដាំបាយអោយហូប។

ក៖ បាទ!

ខ៖ ៩នាក់បងប្អូនហើយប្អូនៗនៅតូចៗហាសនៅល្មេកល្មកហាសចេះតែទៅហើយគេជួលដកសំណាបដកទៅ។

ក៖ ហ្នឹងហើយបងហ្នឹងហើយ!

ខ៖ ស្ទូងទៅហើយអាលុយនិងបាយម្ហូបនិងគេអត់គិតទេអាលុយធ្វើការគេគិតអោយប៉ុនលុយធ្វើការនិងអត់បានយកលុយខ្លួនឯងទេអោយម៉ែយកអោយគេបង់អោយគេអើគាត់ជំពាក់គេណុង។

ក៖ បាទ!

ខ៖ ចាស! ហើយដល់ពេលអូ៎និយាយជីវិតនិងតស៊ូហាសហើយខ្ញុំបងស្រីខ្ញុំមានខ្ញុំហើយបងប្រុសណុងងាប់បាត់ហើយ!

ក៖ បាទបង!

ខ៖ នៅតែស្រីៗប៉ុន្មាននាក់មើលខ្ញុំបងស្រីខ្ញុំម្នាក់ ហើយហ្នឹងខ្ញុំម្នាក់ ហើយហ្នឹងអាចិត អាជាតិអានិងធំ៤នាក់ហាស!

ក៖ បាទបង!

ខ៖ ធំ៤នាក់ណុងយោងម៉ែឪទាំងអស់ម៉ែឪអើគាត់ចាស់ៗអស់ហើយមានពីណាប្រើគាត់អោយតែគាត់នៅផ្ទះទៅ៤នាក់បងប្អូនហាសបងគេដាច់ហាសលោកគ្រូ។

ក៖ ហ្នឹងហើយ!

ខ៖ ម៉ែខ្ញុំយកលុយគេអើឈឺគ្រុនហើយមិនយកលុយមើលខ្លួន។

ក៖ ហ្នឹងហើយ!

ខ៖ មិនបុលគេមកបុលចុះបុលឡើងមិនជំពាក់គេដល់ពេល..។

ក៖ កូនអ្នកដោះហាសណេះ?

ខ៖ កូនអ្នកដោះហើយលោកគ្រូអើយខ្ញុំអត់ភូតទេស្មានេះមិនទាន់សំរាកធ្វើការទេណាស់នៅដកសំណាប នៅស្ទូង នៅរែកកណ្ដាប់អោយគេរែកអាសូរតែជិតទៅលោកគ្រូពីនិងទៅណោះពីនិងទៅភ្នំហាសណាស់រែកហាសស្មានិងអស់ហើយ!

ក៖ ៤នាក់បងប្អូនទៅ?

ខ៖ ៤នាក់បងប្អូនរែកកណ្ដាប់។

ក៖ អើ!

ខ៖ ហើយកាលណុងគេមិនទាន់មានគោយន្តមានអីណា។

ក៖ បាទ!

ខ៖ អូយខ្ញុំថាវេទនាហើយព្រោះធ្វើម៉េចគេដាក់ពីលើមកចឹងហើយមិនបន្ទោសវាសនាលើខ្លួន​ឯងទេ។

ក៖ ត្រូវបងត្រូវ!

ខ៖ ហើយណាមួយខំតស៊ូហាសណាស់ថាអូ៎បើថាយកគ្រួសារទៅកុំអោយពិបាកប៉ុននៅតែមានពិបាក។

ក៖ អូ៎បាទបង!

ខ៖ ខ្ញុំនឹកថាអើយកប្ដីថាយកប្ដីអោយអ្នកធូរធារកុំអោយនៅពីក្មេងហត់ហើយ!

ក៖ ហ្នឹងហើយបង!

ខ៖ ប៉ុនយកប្ដីទៅ..។

ក៖ នៅតែពិបាកដដែរ?

ខ៖ នៅតែពិបាក។

ក៖ ពិបាកជាងចង់និយាយថា..?

ខ៖​ ពិបាកជាងនៅពីនៅជាមួយម៉ែឪទៀតពិបាកធ្វើម៉េចយើងខំរកគេនិងខំយកលុយចាយដល់ពេលខ្ញុំថាខ្ញុំខំនិងកុំអោយកូនៗនិងតកូនតចៅកុំអោយពិបាកដូចខ្ញុំ។

ក៖ ហ្នឹងហើយបង!

ខ៖ ខំប៉ុន្តែខំប៉ុណ្ណាក៏វាមិនស្ទុះដោយសារអីដោយសារប្ដីនិងវាអត់គិតអត់ចេះគិត។

ក៖ បាទ!

ខ៖ ដល់ពេលចឹងខ្ញុំថាកូនអើយតិចកូនឯងពិបាកដូចម៉ែនៅពីក្មេងមែនខ្ញុំឃើញកូនខ្ញុំមិនទាន់ស្អីផងពិបាកដូចខ្ញុំហើយម៉ែជំពាក់គេអាកូនខំរកមកដោះកូនខ្ញុំរាល់ថ្ងៃនិងលោកគ្រូអត់ភូតទេ។ ម៉ែនិងខំជំពាក់គេចាក់ដីចាក់អីចឹង។

ក៖ បាទ!

ខ៖ ហើយចង់បានដូចថាកុំអោយមើលទៅគេមានម៉ូតូជិះយើងអត់យើងដើរខំជំពាក់គេទិញម៉ូតូជិះទៅដល់ពេលចឹងកូននិងចេះតែប្រឹងហើយចេះតែទៅហើយស៊ីឈ្នួលគេក៏ទៅរកអីក៏រកអោយតែបានលុយដោះគេបានម៉ូតូ។

ក៖ បាទបងត្រូវ!

ខ៖ ចាស! ប៉ុនជីវិតម្នាក់ៗចេះតែមានហើយលោកគ្រូ។

ក៖ ហ្នឹងហើយបងបាទអើចុះអើទាក់ទងពីឪពុករបស់បងឈ្មោះអីគេបងមិញ?

ខ៖ ប៉ាខ្ញុំនិងឈ្មោះចាន់។

ក៖ រួចដល់ពេល..?

ខ៖ ម៉ែនិងឈ្មោះស្រី។

ក៖ ដល់ពេលចឹងនៅត្រកូលគាត់?

ខ៖ ចាស!

ក៖ អេន ចាន់?

ខ៖ អេន ចាន់។

ក៖ អូ៎បាទ!

ខ៖ ចាស!

ក៖ រួចចុះម្ដាយរបស់បងឈ្មោះស្រី?

ខ៖ ស្រី។

ក៖ ប៉ុន្តែខាងត្រកូលគាត់អត់ដឹងទេ?

ខ៖ អត់ដឹងព្រោះគាត់កូនកំព្រា។

ក៖ អូ៎!

ខ៖ គេរើសមកចិញ្ចឹមនោះ។

ក៖ ចឹងហោស?

ខ៖ ចាស! ជំនាន់ណុងមិនលឺម៉ែគាត់ថាជំនាន់ដែរគេនេះទៅឃើញកូននិងនៅក្នុងព្រៃចឹងហាស!

ក៖ បាទ!

ខ៖ យំម៉ែខ្ញុំនិងលឺគេនិយាយគេអ្នករើសហាសណាស់។

ក៖ បាទបង!

ខ៖ អ្នកមីងនិងអ្នករើសយកទៅចិញ្ចឹមយាយខំៗហ្នឹងណា។

ក៖ បាទបង!

ខ៖ គាត់រើសម៉ែខ្ញុំពីព្រៃទេលឺយាយគាត់និយាយប្រាប់ប៉ុនឈ្មោះយាយនិងឈ្មោះយាយខំដែរប៉ុនម៉ែថាអើខ្ចិលហាសព្រោះម៉ែបង្កើតដឹងឈ្មោះអីផង។

ក៖ ឪពុកម្ដាយគាត់បង្កើតគាត់អត់ដឹងទេណេះ?

ខ៖ អត់ដឹងព្រោះកូនកំព្រាគេយកទៅចោលមិនដឹងគេយកទៅណាមិនដឹងម៉ែខ្ញុំនិងប៉ុន្តែម៉ែខ្ញុំថាកូនអើយប្រឹងទៅកុំអោយពិបាកកើតកូនមកកុំអោយពិបាកដូចកូនឯង!

ក៖ ហ្នឹងហើយបង!

ខ៖ ចឹងបានខ្ញុំតស៊ូលោកគ្រូអត់រើសទេការងារអោយតែគេថាអើម៉ែការឯងទំនេរទៅច្រូតស្រូវច្រូតអីច្រូតអោយតែបានលុយ។

ក៖ អោយតែបានលុយការងារអីក៏ធ្វើដែរណេះ?

ខ៖ ចាស! ការងារអីអោយតែអើទៅលាងចាន លាងកែវកន្លែងរោងការក៏ទៅដែរនាំកូនទៅហើយដូចថាឥឡូវកូននិងជញ្ជូនរោងការជញ្ជូនអីអើក្មេងៗគេអោយ១ម៉ឺន៥ពាន់បាយទឹកលើគេក៏ទៅនាំកូនទៅហើយ!

ក៖ បាទ!

ខ៖ ប៉ុនក្នុងមួយថ្ងៃនិងបានដែរលោកគ្រូគេមិនអត់ទេបាយម្ហូបលើគេទាំងអស់។

ក៖ ហ្នឹងហើយ!

ខ៖ ដើរស៊ីឈ្នួលគេឆ្អែតឆ្អន់ដូចពូចឹកខ្ញុំអត់រិះគុណគាត់ដែរខ្ញុំអត់វឹកនិងអត់ទាន់បានលក់ទេមួយគ្រួសារខ្ញុំចឹងទៅគាត់អោយ៥ម៉ឺនបាយទឹកលើគាត់។ អើមានពិបាកអីរោងការគេគេអោយលាងចាន លាងឆ្នាំង លាងកែវហ្នឹង!

ក៖ បាទ!

ខ៖ ហើយជញ្ជូនតុបោកអាក្រណាត់គេណុង។

ក៖ បាទ!

ខ៖ អើលោកគ្រូឆ្អែតហើយអោយតែបានលុយនិយាយអោយចំទៅជីវិតនិងទំរាំតែបានប៉ុណ្ណឹងហាសលោកគ្រូហត់ហាស!

ក៖ ហ្នឹងហើយបង!

ខ៖ ទំរាំតែយើងបានប៉ុណ្ណឹងចឹងបានខ្ញុំថាខ្ញុំអត់ចង់អោយកូនចៅពិបាកចង់អោយកូនចៅមានមុខរបរដូចគេ។

ក៖ ត្រូវបង!

ខ៖ កុំអោយហត់អើម៉ែហត់ហើយកូននៅតែលាងចាននៅតែខ្ញុំចង់ចោលជំរុសអាណុងចោលខ្លះ។

ក៖ ត្រូវបងត្រូវ!

ខ៖ ខ្ញុំចង់អោយមានមុខរបរខ្លួនឯងខ្លះព្រោះហត់ហាស!

ក៖ បាទបង!

ខ៖ ហត់ហត់ដោយសារអីព្រោះយើងស៊ីឈ្នួលគេឆ្អែតហើយ!

ក៖ ហ្នឹងហើយ!

ខ៖ ហើយខ្លួនកាន់តែចាស់ហើយបែកកែវគេកាត់ទៀតហាសកូនខ្ញុំបែកកែវគេគេកាត់អើវានៅក្មេងលាងអត់ប្រយ័ត្ន។

ក៖ បាទបង!

ខ៖ លាងៗចឹងទៅអើយើងបើបែកកែវមេគេមិនថាឥឡូវបែកកែវប៉ុន្មាន ចានប៉ុន្មានគេកាត់ប៉ុនគេនៅតែយល់គេថាអោយគ្រួសារខ្ញុំដឹងតែ៥ម៉ឺនមួយកូនមួយចៅ។

ក៖ បាទបង!

ខ៖ ទាំងអស់គា្ន។

ក៖ បាទ!

ខ៖ តិចថាបែកទៅយើងចេះប្រយ័ត្នទៅខ្ញុំថាកូនអើយធ្វើការអោយប្រយ័ត្នព្រោះរបស់គេគេកាត់លុយយើងកូននិងប្រយ័ត្នដែរប៉ុននៅតែបែក។

ក៖ គា្នក្មេងណេះបង?

ខ៖ ក្មេងហើយក្មេងទើបអាយុនិងកូនខ្ញុំនិងអាបងណុង៩ឆ្នាំអាមិញនិងទើប៨ឆ្នាំតើ!

ក៖ ហ្នឹងហើយបង!

ខ៖ ចាស! ហើយកូនហាសប្រយ័ត្នតិចហាសកូនម៉ាក់អើយបែកកែវគេមួយហើយអើបែកគេកាត់ប៉ុនគេអត់កាត់ទេគេអាណិត។

ក៖ រួចចុះអើទាក់ទងពីឪពុកម្ដាយរបស់បងគាត់ខូចអស់នៅឬមួយក៏ពួកគាត់នៅទាំងអស់?

ខ៖ នៅទាំងអស់ប៉ុន្តែដូចខ្ញុំថាចឹងគាត់ដើរស៊ីឈ្នួលគេដែរដូចគេថាអើឥឡូវគេចាក់បង្គន់ចាក់បង្គន់អីចឹងទៅទៅចាក់អោយគេទៅគេអោយគិតថ្ងៃមួយថ្ងៃ២ម៉ឺន៥ពាន់មនុស្សចាស់។

ក៖ អូ៎គាត់នៅមានកំលាំងទៅធ្វើហោស?

ខ៖ បើមិនមានកំលាំងម៉េចលោកគ្រូនៅខាងណុងមានបាយណាហូបបើមិនធ្វើការនៅរែកទឹកអោយគេ។

ក៖ អូ៎!

ខ៖ រែកទឹកលក់។

ក៖ ប៉ុន្តែ..?

ខ៖ ប៉ុនឥឡូវគាត់ធូរហើយគាត់បានអាម៉ូតូរម៉កមួយនិងប៉ូមពីសាទែនដាក់តាមពាងគេទៅបានលុយខ្លះ។

ក៖ ហ្នឹងហើយបង!

ខ៖ លែងធូររែកពីមុនហាសស្មានិងធ្លាក់ចេះពុកខ្ញុំនិងរែកហាស!

ក៖ បាទបងបាទ!

ខ៖ ទំរាំគាត់ផ្សំលុយបានទិញរម៉ករម៉កណុងដាក់ម៉ូតូចាស់មួយនិងសាទែននិងប៉ូមអោយគេទៅបានតែប៉ុណ្ណឹង!

ក៖ បាទបងរួចចុះអើចឹងឪពុកម្ដាយរបស់បងអ្នកស្រុកនៅកំពង់ចាមហ្នឹង!

ខ៖ កំពង់ចាមហ្នឹងចាស!

ក៖ អូ៎!

ខ៖ អើនិយាយអោយចំទៅអារឿងស៊ីឈ្នួលជៀសអត់ផុត។

ក៖ ប៉ុន្តែ..?

ខ៖ គិតថាខ្ញុំប៉ុននេះខ្ញុំថាជៀសមិនផុតទេស៊ីឈ្នួលគេខ្ញុំអត់វាយតំលៃខ្លួនឯងទេគំនិតមានប៉ុន្តែយើងអត់។

ក៖ រួចចុះអើឪពុករបស់បងកាលគាត់នៅក្មេងគាត់ធ្វើការអីគេសំរាប់ចិញ្ចឹមជីវិត ចិញ្ចឹមគ្រួសារ ចិញ្ចឹមកូនចៅ ចិញ្ចឹមបងអីហាស?

ខ៖ គាត់ស៊ីឈ្នួលគេដែរ។

ក៖ គាត់ធ្វើអីគេខ្លះ?

ខ៖ តាំងពីនិយាយអោយចំទៅគាត់និងខាងគេអើគេហៅអើឥឡូវទៅលាងក្អមអោយគេបណ្ដុះផ្សិតអោយគេគាត់ទៅលាងហើយមួយថ្ងៃដូចថា១ម៉ឺន២ម៉ឺនគាត់ចេះតែយកទៅណាស់។

ក៖ បាទ!

ខ៖ គាត់មានតំរិះដែរប៉ុន្តែយើងអត់ដើមទុន។

ក៖​ អូ៎!

ខ៖ តាំងពីផ្សិតបណ្ដុះផ្សិតបណ្ដុះនិយាយអោយចំទៅគាត់ចេះម៉ាអស់ប៉ុន្តែគាត់អត់មានដើមទុនអើអ្នកមានៗគេជួលទៅគេមិនប្រាប់យើងអស់គេជួលយើងជាកម្មករ។

ក៖ បាទបង!

ខ៖ ឥឡូវតាបណ្ដុះផ្សិតប៉ាខ្ញុំហាសតំឡើងរោងផ្សិតអាផ្សិតធីតាហ្នឹង!

ក៖ បាទ!

ខ៖ ផ្សិតធីតា ផ្សិតចំប៉ើងហើយបណ្ដុះផ្សិតយើងហ្នឹងគាត់ចេះទាំងអស់ចឹងបានគាត់ថាកូនអើយកូនៗឯងមានដើមទុនកូនឯងបណ្ដុះទៅចាំប៉ាប្រាប់ព្រោះប៉ាឆ្អែតឆ្អន់ហើយ!

ក៖ បាទ!

ខ៖ រឿងប៉ារៀនមកពីគេទេរៀនមកពីថៅកែ។

ក៖ បាទបង!

ខ៖ ថៅកែណុងគាត់ចិត្តល្អដែរដូចថាតាចាន់ហាសតាចាន់ឯងឈប់ដើរស៊ីឈ្នួលគេទៅធ្វើមេម្ដងទៅមេបណ្ដុះផ្សិតខ្ញុំថាប៉ាគាត់ណុងគាត់ថាអើយមេអោយមានលុយណាអើអត់មានលុយនៅតែជាមួយខ្ញុំទៅថាចឹងប៉ាខ្ញុំនៅតែជាមួយគេហ្នឹង! បានលុយអីម៉ែខ្ញុំឈឺអីបានលុយគាត់ណុងហើយជីវិតនិយាយក្រុមគ្រួសារខ្ញុំនិងជីវិតស៊ីឈ្នួលគេតែម៉ងប៉ុនទាស់តែខ្ញុំទេកំណើតមួយម៉ាបងម៉ាប្អូន។

ក៖ បាទបង!

ខ៖ មីប្អូនណុងក៏ធ្វើការធ្វើៗខ្ញុំថាបែកគំនិតទៅហត់ហើយធ្វើការ៥ទៅ៦ឆ្នាំដេរហាសណាស់។

ក៖ បាទបង!

ខ៖ ដេរឆ័ត្រមិនធម្មតាទេលោកគ្រូកដៃហាសជាងពីកដៃខ្ញុំទៀត។

ក៖ អើ!

ខ៖ តូចទៅៗអើយើងធ្វើការ៦ឆ្នាំហើយ!

ក៖ បាទបង!

ខ៖ ៥ទៅ៦ឆ្នាំហើយយើងមានបានចេញទៅណាព្រលប់ចូលព្រលប់ចេញៗធ្វើការដេរហ្នឹង!

ក៖ ហ្នឹងហើយបង!

ខ៖ ខ្ញុំថាខ្ញុំហាសលោកគ្រូធ្វើការរំខ្សែភ្លើងហាសអាខ្សែភ្លើងយើងនៅថៃហោស!

ក៖ បាទ!

ខ៖ សឹកតាមនេះអស់ហាសរំៗឡើងចេញឈាមហាស!

ក៖ ចឹងមានន័យថាបងក៏ទៅធ្វើការនៅថៃដែរ?

ខ៖ ខ្ញុំធ្លាប់ធ្វើទាំងអស់បេះមៀន បេះសាវម៉ាវ បេះធុរ៉េន បេះស្វាយហើយហ្នឹងរំខ្សែភ្លើងអោយតែបានលុយខ្ញុំអត់..។

ក៖ អត់រើសទេណេះបង?

ខ៖ អត់រើសទេប៉ុនជៀសតែប្លន់គេ លួចគេខ្ញុំអត់ចេះទេ។

ក៖ អូ៎បាទបង!

ខ៖ ចាស!

ក៖ រួចចុះអើ..?

ខ៖​ ខ្ញុំអត់ចេះទេបើថាខ្ញុំកំលាំងញើសឈាមខ្ញុំខ្ញុំចេះបើថាអោយខ្ញុំអើយទៅលួចគេចេះៗខ្ញុំអត់ចេះទេគាស់ដំឡូងអោយគេក៏ចេះដូចថាអើឥឡូវកោសៗចិញ្រ្ចាំអោយគេក៏ទៅអត់រើសទេការងារអោយតែបានលុយចិញ្ចឹមកូន។

ក៖ ត្រូវបងត្រូវ!

ខ៖ ព្រោះកូនខ្ញុំ៤នាក់ហោសលោកគ្រូ។

ក៖ បាទ!

ខ៖ ប៉ុន្តែខ្ញុំមកបែកគំនិតណុងដោយសារអីខ្ញុំហត់ពេកបានខ្ញុំថាខ្ញុំមើលខ្ញុំដើរឆ្អែតហាសខ្ញុំមើលទៅគេមានខ្ញុំស្គាល់មីងម្នាក់គាត់ប្រហើបគាត់ស្រឡាញ់ខ្ញុំគាត់ថាអើមីជូអើយឈប់ទៅដើរស៊ីឈ្នួលគេហត់ណាស់លក់ដូរម្ដងខ្ញុំនិងក៏លក់ម៉េចមីងបើមិនចេះអក្សរមិនចេះអីអើទឹកសុទ្ធគេលក់អោយប៉ុន្មានចេះប៉ុន្មានអីប៉ុន្មានវាមិនអត់ទេប៉ុនយូរមិនឆាប់គង់តែអស់គាត់ថាចឹងមែនលោកគ្រូអត់ភូតមែនខ្ញុំរកស៊ីប៉ុនឥឡូវវាបានធូរជាងមុន។

ក៖ បាទបង!

ខ៖ ប៉ុនដឹងធូរដឹងតឹងទេ។

ក៖ រួចចុះ..?

ខ៖ អត់ដឹងដែរ។

ក៖ បាទបងរួចចុះ..?

ខ៖ ទៅតទៅមុខទៀតអត់ដឹងប៉ុន្តែគំនិតខ្ញុំនិងខ្ញុំបានថាបានធូរជាងមុនព្រោះពីមុនក្ដៅខ្ញុំធ្វើការងារអោយគេមិនដែរមានម្លប់អីណា។

ក៖ បាទ!

ខ៖ សាច់ឈាមអីខ្លោចអស់ហើយមុខអីទើបអីឥឡូវទេរៀងគ្រាន់បើយើងនៅក្នុងចឹងយើងថែខ្លួនឯងរៀងគ្រាន់។

ក៖ បាទបង!

ខ៖ បើថាកោសដំឡូងហាលក្ដៅធ្វើការហាលក្ដៅដូចខ្ញុំទៅធ្វើការកន្លែងក្រុមហ៊ុនគេនិងអើគិតទៅចំការគេផុតកន្ទុយភ្នែករាប់រយហាត់នោះ។

ក៖ បាទ!

ខ៖ ហើយវាមិនក្ដៅ។

ក៖ បាទបង!

ខ៖ មានដើមឈើណាជ្រកកន្លែងចំការក្រុមហ៊ុនវៀតណាមគេណុងខ្ញុំទៅធ្វើ២ខែណាលោកគ្រូស្បែកសាច់ឈាមស្អីអើរោងម្នាស់គេណុងដូចយើងកូតណុងចឹងហាសតាមនិងអស់ហើយតើ!

ក៖ អើ!

ខ៖​ចេញឈាមដូចគេវះឡាមចឹងអាចំការម្នាស់គេណុង។

ក៖ បាទ!

ខ៖ ដកស្មៅនៅចំការម្នាស់គេណុងលោកគ្រូមិនឃើញតាមនិងយើងលូកមកអាដើមម្នាស់ណុងវាមិនឆ្វាចយើង។

ក៖ បាទ! យើងលូកកាត់ហោសបង?

ខ៖ ចាស!

ក៖ យើងលូកកាត់វាហេស?

ខ៖ លូកដកស្មៅហោស!

ក៖ អូ៎លូកដកស្មៅក្បែរៗវាហ្នឹងហេស?

ខ៖ ចាស! គេអោយដកមេកាគេអោយដកស្មៅណុងមិនដកហើយមួយថ្ងៃបានតែ២ម៉ឺន២ពាន់ទេក្នុងមួយថ្ងៃ។

ក៖ បាទបង!

ខ៖ ហើយកូន៤នាក់ហើយវៀតណាមគេថាអើសារក្រោយលែងយកហើយព្រោះក្មេងវាមានសិទ្ធិកុមារអោយរៀនសូត្រអត់អោយយកកំលាំងពលកម្មខ្មែរយកមកចឹងទេវៀតណាមគេថាចឹង។

ក៖ បើទៅទៅតែបងឯងទៅ?

ខ៖ បើទៅទៅតែឯងបើទៅតែឯងស៊ីអត់គ្រប់។

ក៖ ហ្នឹង!

ខ៖ អីណាលុយកូនឈឺអីណាលុយទិញបាយហូបអីណាលុយទិញម្ហូបដល់ពេលចឹងខ្ញុំកែគំនិតសុខចិត្តយកលុយគេដាក់រកស៊ី។

ក៖ បាទ!

ខ៖ ឈប់ទៅធ្វើការប៉ុនរកស៊ីនិងបានម៉ាដោះៗគេបើចំនួនសល់អត់។

ក៖ អូ៎បាទ!

ខ៖ បានតែម៉ាចិញ្ចឹមកូនរស់ហើយដោះគេតិចៗបើថាអត់រួចទៅទៀតហើយ បើថាគេថាអើម៉េចយកកូនមកទៀតធ្វើម៉េចបើរត់អត់រួចជំពាក់គេ។

ក៖ អើ!

ខ៖ ចឹងហាសលោកគ្រូវាសនាយើងមើលអត់ឃើញ។

ក៖ បាទ!

ខ៖ វាសនាពីកើតពីពោះម៉ែមកហើយនៅចឹងហើយយកប្ដីក៏នៅអញ្ចឹងទៀត។

ក៖ បាទបង!

ខ៖ នៅលំបាកទៀត។

ក៖ អូ៎!

ខ៖ មិនថាលំបាកកាយទេណាស់ពិបាកក្នុងចិត្តទៀតរាល់ថ្ងៃ។

ក៖ បាទបង!

ខ៖ ចឹងហាសខ្ញុំថាពិបាកមិនតូចចិត្តទេប៉ុន្តែនៅតែខំខ្ញុំរាល់ថ្ងៃហាសអត់តូចចិត្តទេលោកគ្រូនៅតែខំនៅតែប្រឹងព្រោះអនាគត់កូន។

ក៖ ត្រូវបងត្រូវ!

ខ៖ បើខ្ញុំទន់ខ្សោយដឹងវេទនាប៉ុណ្ណា។

ក៖ ដឹងកូនទៅជាម៉េចទៅ?

ខ៖ ដឹងកូនជាម៉េចបើយើងអត់ខំហាសកូនគេមានម៉ូតូជិះកូនឯងអត់មានម៉ូតូដើរនិងជើងលោកគ្រូឯងសុខចិត្តអត់អត់សុខចិត្តទេយ៉ាងណាក៏នៅបុលគេដែរនៅយកលុយគេខ្ចីគេបុលគេមកខ្ញុំអត់ភូតទេលោកគ្រូវាសនាប៉ុនយ៉ាងណាកុំអោយកូនពិបាកដូចខ្ញុំលោកគ្រូស្គាល់ទេឡែមនៅ..?

ក៖ ស្គាល់ៗបង។

ខ៖ ខ្ញុំដើររហូតអត់មានម៉ូតូជិះដោយសារអីម៉ែឪអត់មានម៉ែឪជំពាក់គេក្រគេម៉េចហ៊ានអោយច្រើន។

ក៖ ហ្នឹងហើយបង!

ខ៖ កង់រទេះមួយរទេះនិងជួលគេទៀតហាសក្នុងមួយថ្ងៃអោយគេប៉ុន្មាន១ម៉ឺន៥ពាន់២ម៉ឺនគេអត់ចង់ជួលអោយយើងទៀតហាស!

ក៖ បាទ!

ខ៖ លក់នុំបញ្ចុះ២នាក់បងប្អូនស្រីខ្ញុំម៉ែខ្ញុំគាត់ចាស់ហើយអត់អោយម៉ែអោយពិបាកទេណាស់។

ក៖ បាទ!

ខ៖ ២នាក់បងប្អូនស្រីលក់នុំបញ្ចុះដើរនិងជើងលោកគ្រូកែងជើងអស់ហើយកែងជើងខ្ញុំហ្នឹងហាសអស់ដោយសារអីដោយសារយើងលក់ផងកាលណុងអើបើមិនប្រឹងលក់ម៉េចអស់បើលក់មួយកន្លែងម៉េចដាច់។

ក៖ ហ្នឹងហើយបង!

ខ៖ ដើររុញលក់ហាស២នាក់បងប្អូនទេណាស់មកយកគ្រួសារនិងលោកគ្រូឯងដឹងអត់គេឃើញខ្ញុំដើរលក់នុំបញ្ចុះតើប្ដីខ្ញុំរាល់ថ្ងៃហ្នឹង!

ក៖ បាទ!

ខ៖ លក់នៅឡែមណុង។

ក៖ អូ៎គាត់ទៅដល់ណុងដែរហោស?

ខ៖ ចាស! គាត់ទៅរកស៊ីនៅណុងស៊ីឈ្នួលគេដែរប្ដីខ្ញុំនិងណាស់។

ក៖ បាទបង!

ខ៖ ស៊ីឈ្នួលទៅក៏ទិញនុំបញ្ចុះអើម៉ូយហាសឧស្សាហ៍ជួយទិញហាសបានយកគា្នរហូតទៅ។

ក៖ អូ៎!

ខ៖ ប្ដីខ្ញុំនិងយកគា្នអត់បានការទេយកគា្នហ្នឹងប្ដីខ្ញុំរាល់ថ្ងៃនិងដោយសារអត់ការព្រោះខ្ញុំក្រ។

ក៖ អូ៎!

ខ៖ គេខាងណេះគេជនជាតិគេមានគ្រាន់បើប៉ុនគេអត់ចេញលុយ។

ក៖ ចឹងហេស?

ខ៖ គេអត់បញ្ចេញលុយដោយសារខ្ញុំក្រគេថាយកលុយទៅការធ្វើអីប្រពន្ធហែងក្ររហាមនាំអស់លុយអានិងម៉ែក្មេកខ្ញុំគាត់ថាចឹងគាត់ថាប្រពន្ធក្រប្រពន្ធរហេមរហាមអត់មានស្អីចឹងលុយបំផ្លាញ់ធ្វើអីចឹងម៉ែខ្ញុំខឹងចិត្តម៉ែខ្ញុំថាទៅបើម៉ែឯងមើលងាយចឹងម៉ែចែកអោយម៉ែសុខចិត្តកាត់ដីមួយប្លង់អោយអោយហើយហាសខ្ញុំចាញ់បោកប្ដីទៀត។ ប្ដីបុះផ្លាស់ទៀតពិបាកកន្លែងនិងប៉ុនមែនលុយគាត់ទេលុយម៉ែឪខ្ញុំអោយខ្ញុំទេណាស់។

ក៖ បាទបង!

ខ៖ ម៉ែឪខ្ញុំមានគំនិតក្រមែនប៉ុន្តែគាត់នៅតែចែកអីអោយ។

ក៖ បាទ!

ខ៖ ចែកអោយរកស៊ីប៉ុនមែនរកស៊ីអីណាវាបំផ្លាញ់អស់។

ក៖ អូ៎បាទបង!

ខ៖ ចឹងហាសជីវិតហាសលោកគ្រូម៉ែខ្ញុំហាសគាត់ផ្សំជីវិតនិងវានិយាយចំទៅក្រមែនប៉ុន្តែក្រគាត់មានរបស់។

ក៖ បាទ!

ខ៖ គាត់ជំពាក់គេមែនប៉ុនគាត់នៅមានអាកេរ្តិ៍អាករចែកអោយកូនមែនហាសខ្ញុំអត់ក្រមែននៅតែត្រដាប់ត្រដួសអើយកូនហាសធ្វើម៉េចកូនឯងប្រឹងមានតែប៉ុណ្ណឹងចែកអោយកូនប៉ុនកូននិងលក់ទៀតអត់នៅជិតម៉ែឪទៀតមកលក់នៅទីហ្នឹងទៀត។ មែនហាសលោកគ្រូខ្ញុំខឹងចិត្តខ្ញុំថាម៉ែឪខ្ញុំហោសបណ្ដុះបណ្ដាលខ្ញុំហាសក្រមែនរហេមរហាមមែនមិនអោយលួច ប្លន់ចេះតែលក់ចេះតែដូរស៊ីឈ្នួលគេម៉េចជាកុំអោយម៉េចកុំថាធ្វើចរឹតថោកលួចគេថោកណាស់បើយើងចរឹតថោកដើរស៊ីឈ្នួលគេគេជួលអានិងមែនថោកទេកូនម៉ែខ្ញុំប្រដែរប្រដៅមកអស់ហើយ!

ក៖ បាទ!

ខ៖ ចាស! គាត់ថាម៉េចជាម៉េចកូនកុំអោយតែយើងចេះលួចប្លន់គេ។

ក៖ ហ្នឹងហើយបង!

ខ៖ បើយើងស៊ីឈ្នួលគេក៏យើងមានតំលៃដែរគេអាណិតអាសូរយើងដែរ។

ក៖ បាទ!

ខ៖ ម៉ែឪខ្ញុំថាចឹងចឹងហាសលោកគ្រូខ្ញុំថារៀបរាប់អស់ប្ដីខ្ញុំហាសមួយម៉ាត់មកថាថោកអើមួយម៉ាត់មកកំពូជក្រខ្ញុំថាក្រម៉េចជាក៏ដោយកុំអោយតែក្រចិត្តខ្ញុំថាចឹងជាមួយគេរាល់ថ្ងៃខ្ញុំថាក្រមែនប៉ុន្តែក្រខ្ញុំប្រឹងខ្ញុំអត់រើសការងារមើលហាសលាងចានក៏ខ្ញុំលាងអើទៅធ្វើការដកស្មៅអោយគេក៏ធ្វើ។

ក៖ បាទ!

ខ៖ គេថាអើបេះស្វាយក៏បេះ។

ក៖ បាទបង!

ខ៖ ទៅគាស់ដំឡូងក៏ទៅអោយតែបានលុយប៉ុន្តែខ្ញុំអាណិតកូនវានៅតូចៗមុខឡើងខ្មៅរោលអើក្មេងប្រុសៗម៉ែប្រើអើវាអាណិតម៉ែវាចេះតែទៅហើយ!

ក៖ បាទបងបាទ!

ខ៖ លីហើយកញ្ឆេមួយដាក់មកអាម៉ែនៅម្លប់មែនប៉ុន្តែខ្ញុំហត់ពេកខ្ញុំឈឺពេកកូននិងវាចេះតែនឹកឃើញម៉ែឯងហាសប្រឹងពេកប្រឹងធ្វើអីប្រឹងដោយសារអាណាប្រឹងដោយសារវាធំៗលេងវាមានប្រពន្ធមានកូនទៅម៉ែហាសមានប្រពន្ធ..?

ក៖ អត់មានអីចែកអោយ?

ខ៖ ចែកអីអោយយើងមិនខ្មាស់។

ក៖ បាទបង!

ខ៖ ធ្វើជាម៉ែគេអត់មានអីអោយ។

ក៖ ល្អបង!

ខ៖ ចឹងបានខ្ញុំថាជំពាក់គេម៉េចក៏ដោយម៉េចជាក៏ដោយអត់លក់ទេប៉ុណ្ណឹងលោកគ្រូទុកអើគីឡូវាបានថ្លៃអីទៅអើបើវាមិននៅជិតអោយវាទៅវាលក់ម៉េចលក់ទៅ។

ក៖ បាទ!

ខ៖ របស់វា។

ក៖ ត្រូវបងត្រូវ!

ខ៖ ម៉ាចិត្តជាម៉ែគេចែកហើយខ្លាចកូនលក់ចែកធ្វើអីខ្ញុំដាច់ចិត្តចឹងខ្ញុំថាដូចម៉ែក្មេកខ្ញុំគាត់ចែកអើអាវ៉ាអញ់អត់បានរៀបការអោយកូនឯងចែកគោអោយអើខ្លាចប្រពន្ធហែងលក់ចេះលក់ចុះអញ់ឈប់ចែកអើខ្ញុំអត់ត្រូវការទេបើគាត់នៅចឹងខ្ញុំអត់ចូលចិត្តទេខ្ញុំអត់ចង់បានពីគាត់ម៉ង។

ក៖ បាទ!

ខ៖ បើចែកហើយនៅរំលើកថាខ្លាចខ្ញុំលក់មិនបាចចែកអោយទេយកទៅវិញទៅខ្ញុំថាអោយដល់ៗ។

ក៖ បាទបង!

ខ៖ បើថាចែកដីស្រែមួយហត្ថមកកន្លះហត្ថមកខ្លាចលក់កុំចែកយកទៅវិញទៅចឹងហាសលោកគ្រូខ្ញុំហាស!

ក៖ បាទបង!

ខ៖ ឃើញចឹងទេប៉ុន្តែចិត្តហាសបើថាចែកហើយនៅរំលើកខ្ញុំអត់ចូលចិត្តទេដូចខ្ញុំស៊ីឈ្នួលគេចឹងលាងចានអីក៏ដោយអើម៉ែអាកាហាសលាងចាន លាងឆ្នាំងបែកចាន បែកឆ្នាំងអត់គិតអោយប៉ុននេះៗណែកុំមកនិយាយចឹងខ្ញុំអត់ចូលចិត្តទេអោយប៉ុន្មានក៏ខ្ញុំយកព្រោះធ្វើម៉េចកូនខ្ញុំធ្វើបែក។

ក៖ បាទ!

ខ៖ កាត់ទៅអោយខ្ញុំក្នុងមួយថ្ងៃ២ម៉ឺន៣ម៉ឺនក៏ខ្ញុំយកដែរព្រោះខ្ញុំធ្វើបែករបស់គេចុះធ្វើម៉េចបើវាប្រយ័ត្នហើយបើវាមិនប្រយ័ត្នវាបែក។

ក៖ ត្រូវបង!

ខ៖ ខ្ញុំហាសខ្ញុំនិយាយដល់ៗលោកគ្រូខ្ញុំអត់ទុកមាត់ទេព្រោះខ្ញុំក្រមែនប៉ុនក្រកុំអោយគេមើលងាយពេក។

ក៖ ហ្នឹងហើយបងនិងហើយ!

ខ៖ យើងអោយតំលសខ្លួនឯងខ្លះ។

ក៖ បាទ!

ខ៖ លោកគ្រូឯងអើមីនេះធ្វើការអត់ល្អបែកចាន បែកឆ្នាំងរួចអោយពេញតំលៃខ្ញុំថាអត់ទេគិតទៅបែកទៅគិតលុយទៅអោយខ្ញុំប៉ុន្មានក៏ខ្ញុំយកដែរខ្ញុំអត់តូចចិត្តទេ។

ក៖ បាទបងត្រូវ!

ខ៖ ព្រោះធ្វើម៉េចរបស់វាមានតែងបែកចឹងបានថាខូចខាតដូចបន្លែមួយអោយខ្ញុំទៅយកទៅយកហើយថាបន្លែនិងដូចការ៉ុត ដូចឆៃថាវ ដូចម៉ើមខ្ទឹម៉ើមអីខ្ញុំប្រាប់គេដែរគេប្រាប់ថាម៉ូយអើយដាក់ល្អមកព្រោះខ្ញុំឈ្នួញកណ្ដាលទេគេអោយ១ម៉ឺន២ម៉ឺនក៏ខ្ញុំយក៣ម៉ឺនក៏យក។

ក៖ បាទ!

ខ៖ ដូចទឹកកកអីកុំបន្ទោសខ្ញុំព្រោះខ្ញុំអត់សូវចេះអក្សរលោកគ្រូហេស!

ក៖ បាទ!

ខ៖ ចឹងបានខ្ញុំថារកស៊ីឆ្អែតឆ្អន់ប៉ុន្តែខ្ញុំរកស៊ីច្បាស់លាស់ហាសខ្ញុំជំពាក់គេច្បាស់លាស់ហាសអត់អោយកេពិបាកចិត្តជាមួយខ្ញុំទេដូចយកខ្ញុំទៅលាងចាន លាងអីកាត់ទៅអីទៅព្រោះខ្ញុំបោកគេថាឥឡូវបោកស្បែកបោកស្អីកំរាលគេណុង។

ក៖ បាទបង!

ខ៖ គេថាម៉ែអាកាបោកអោយស្អាតខ្ញុំថាខ្ញុំអត់អោយគេថាលើកទី១លើកទី២ទេខ្ញុំធ្វើការអោយច្បាស់អោយលាស់អោយស្អាតបានខ្ញុំហ៊ានធ្វើទទួលគេដូចពូចឹកអីគាត់អត់លេងសោចជាមួយខ្ញុំទេគាត់ថាម៉ែអាកាធ្វើច្បាស់លាស់ហាស! ស្អាតដឹងតែស្អាតហើយព្រោះយើងមែនរកស៊ីតែម្ដងណា។

ក៖ បាទបងត្រូវ!

ខ៖ គេថាមើលស្អាតហើយគេហៅទៅទៀតហើយ!

ក៖ ហ្នឹង!

ខ៖ ថារកស៊ីក្រលះៗអាណាទុកចិត្តយើង។

ក៖ អើត្រូវបង!

ខ៖ តែចឹងយើងមានលុយអីណាចិញ្ចឹមកូន។

ក៖ ហ្នឹងហើយបងរួចចុះ..?

ខ៖ ចាស! ចឹងបានថា..។

ក៖ រួចចុះបងគិតថាម្ដាយរបស់បងវិញគាត់ធ្វើអីគេវិញបង?

ខ៖ ម៉ែខ្ញុំ។

ក៖ កាលពីគាត់ចិញ្ចឹមបងហាស?

ខ៖ ម៉ែខ្ញុំចាក់នុំ។

ក៖ ចាក់នុំហេសបងហេស?

ខ៖ ចាស! គាត់វេចនុំអន្សមខ្ញុំរៀបរាប់ពូជខ្ញុំទាំងអស់ពូជអ្នកលក់ដែរគាត់វេចនុំគម នុំត្នោតអាកោរត្នោតហើយហ្នឹងមុខរបរអីដែរគាត់ចេះគាត់ធ្វើអោយខ្ញុំទូលលក់។

ក៖ ចឹងមានន័យថាគាត់បង្រៀនយើងច្រើនដែរណេះបង?

ខ៖ បង្រៀនច្រើនដែរដូចខ្ញុំអត់ភូតភរដូចជំនាញពីម៉ែខ្ញុំទាំងអស់ហាស!

ក៖ បាទ!

ខ៖ នុំពុម្ពក៏ចេះ នុំជើងជ្រូកក៏ចេះ នុំពងទាក៏ចេះ នុំប៉ាវក៏ចេះ ក្រឡាណខ្ញុំដុតក្រឡាណលក់ក៏ខ្ញុំចេះក្រឡាណដែរយើងដុតស្នួលណុង។

ក៖ បាទបង!

ខ៖ ព្រោះអាជីពយើងអត់បានមានស្រែចំការមានតែអាជីពអ្នកលក់។

ក៖ បាទ!

ខ៖ ដល់ពេលចឹងគាត់មានតែអាជីពអ្នកលក់។

ក៖ អើ!

ខ៖ ដូចថាអើអាកោរត្នោតក៏ចេះ អាកោរធម្មតា នុំអន្សម នុំបាញ់អ៊ូ នុំអន្សមនិយាយរួមទៅម៉ានុំម៉ែខ្ញុំចេះទាំងអស់។

ក៖ អើគាត់រៀនមកពីណាបង?

ខ៖ ព្រោះគាត់ណុងដើរស៊ីឈ្នួលគេគាត់អត់មានដើមទុនទេគាត់នៅពីក្មេងហាសណាស់។

ក៖ បាទបង!

ខ៖ គាត់រៀបរាប់កូនអើយកាលម៉ែនៅពីក្រមុំម៉ែជួយវេចនុំគេដើរស៊ីមុនដំបូងអត់ចេះទេដូចថាបងប្អូនគេការគេទានទៅ។

ក៖ គេហៅយើងទៅ?

ខ៖ គេហៅទៅដល់ពេលចឹងគាត់ចេះគេងើគាត់នៅពីក្មេងគាត់ឆោតអើលាងអង្ករម៉េចៗអើគេប្រើគេចេះតែចេះហើយណាស់។

ក៖ បាទបង!

ខ៖ យើងយកចំណេះខ្លួនឯងដែរណុង។

ក៖ បាទ!

ខ៖ មានម៉ែឪអីណាម៉ែខ្ញុំកំព្រាណុង។

ក៖ បាទបង!

ខ៖ ម៉ែឪកំព្រាណុងគាត់ដើរស៊ីឈ្នួលដល់ពេលចឹងទៅគាត់រៀនចេះទៅ។

ក៖ បាទបង!

ខ៖​ គាត់តពីគេទៅ។

ក៖ ហើយគាត់មកបង្រៀនកូនចៅតទៅ?

ខ៖ កូនតចៅតកូនទៅចឹងបានថាអត់ថោកទាបទេកូនគេហៅគេប្រាប់យើងនិងយើងមានចំណេះយើងលួចចំណេះគេតើ!

ក៖ បាទបង!

ខ៖ ម៉ែខ្ញុំថាចឹង។

ក៖ រួចចុះអើម្ដាយរបស់បងបង្រៀនរបៀបធ្វើនុំច្រើនរួចចុះឪពុកមានដែរបង្រៀនអីអត់បង?

ខ៖ ប៉ាខ្ញុំបង្រៀនដែរបង្រៀនបណ្ដុះផ្សិត។

ក៖ បណ្ដុះផ្សិតណេះបង?

ខ៖ ចាស! ផ្សិតចំប៉ើងខ្ញុំចេះដែរតើនៅពីក្រមុំរបៀបផ្សិតចំប៉ើងនិងយើងទិញមេគេ។

ក៖ បាទបង!

ខ៖ ទិញមេគេហើយយើងយកចំប៉ើងមកយើងមូលវាអោយទួកអើយើងយកចំប៉ើងនិងរំវាជាមួយដុំៗប៉ុណ្ណឹងហើយយើងយកច្រឡួកទឹក ច្រឡូកទឹកហើយតំរាបតំរាបវាបានមួយរងចឹងទៅយើងរោយមេ។

ក៖ អើ!

ខ៖ យើងរោយមេហើយយើងដាក់អាចំប៉ើងដែរយើងជក់ទឹកនិងដាក់រៀបទៀតរៀបហើយយើងជាន់ហើយអីចឹងយើងរោយមេ៣ជាន់៣ជាន់ហើយយើងបង្អាប់៧ថ្ងៃប៉ុន្តែក្នុងទីធ្លាដែរយើងបណ្ដុះផ្សិតហ្នឹង..។

ក៖ អត់អោយមនុស្សចូល?

ខ៖ គេអត់អោយមនុស្សចូលទេមានតែយើងម្នាក់ទេដែរយើងធ្វើហ្នឹង!

ក៖ រួចចុះបើមានមនុស្សទៅរៀនអានិងអោយទៅបាន?

ខ៖ បានប៉ុន្តែប្លែកពីម្ចាស់វាអត់ដុះទេផ្សិតនិងផ្សិតចំប៉ើងហ្នឹង!

ក៖ ចឹង!

ខ៖ ចាស! គាត់បង្រៀនខ្ញុំរៀនពីក្រមុំដែរខ្ញុំធ្លាប់ពិសោធន៍ខ្លួនឯងដែរ។

ក៖ ចូលទៅមើលគាត់រៀនហោស?

ខ៖ អត់ទេបណ្ដុះខ្លួន​ឯងម៉ងតាំងពីកូនខ្ញុំអាបងណុងខ្ញុំបណ្ដុះផ្សិតមួយសារដែរតើ!

ក៖ អូ៎!

ខ៖ ប៉ុន្តែខ្ញុំហូបអត់គ្រប់គ្រាន់លោកគ្រូ។

ក៖ ម៉េចចឹងបង?

ខ៖ ​ព្រោះដោយសារវាមេដោយសារមេជួនកាលមេជួនកាលមេដុះច្រើនជួនកាលវាដុះតិចហើយក្នុងមួយថ្ងៃនិងខ្ញុំដុះខ្ញុំយកលុយគេហត់ទ្រាំយកលុយគេមកបណ្ដុះផ្សិត។

ក៖ បាទ!

ខ៖ ដូចខ្ញុំបណ្ដុះម្ដងៗខ្ញុំយកលុយគេ១ពាន់១ពាន់៥រយមកចឹងខ្ញុំបង់ខែគេស៊ីខ្លះកូនឈឺខ្លះខ្ញុំរត់អត់រួចខ្ញុំក៏ក្រវែងទៅ។

ក៖ អូ៎!

ខ៖ ព្រោះកាលណុងខ្ញុំមិនទាន់មានគំនិតលក់ដូរឥវ៉ាន់ចឹងហាសលោកគ្រូ។

ក៖ បាទបង!

ខ៖ វាអើផ្សិតដឹងហើយជួនកាលបាន៣គីឡូចឹងទៅ៤គីឡូទៅវាទៀងវាដុះហោស!

ក៖ បាទ!

ខ៖ មើលវាម៉េចឃើញជួនកាលវាដុះបានច្រើនទៅ២០គីឡូទៅ៣០គីឡូទៅអាថ្ងៃណាដែរបានច្រើនអរហាស!

ក៖ ចំណេញច្រើនហេសបង?

ខ៖ ចាស! អរធ្វើវាកើតចឹងហាសអររួចទៅឪខ្ញុំនិងខ្ញុំមែនឈប់ហៅប៉ាហើយគាត់ចាស់ហើយខ្ញុំក៏ហៅឪខ្ញុំថាឪអើយខ្ញុំចោលមុខរបរនិងហើយព្រោះមុខរបរនិងរត់អត់រួចខែគេខ្ញុំយកលុយគេច្រើនគាត់ថាអើបើចោលកូនឯងធ្វើអីកូនខ្ញុំថាអត់ចោលទេមុខរបរនិងបើថាខ្ញុំនៅផ្ទះផ្ទាល់ម៉ងខ្ញុំលក់ឥវ៉ាន់ផង ខ្ញុំបណ្ដុះផ្សិតផងយើងបានជំនួយហាស!

ក៖ បាទបង!

ខ៖ យើងលក់ទីផ្សារអីខ្លះរួចទៅប៉ាក៏ថាអើធ្វើម៉េចប៉ាមានតែជំនាញប៉ុណ្ណឹងទេបើថាបណ្ដុះអាផ្សិតសណ្ដែកបណ្ដុះណុងក៏ចេះដែរ។ សណ្ដែកបណ្ដុះនិងយើងទិញក្អមយើងធ្វើរោងដែរប៉ុនអត់អោយគេចូលទេ។

ក៖ សណ្ដែកបណ្ដុះអត់អោយគេចូលដែរ?

ខ៖ អត់អោយគេចូលដែរព្រោះអានិងតមហ៊ានតែមានជាតិក្អូបជាតិអីអត់ដុះម៉ងលោកគ្រូ។

ក៖ ម៉េចចឹង?

ខ៖ សណ្ដែកបណ្ដុះនិងអត់ដឹងដែរព្រោះធ្លាប់បណ្ដុះហើយសណ្ដែកបណ្ដុះមុននិងយើងបណ្ដុះយើងហាលគ្រាប់វាដូចហាលស្រូវដែរ។ ហាលគ្រាប់វាឡើងនិយាយអោយចំទៅអោយវាស្រួយម៉ងដូចស្រូវថាក្បួនស្រូវម៉េចចឹងដុះដូចគា្នដែរ។

ក៖ អើ!

ខ៖ យើងយកទៅដល់យើងដាំទឹកទឹកក្ដៅយើងនិងលោកគ្រូ។

ក៖ បាទ!

ខ៖ មួយឆ្នាំងយើងមួយពេតត្រូនិងអោយក្ដៅឧនៗហើយចាក់សណ្ដែកនិងទៅក្ដៅឧនៗកុំក្ដៅមែនទែនហាសងាប់មេវា។

ក៖ អូ៎!

ខ៖ ខ្លាចវាអត់ដុះ។

ក៖ បាទ!

ខ៖ ចាក់ឈូដូចថាសណ្ដែកបណ្ដុះនិងចំនួនកន្លះពេតត្រូចឹងយើងចាក់ទឹកក្ដៅនិងចូលទៅល្បាកប្រហែលជា២០នាទីយើងស្រង ស្រងអោយវាស្ងួតទឹកនិងហាស!

ក៖ បាទ!

ខ៖ ហើយយកទៅដាក់ក្នុងក្អមៗបើថាផ្ទះនិងចឹងទៅយើងញុកចំប៉ើងអោយជិតយើងផ្អាប់វា។

ក៖ បាទ!

ខ៖ ចាស! យើងផ្អាប់ដាក់ចឹងទៅហើយដល់ពេលប្រហែលជាគេកំណត់នាទីហាសលោកគ្រូអោយច្បាស់នាទីម៉ងតែចឹងឃើញសណ្ដែក។

ក៖ ចឹងទៀត?

ខ៖ ចាស! តែចឹងវាដុះអត់ស្មើរទេវាដុះអត់ធ្លោះទៀតវាដុះមកស្គមៗសណ្ដែកបណ្ដុះខ្ញុំធ្លាប់ហើយនៅពីក្រមុំអូ៎តាខ្ញុំបណ្ដុះៗប៉ុន្តែហូបអត់គ្រប់។

ក៖ អើ!

ខ៖ ​ព្រោះអីគ្រួសារវាមនុស្សច្រើន។

ក៖ បាទបង!

ខ៖ កូនវានៅតូចៗហើយធំៗតែប៉ុន្មានហើយម៉ែខ្ញុំយកលុយគេដល់ពេលចឹងខ្ញុំថាម៉ែខ្ញុំចេញរកធ្វើការខ្លះហើយម៉ែឯងនៅបណ្ដុះទៅពេលដែរម៉ែឯងហត់ខ្ញុំជួយចឹងហាស!

ក៖ បាទ!

ខ៖ ខ្ញុំនិយាយជាមួយម៉ែម៉ែថាអើកូនឯងកុំចោលគំនិតសណ្ដែកបណ្ដុះនិងវាបានដែរតំលៃវាស្អីក៏មានតំលៃដែរ។

ក៖ បាទ!

ខ៖ រួចទៅខ្ញុំនិងអើម៉ែពន្យល់ចឹងចេះព្រោះគាត់ថារបស់អីថាមិនចំណេញ។

ក៖ បាទ!

ខ៖ វាចំណេញតែវាចំណេញតិច។

ក៖ ហ្នឹងហើយ!

ខ៖ ធ្វើអីថាវាមិនបានផលបានខ្ញុំដឹងពីម៉ែឪខ្ញុំគាត់ថាកុំខ្ចិលអោយសោះកូនធ្វើអីក៏បានផលដែរកុំអោយតែយើងដេកស៊ីដេកបំផ្លាញ់អានិងអស់ហើយ!

ក៖ ត្រូវ!

ខ៖ ខ្ញុំយល់ខ្ញុំយល់ពីគាត់ម៉ែឪប្រដែរប្រដៅខ្ញុំបានល្អ។

ក៖ បាទបងត្រូវ!

ខ៖ ក្រមែនប៉ុន្តែគាត់ប្រដែរប្រដៅល្អគាត់ថាម៉េចក៏ដោយកូនម៉េចក៏ដោយប្រដែរប្រដៅវាកុំវ៉ៃវាទៅវ៉ៃប្រណុងវាមិនបាក់ដៃបាក់ជើងវាមិនអស់លុយម៉ែខ្ញុំប្រដែរប្រដៅចឹងហាស! កុំប្រដែរប្រដៅដូចអ្នកខ្លះប្រដែរប្រដៅអើទាញរំពាត់មកដាក់កូនឆ្វាច់ៗកូនក្ដៅខ្លួនអស់លុយអស់លុយពីណាអស់លុយខ្លួនឯងរាល់ថ្ងៃសួរទៅលោកគ្រូម្ដុំនិងដែរខ្ញុំហ៊ានហាមាត់យកប្រណុងនិងទៅដាក់កូនអត់ទេ។ សូម្បីតែមួយរំពាត់ឆ្មេរហាសកូនមិនហានវ៉ៃកូនដែរបានសំដីតែមាត់ទេរាល់ថ្ងៃ។

ក៖ បាទ!

ខ៖ អើកូនអើយចេះៗប៉នអាមាត់និងស្អកហើយខ្ញុំថាហែងវ៉ៃឥឡូវប៉ុននាមតែវ៉ៃប៉ុន្តែ..។

ក៖ អត់ហ៊ានវ៉ៃទេ?

ខ៖ លើកដៃវ៉ៃអត់រួចទេអត់ដែរវ៉ៃទេសួរអ្នកស្រុកអ្នកភូមិនិងប្ដីចឹងដែរប្ដីស្រវឹងប្ដីខូចបានតែជេរតែមាត់ប៉ុន្តែមិនដែរដាក់វាដាក់ប៉ុស្ដិ៍ទេ។ យកប្ដីខ្ញុំហាសមិនតិចឆ្នាំទេលោកគ្រូប៉ុនបានតែមាត់មិនដែរអើម៉ែអាកាឃើញប្ដីចឹងហើយយកទៅដាក់ប៉ុស្ដិ៍អត់ទេព្រោះជួនកាលទៅខ្ញុំប្រដាក់គេផងអីផងយកវាទៅដាក់ប៉ុស្ដិ៍ហើយដល់ពេលនឹកឃើញយកវាលុយយកលុយទៅដោះវាលុយពីណាលុយខ្ញុំហត់ខ្ញុំដដែរណុងខ្ញុំថាចឹងហាស!

ក៖ បាទបងបាទ!

ខ៖ ខ្ញុំខ្ចិលទៅណាយៗពន្យល់ប៉ុនអត់តាមខ្ញុំទេប្ដីខ្ញុំហោសរឹងហាសបើកូនខ្ញុំអត់ទេប្រដែរប្រដៅតាម។

ក៖ បាទ!

ខ៖ បើអាឪលែងប្រដែរប្រដៅហើយ!

ក៖ អូ៎បាទ!

ខ៖ អត់តាម។

ក៖ បាទ! រួចចុះអើបងគិតថាសំរាប់ឪពុករបស់បងនេះជាអ្វីដែរគាត់បង្រៀនបង?

ខ៖ ចាស!

ក៖ កាលនៅក្មេង..?

ខ៖ កាលនៅក្មេង។

ក៖ រួចចុះអើគាត់ធ្លាប់ប្រាប់ពីប្រវត្តិកាលគាត់នៅក្មេងទៅបងអត់ថាគាត់ធ្លាប់ជួបការលំបាកអីពីមុនយកគា្នហាស?

ខ៖ គាត់ពិបាកប៉ាខ្ញុំនិងជីវិតគាត់និងឡើងត្នោត។

ក៖ ឡើងត្នោតហោសបង?

ខ៖ នៅស្រុកក្រោមពីដំបូងមិនទាន់មានរោងចក្រទេណាស់ស្រុកខ្ញុំនិងហាសនៅផ្សារព្រៃទទឹងហ្នឹង!

ក៖ បាទបង!

ខ៖ នៅស្រុកតារាមនិងមានដើមត្នោតច្រើន។

ក៖ បាទ!

ខ៖ លោកគ្រូអត់អើគ្រួសារខ្ញុំនិយាយចំទៅគ្រួសារអ្នករៀងគ្រាន់បើដែរអ្នកដែរចំណេះចេះដឹងដែរខ្ញុំរៀនបានថ្នាក់ទី៥ដែរតើ!

ក៖ ចឹងហោសបង!

ខ៖ ប៉ុន្តែសរសេរបានប៉ុនសរសេរដឹងតែខ្វះជើងខ្វះអីហើយមិនដឹងទេរាល់ថ្ងៃហ្នឹងហាស!

ក៖ បាទ!

ខ៖ គេជំពាក់ម៉េចក៏ដោយប៉ុនឈ្មោះគេដឹងកត់គេដឹង។

ក៖ និយាយរួមយើងអានដាច់តែខ្លួនឯងណេះ?

ខ៖​ អានដាច់តែខ្លួនឯងប៉ុន្តែទៅជាសរសេរដូចលោកគ្រូឯង!

ក៖ វា..?

ខ៖ ខ្វះជើងខ្វះអីមិនដឹងទេ។

ក៖ តែសរសេរមកយើងមើលដាច់?

ខ៖ មើលដាច់ប៉ុនសរសេរខ្លួនឯងដឹងតែខ្វះជើង។

ក៖ ខ្វះដៃខ្វះជើង?

ខ៖ ដូចថាស្អីប្រហុកស្អីអើសរសេរប្រហុកទៅស្វាយអីអើស្វាយដឹងតែស្វាយហាសប៉ុន្តែខ្វះអីមិនដឹងទេដឹងតែអក្សរសហើយជើងវទៅដឹងតែស្វាយហើយប៉ុនយកអីមិនដឹងទេពួកណុងមើលអក្សរម៉ែអាកាជំពាក់អីខ្លះស្វាយប៉ុន្មានម៉ាសូតប៉ុន្មាន ម៉ាសូតដឹង សាំងដឹងប៉ុន្តែស្លែងស្អីៗហ្នឹង!

ក៖ រៀងពិបាកសរសេរ?

ខ៖ វាពិបាកអើរកស៊ីស្លែងគេចំណេញច្រើនខ្ញុំចំណេញតិចដោយសារអីភ្នែកគីឡូខ្ញុំគិតភ្នែកគីឡូចាញ់គេចាញ់ដោយសារអីខ្ញុំមិនទាន់ចេះចុចកាស៉្យូ។

ក៖ បាទ!

ខ៖ ល្ងង់អានិងហាសប៉ុន្តែមិនទាន់រៀន។

ក៖ អូ៎!

ខ៖ ហើយហ្នឹងទូរស័ព្ទមិនទាន់ចេះរៀនរាល់ថ្ងៃមិនទាន់ចេះប្រើទូរស័ព្ទណាតិចខ្ញុំនិងមួយៗថាម៉ែអាកាយកស្រាបៀរទៅមានលេខទូរស័ព្ទមិនទាន់រៀនចេះប្រើទូរស័ព្ទទេរាល់ថ្ងៃ។

ក៖ អូ៎បាទបង!

ខ៖ ចាស!

ក៖ រួចចុះ..?

ខ៖ ប៉ុនតិចទៀតប្រហែលជាចេះមិនដឹងយើងព្យាយាម។

ក៖ បាទបងបាទត្រូវ!

ខ៖ ចាស!

ក៖ រួចចុះអើទាក់ទងពីឪពុកម្ដាយរបស់តាចាន់?

ខ៖ ចាស!

ក៖ រួចឪពុកគាត់ឈ្មោះ..?

ខ៖​ អេន។

ក៖ តាអេន?

ខ៖ ចាស!

ក៖ យាយឈ្មោះយាយស៊្រនណេះ?

ខ៖ ចាស!

ក៖ អូ៎!

ខ៖ ប៉ុនខាងឪខ្ញុំនិងឡើងត្នោតដូចខ្ញុំថាចឹងធ្វើស្ករត្នោតស្ករផែនម៉ាកូនម៉ាចៅចេះទាំងអស់ដែរស្ករផែនប៉ាខ្ញុំអត់ភូមតអត់ភរទេទាល់តែតេគាត់ជួបគាត់ផ្ទាល់បានដឹងលោកគ្រូហាសបាយហាសបាយកកយើងហ្នឹង!

ក៖ បាទ!

ខ៖ ម៉ែខ្ញុំដាំបាយហើយសល់បាយកកហាសគាត់អត់ហ៊ានក្រវែងទេណាស់ចុះយើងក្រធ្វើម៉េចបាយនៅម្ដុំប៉ុណ្ណឹងគាត់ស្រូបទឹកត្នោតគាត់ឡើងហើយ! ត្នោតហាសគាត់ឡើងម្ដង១០០ដើម១៥២ដើម។

ក៖ អូ៎ច្រើនម៉េស?

ខ៖ ក៏គាត់ឡើងរួចដែរប៉ុនគាត់ធ្វើត្នោតលក់។

ក៖ ប៉ុន្តែចង់និយាយថាដើមត្នោតនៅឆ្ងាយមែនដាក់អើផ្អោងជាប់គា្ន..?

ខ៖ ផ្អោងទ្រូងឡើងអស់ហើយតើប៉ាខ្ញុំនិងឡើងត្នោតចាស់ហើយនៅតែឡើងទៀតឥឡូវនិងហាសខ្ញុំថាប៉ាអើយប៉ាឯងចាស់ហើយកុំឡើង។ ហេ៎អញ់មុខរបរអញ់តែប៉ុណ្ណឹងខ្ញុំថាដឹងតែមុខរបរប៉ាឯងប៉ុណ្ណឹងហើយចោលខ្លះទៅមុខរបរដើមខ្ពស់ណាស់មិនដូចពីមុនទេដូចពួកខ្ញុំរែកទឹកត្នោតតើពួកខ្ញុំនៅក្មេងៗកូន៩នាក់។

ក៖ ចឹងមានន័យថាកូនចៅទាំងអស់ចេះ..?

ខ៖ ចេះទាំងអស់។

ក៖ ចេះធ្វើគល់ត្នោត?

ខ៖​ ចាស! ចេះធ្វើទាំងអស់។

ក៖ អូ៎ល្អ!

ខ៖ លោកគ្រូខាងកំពង់ចាមហាសមែនអ្នកខ្ចិលទេអ្នកឧស្សាហ៍ទាំងអស់ប៉ុន្តែមិនដឹងជាអាម៉េចវាអត់មានដូចគេទឹកត្នោតជូក៏ចេះ ស្ករត្នោតស្ករផែនក៏ចេះហើយមុខហាសមើលលែងយល់ហើយដោយសារអីក្ដៅយើងកូរយើងដុតភ្លើងត្នោតណុង។

ក៖ បាទបង!

ខ៖ ហើយទិញអស់កៅស៊ូគេមួយឡានៗគិតទៅអើស្ករតំលៃបានតែប៉ុន្មានលោកគ្រូឯងគិតទៅស្ករហាសប៉ះយើងកូរអត់ដល់ប៉ះមេឃភ្លៀងប៉ាខ្ញុំហាសអើកូនអើយកូនទឹកត្នោតនិងត្រូវទឹកហើយយើងអត់បានផលទៀតហើយ! អើថាឪអើយធ្វើម៉េចទេតាមនិងទៅបើមេឃណាស្រស់ទឹកនិងអូ៎អរហាសបានស្ករល្អហាស!

ក៖ បាទបង!

ខ៖ បានលក់បានតំលៃដល់ពេលស្ករដែរត្រូវទឹកវាមិនទៅជូ។

ក៖ បាទ!

ខ៖ ស្ករដែរត្រូវទឹកភ្លៀងហើយស្ករអត់ល្អទេលោកគ្រូសូម្បីតែធ្វើទឹកត្នោតជូក៏អត់កើតដែរ។

ក៖ អើ!

ខ៖ ហើយលក់អាទឹកត្នោតផ្អែមនិងក៏លក់អត់ចេញដែរលោកគ្រូគិតទៅមួយកានៗមែនថោកណាមែនដូចឥឡូវណា។

ក៖ បាទ!

ខ៖ ពីមុនប៉ាខ្ញុំលក់ហាសទឹកត្នោតមួយកាននិងហាសគាត់លក់កានអោយគេដឹករះៗទៅយកអោយពួកអ្នកតូបគេលក់ហាស!

ក៖ បាទ!

ខ៖ ទឹកត្នោតជូ ទឹកត្នោតផ្អែមចឹងគេចំណេញកប់ពពកថាឯងឡើងហាសហត់ចង់ងាប់បានតែមួយកានតើមួយកាន២ម៉ឺននិងមួយកាននិងហាសគេអោយតែ២ម៉ឺនទេ។

ក៖ កាលពីមុនហេសបង?

ខ៖ ចាស! ពីមុនកាលខ្ញុំនៅក្មេងៗមិនទាន់យកប្ដីនិងតាំងពីខ្ញុំអាយុដូចកូនខ្ញុំអាយុ៩ឆ្នាំ៨ឆ្នាំហាស!

ក៖ អើ!

ខ៖ រួចទៅប៉ាខ្ញុំនិងក៏ថាកូនអើយកូនបណ្ដើរកាលណុងអត់មានម៉ូតូនិងគេអាកង់ខ្មែរយើងហ្នឹង!

ក៖ បាទបង!

ខ៖ កង់ខ្មែរអើ២នាក់ប្អូនស្រីខ្ញុំនិងអើអាផ្លូវចឹងហាសគេមិនទាន់ភ្លឺអីណា។

ក៖ បាទ!

ខ៖ ជិះតាមភ្លឺស្រែហោស!

ក៖ បាទ!

ខ៖ អើទៅហើយទៅហើយអើលីអើសែងគិតទៅជីវិតលោកគ្រូចាំទាំងអស់ប៉ុនកុំអោយកូនវាពិបាកនៅតែដោយកូនវាពិបាកទៀត។

ក៖ ​អូ៎បាទបង!

ខ៖ ចាស! រួចជីវិតអើកាលនៅតូចៗវាពិបាកឆ្អែតឆ្អន់ហើយហ្នឹង!

ក៖ បាទ!

ខ៖ ប៉ុននៅជីវិតនៅតែលំបាកនៅតែលំបាកកូនតកូនតចៅទៀតប៉ុនចង់និយាយថាចង់ជំរះចេញខ្លះកុំអោយកូនពិបាកពេក។

ក៖ បាទត្រូវ!

ខ៖ ប៉ុននៅតែធាតុពិបាកនៅមកទៀត។

ក៖ បាទ!

ខ៖ រួចទៅអូយលោកគ្រូអើយជីវិតខ្ញុំអត់ភូតទេដើរនិងជើង..។

ក៖ រួចទៅអើចឹងសំរាប់ដូចជាបងមកនៅកោះញ៉ែកនិងមកនៅតាំងពីពេលណាបង?

ខ៖ ខ្ញុំមកតាំងពីគេក្រាសសេផ្លូវហ្នឹងហាសប៉ុនមិនដឹងភ្លេចហើយទាល់សួរពុកណិចនិងបានដឹងក្រាសសេផ្លូវនិងតាំងពីខ្ញុំទិញដីនិងក្រាសសេផ្លូវទៅចឹង។

ក៖ ប៉ុន្មានឆ្នាំហើយបង?

ខ៖ ផ្លូវនេះ។

ក៖ អត់ទេបងឯងមកនៅកោះញ៉ែកហ្នឹងហាស?

ខ៖ មកកោះញ៉ែកហ្នឹង!

ក៖ បាទ!

ខ៖ និយាយអោយចំទៅខ្ញុំនៅបាន៤ឆ្នាំហើយ!

ក៖ ៤អូ៎ទើប៤ឆ្នាំនិងទេហោស?

ខ៖ ៤ឆ្នាំឆ្នាំនេះ។

ក៖ បាទ!

ខ៖ ហើយទៅនៅកោះរំយើល៦ឆ្នាំវានិយាយទៅ១០ឆ្នាំ។

ក៖ ចឹងបងឯងមកនៅកោះញ៉ែកនិង១០ឆ្នាំហើយណេះបងណេះ?

ខ៖ ខ្ញុំនៅកោះរំយើលហើយនេះ១០ឆ្នាំហើយ!

ក៖ អូ៎!

ខ៖ ប៉ុន្តែនៅកោះរំយើលនិងអស់ហើយដីធ្លីអី។

ក៖ លក់អស់ហើយ?

ខ៖ ចាស!

ក៖ រួចុះអើពីមុនបងឯងនៅនិងបងឯងនៅណានៅឡែម?

ខ៖ ពីមុនខ្ញុំដើរចល័តរហូតដែរណុងលោកគ្រូមើលតែអើនៅឡែមចឹងចូលទៅថៃណុងស៊ីឈ្នួលគេទៅចេញចូលៗកាលណុងមិនទាន់មានផ្ទះ។

ក៖ បាទ!

ខ៖ មិនទាន់មានផ្ទះចឹងចេះតែដើរទៅចេះតែដើររកស៊ីហើយប៉ុនកាលណុងខ្ញុំមិនទាន់ជំពាក់គេទេអត់ទាន់ជំពាក់គេអត់ទាន់..។

ក៖ ដល់ពេលចេះរកស៊ីចេះជំពាក់គេ?

ខ៖ ចាស! ចេះរកស៊ីចេះជំពាក់គេ។

ក៖ រួចចុះអើកើតអីបានបងឯងសំរេចមកនៅកោះញ៉ែកហ្នឹង?

ខ៖ ព្រោះអី..។

ក៖ ស្រុកប្ដីនៅហ្នឹងមែន?

ខ៖ ព្រោះអីខ្ញុំមើលទៅដំណើរកាលនេះរកស៊ីធូរជាងយើងកន្លែងផ្សេងៗចឹងហាស!

ក៖ បាទ! ប៉ុន្តែបងឯង..?

ខ៖ គេអាចដោះស្រាយបាន។

ក៖ បងឯងស្គាល់តាមរយៈអីបានមកដល់ហ្នឹងស្គាល់ពីណាគេនៅហ្នឹងមែនកាលពីមុនមកនៅហ្នឹងហាស?

ខ៖ ចាស! អូ៎នៅនេះហ្នឹង!

ក៖ បាទ! ពីមុនយើងមកហ្នឹងយើងមិនស្គាល់គេមែនអត់?

ខ៖ ស្គាល់មិត្តភក្តិនៅហ្នឹងមែនខ្ញុំស្គាល់មិត្តភក្តិ។

ក៖ អូ៎!

ខ៖ តាមមិត្តភក្តិដូចថាឥឡូវគេថារកស៊ីបានហាស!

ក៖ បាទ!

ខ៖ ប៉ុនលឺតាមដូចថាស្គាល់គេស្គាល់ឯងចឹងរកស៊ីបានចេះតែមកហើយណាស់។

ក៖ បាទបង!

ខ៖ មកហើយកិបៗមកចឹងទៅហើយដល់ពេលខ្ញុំមើលក្រឡាខ្ញុំថាព្រោះនៅណេះវាស្រួលម៉្យាងដែរដីមានបើយើងអាចមានកំលាំងនិងយើងធ្វើស្រូវធ្វើអីហូបបានហូបយើងអត់ទិញអង្ករគេហូបនឹកឃើញចឹងហាសលោកគ្រូ។

ក៖ បាទបង!

ខ៖ ហើយដល់ពេលចឹងទៅឃើញគេសាសន៍បងប្អូនជនជាតិហ្នឹងហាស!

ក៖ បាទបង!

ខ៖ មើលទៅគេរស់នៅដូចស្រួលខ្ញុំឃើញគ្រួសារគេហាស!

ក៖ បាទបង!

ខ៖ គេអត់ចំណាយលុយទិញម្ហូបទិញអីទេខ្ញុំនឹកឃើញម៉្យាងពេលនិងហាសបានខ្ញុំស៊ូនៅ។

ក៖ អូ៎!

ខ៖ ខ្ញុំឃើញគេហូបអត់ដូចនៅស្រុកក្រោមខ្ញុំនៅខាងខ្ញុំស្អីក៏ទិញគេដូចជាត្រី ទំពាំង ហើយហ្នឹងផ្សិតនៅនេះមានផ្សិតរងាផ្សិតអីចឹងហាស!

ក៖ បាទបង!

ខ៖ ហូបតាមគេដល់ពេលចឹងយើងចំណាយម្ហូបអង្ករអីយើងអត់ចុះទេ។

ក៖ ហ្នឹងហើយ!

ខ៖ បើយើងជំពាក់គេយើងអាចរកសងដោះគេរួចក៏សល់អោយកូនទៅមុខទៅក្រោយអីក៏បានដែរ។

ក៖ បាទបងបាទ!

ខ៖ ខ្ញុំនឹកឃើញចឹងអូយទ្រាំនៅហាសវេទនាម៉េចវេទនាទៅប៉ុន្តែអត់សូវវេទនាដែរព្រោះនៅនិងអត់ចំណាយលុយទិញម្ហូបព្រោះយើងហូបខ្យង ហូបក្ដាម ហូបត្រីបាន។

ក៖ បាទបង!

ខ៖ ប៉ុនសាច់អីទាល់ទិញគេដែរ។

ក៖ បាទបងរួចចុះអើចឹងបងមានបងប្អូនណានៅថៃ នៅវៀតណាមនៅអីទេ?

ខ៖ ខ្ញុំមានតែបងប្អូននៅថៃនៅវៀតណាមអត់ទាន់មានទេ។

ក៖ អត់មានទេណេះ?

ខ៖ ចាស!

ក៖ ប៉ុន្តែអើចឹងមាននៅខេត្តផ្សេងៗក៏មានដែរ?

ខ៖ មានដែរ។

ក៖ នៅកំពង់ចាមនៅ..?

ខ៖ កំពង់ចាម កំពង់ធំនៅនេះនៅសួងយើងហ្នឹង!

ក៖ បាទ!

ខ៖ មានប្ដីនៅនិងម្នាក់ដែរនៅសួងហ្នឹង!

ក៖ អូ៎!

ខ៖ គេតាមប្ដីគេនៅហ្នឹងដែរ។

ក៖ បាទបងបាទរួចុះ..?

ខ៖ ចាស! មកតាមប្ដី។

ក៖ បាទបងរួចចុះអើប្ដីរបស់បងឈ្មោះអីគេបង?

ខ៖ អើប្ដីខ្ញុំនិងឈ្មោះវ៉ាដល់ពេលឪពុកគេនិងកែវ ឡាយ។

ក៖ កែវ ឡាយ?

ខ៖ អើមើលឡាយចឹងហើយឡាយ វ៉ា។

ក៖ ឡាយ វ៉ាហេស?

ខ៖ ចាស!

ក៖ ប៉ុន្តែប្ដីរបស់បងជនជាតិទេមែនអត់?

ខ៖ ជនជាតិលាវ។

ក៖ ជនជាតិលាវហោសបង?

ខ៖ ចាស! ហើយបងម៉ែនិងដឹងក្រោលដឹងអីទេមិនបានលួចសួរគាត់ផង។

ក៖ ប៉ុន្តែជនជាតិដូចគា្ន?

ខ៖ ជនជាតិដូចគា្ន។

ក៖ ឪពុកម្ដាយជនជាតិទាំងអស់?

ខ៖ ចាស!

ក៖ អូ៎បាទបងបាទរួចចុះបងអើបងចាប់ដៃគា្នអស់ប៉ុន្មានឆ្នាំហើយបង?

ខ៖ ខ្ញុំបើកូនខ្ញុំនិងបើគិតទៅចោលពោះនិងវា៣ឆ្នាំកូននិងវាគិតទៅជិត២០ឆ្នាំហើយលោកគ្រូ។

ក៖ ជិត២០ឆ្នាំហើយហោស?

ខ៖ ចាស! ប្ដីខ្ញុំហ្នឹងហោសបើខ្ញុំការតាំងពី១៥ឆ្នាំ។

ក៖​ អូ៎!

ខ៖ ខ្ញុំយកគាត់ណុងតាំងពីអាយុ១៥ឆ្នាំនៅក្មេងហ្នឹង!

ក៖ បាទបង!

ខ៖ ១៥ឆ្នាំឥឡូវ៣៦ឆ្នាំហើយ។

ក៖ ៣៦ឆ្នាំវា..?

ខ៖ ២០ឆ្នាំហើយណេះ!

ក៖ ជិត២០ឆ្នាំបាទ!

ខ៖ ចាស! និយាយអោយចំទៅវាស្ទើរ២០ឆ្នាំទៅ។

ក៖ ២១ឆ្នាំហ្នឹងហើយបងរួចចុះអើកូនបងមានកូនប៉ុន្មាននាក់ទៅចឹង៤នាក់?

ខ៖ ៤នាក់។

ក៖ ប្រុសទាំង៤នាក់?

ខ៖ ប្រុសទាំង៤នាក់។

ក៖ រួចកូនបងអាយុប៉ុន្មានទៅចឹង?

ខ៖ កូនខ្ញុំអាធំណុង១៥ឆ្នាំហើយ!

ក៖ អូ៎!

ខ៖ អាបងគេបង្អស់។

ក៖ បាទ!

ខ៖ ទៅស្រែហើយ!

ក៖ ទៅធ្វើស្រែណេះបង?

ខ៖ ចាស!

ក៖ រួចចុះទី២?

ខ៖ អាទី២និងទៅដាក់ស្ទូចមិញ។

ក៖ អូ៎!

ខ៖ រកត្រី។

ក៖ រួចចុះប្អូនបន្ទាប់ទៀតអាទី៣?

ខ៖ ទៅច្រូតដែរ។

ក៖ ដល់ពេលពៅទៅច្រូតដែរ?

ខ៖ អាពៅនិងទៅតែរករឿងនិងទៅ..។

ក៖ ទៅច្រូតដែរណេះបង?  
ខ៖ ចាស! ខ្ចិលអោយនៅផ្ទះតែនៅផ្ទះខ្ញុំអាលែងតែលក់ចឹងវារត់ឆ្លងថ្នល់។

ក៖ បាទបង!

ខ៖ ថ្ងៃមុនវីសដែរលោកគ្រូ។

ក៖ អូ៎!

ខ៖ ខ្ញុំឡើងប្រហោងពោះវារត់ចឹងទៅមកៗ។

ក៖ អូ៎បាទ!

ខ៖ ចឹងបានថា។

ក៖ រួចចុះបងអាចប្រាប់ពីអើហេតុអីបានបងស្គាល់ប្ដីបងតាមរយះអីគេចឹងហាសណាស់បង?

ខ៖ ប្ដីខ្ញុំគាត់ទៅរកស៊ីខាងណុង។

ក៖ ទៅធ្វើការជាមួយគា្នហោសបង?

ខ៖ និយាយអោយចំទៅមុនដំបូងគាត់និងរាប់អានបងស្រីខ្ញុំ។

ក៖ បាទ!

ខ៖ ខ្ញុំមិនទាន់ស្គាល់គាត់ទេរាប់អានបងស្រីខ្ញុំនិងធ្វើជាមិត្តភក្តិ។

ក៖ បាទបង!

ខ៖ កាលណុងវានិយាយចំទៅអារឿងស្នេហាស្នេហ៍អីអត់ចេះទេប៉ុនចេះអាណិតគេអាណិតប្ដីខ្ញុំហ្នឹងណាស់។

ក៖ បាទបង!

ខ៖ គាត់មកចឹងៗទៅគាត់ម៉ែខ្ញុំនិងគេហៅហូបបាយថាអាអូនហាសហូបបាយហីកូនម៉ែខ្ញុំហៅកូនណុងពេញៗមាត់។

ក៖ បាទ!

ខ៖ រួចទៅប្ដីអើប្ដីខ្ញុំនិងក៏ឆ្លើយអើម៉ែខ្ញុំធ្វើម៉ែឯងនិងធ្វើកូនសុំធ្វើម៉ែធ៌មចឹងហាសអើគាត់មិនដឹងនៅណាអីនៅណីរួចម៉ែខ្ញុំចេះតែសួរអាវ៉ាអាអូនឯងនៅណាអីនីណីហើយឪពុកម្ដាយមានអត់។ រួចទៅប្ដីខ្ញុំនិងក៏ថាអើមុនដំបូងគាត់ហៅអ៊ីចឹងហាស!

ក៖ បាទ!

ខ៖ អ៊ីអើយខ្ញុំកូនកំព្រាទេមានតែម៉ែទេឪពុកណុងស្លាប់ហើយគាត់និយាយប្រាប់ចឹងហាស!

ក៖ បាទ!

ខ៖ កាលខ្ញុំអានិងខ្ញុំមិនទាន់ស្គាល់ច្បាស់ទេតែបងស្រីខ្ញុំទេស្គាល់ច្បាស់ព្រោះគេនិងរាប់អានមិត្តភក្តិចឹងហាស!

ក៖ បាទបង!

ខ៖ រួចទៅខ្ញុំនិងអើមកពីលក់ឥវ៉ាន់អោយមីងមីងគាត់ជួលចឹងហាស!

ក៖ បាទបង!

ខ៖ ជួលលក់ស្ពៃជ្រក់ លក់បង្អែមលក់អីចេះតែលក់ទៅគេហៅទៅណាចេះតែទៅទៅអោយតែបានលុយ។

ក៖ មានអីលក់ណុងហាសណេះបង?

ខ៖ ចាស!

ក៖ មានអីលក់ហ្នឹងហាសណេះ?

ខ៖ មានលក់អីនិងគេហៅចេះតែទៅជួយលក់គេអោយលុយមក។

ក៖ បាទបង!

ខ៖ ប៉ុន្តែមីងនិងគេចិត្តល្អដែរគេមានអីគេវេចផ្ញើរម៉ែខ្ញុំប៉ុនៗនិងមក។

ក៖ បាទបងបាទ!

ខ៖ រួចទៅខ្ញុំនិងក៏មកខ្ញុំអង្គុយលេងហើយទៅប្ដីខ្ញុំនិងក៏ឃើញខ្ញុំខ្ញុំថាសួរបងស្រីខ្ញុំនិងថាអើត្រូវជាម៉េចបងស្រីខ្ញុំនិងថាអើប្អូនតើ! រួចខ្ញុំនិងក៏អត់មាត់ដែរខ្ញុំឃើញគេត្បុលខ្ញុំថារួចសួរបងស្រីខ្ញុំនិងខ្ញុំថាបងហើយពូនិងមកពីណាមកហូបបាយផ្ទះយើងណុងយើងមានអីអោយហូបខ្ញុំថាចឹងហាសណាស់។

ក៖ បាទបង!

ខ៖ ខ្ញុំនិយាយទៅខ្ញុំថាយើងក្រហាសណាស់ហើយមកចិញ្ចឹមគេទៀតដូចហត់ហាសចិញ្ចឹមម៉ែផងចិញ្ចឹមដល់ខ្ញុំរអ៊ូកាលនៅពីក្មេងពូកែរអ៊ូតើ! ម៉ែឯងចេះតែអោយគេនៅហាសអត់ដឹងម៉ែឯងខ្លួនឯងយោងខ្លួនឯងអត់រួចទេយោងគេមកនៅទៀតខ្ញុំថាចឹងហាសថាអោយដល់ៗរួចទៅប្ដីខ្ញុំនិងគេថាអើអ៊ីហេសខ្ញុំអត់នៅទេព្រោះកូនអ៊ីឯងហោសមាត់ច្រេចៗមករហូតខ្ញុំថាអោយប្ដីខ្ញុំហ្នឹង! រួចទៅខ្ញុំនិងក៏ស្ងាត់មាត់ហើយម៉ែខ្ញុំនិងថាអើយកូនអើយកូនកូនគេកូនឯងអាណិតគេចេះអោយគេនៅទៅអោយគេគ្រាន់គេចងអង្រឹងហាសណាស់។

ក៖ បាទបង!

ខ៖ ខ្ញុំទៅធ្វើការរហូតៗប៉ុន្តែមិនបានធ្វើការជាមួយគាត់ណុងទេគាត់ណុងធ្វើការជាមួយប្ដីអើបងស្រីខ្ញុំហ្នឹង!

ក៖ បាទបង!

ខ៖ ថ្ងៃមួយគាត់ណុងហៅសួរខ្ញុំគាត់ណុងទិញបង្អែមទិញទឹកក្រឡុកហាសណាស់។

ក៖ បាទបង!

ខ៖ ៣ទៅ៤ថង់យកមកផ្ញើរម៉ែខ្ញុំនិងរួចទៅខ្ញុំនិងក៏ថាម៉ែហេ៎ម៉ាក់ឯងចេះតែទទួលហើយប្រយ័ត្នគេរំលើកថាបានចេះបានចុះរួចទៅខ្ញុំនិងក៏ថាខ្ញុំស្អប់មុខអាគាត់ណុងដល់ហើយមកហាសមកសំឡឹងសំឡក់ៗសំឡឹងសំឡក់អីខ្ញុំថាចឹងហាសខ្ញុំស្អប់តើប្ដីខ្ញុំហ្នឹង!

ក៖ បាទ!

ខ៖ ខ្ញុំអត់ចូលចិត្តទេព្រោះគាត់ជនជាតិនិយាយពៃលាំៗណុង។

ក៖ បាទ!

ខ៖ គាត់ហៅខ្ញុំសុទ្ធតែមីអូនហើយខ្ញុំអត់ចូលចិត្តភាសានិងខ្ញុំថាភាសានិងអត់ល្អទេខ្ញុំអត់ចូលចិត្តទេខ្ញុំថាចឹងហាស! ខ្ញុំថារាប់អានរាប់អានតែបងខ្ញុំទៅកុំមករាប់អានខ្ញុំខ្ញុំថាអោយអាក្រក់ៗតើប្ដីខ្ញុំណុង។

ក៖ បាទបង!

ខ៖ ហើយមិនដឹងជាម៉េចគេបបួលគេថាមីអូនហាសទៅលេងទឹកជ្រោះប៊ូស្រាអត់ហើយកាលណុងឆោតនៅក្មេងឆោតអើអាយុ១៥ឆ្នាំហោស! ហើយទូរស័ព្ទក៏ម៉ែក្រហើយអត់ហ៊ានទិញទូរស័ព្ទប្រើណាអត់ចេះប្រើទូរស័ព្ទតាំងពីក្មេង។

ក៖ បាទ!

ខ៖ ទូរស័ព្ទក៏អត់ចេះប្រើហើយរៀននិងក៏រៀនបានតិចហើយឆោតពូកែឆ្ងល់ទៀតពូកែឆ្ងល់ថាកាលខ្ញុំនៅរៀននិងមើលក្នុងសៀវភៅហាសបឹងយក្សឡោមបឹងអីហាស!

ក៖ បាទបង!

ខ៖ ហើយគេបបួលប្ដីខ្ញុំហ្នឹង!

ក៖ បាទ!

ខ៖ បបួលថាមីអូនហាសទៅលេងយក្សឡោមហើយបឹងយក្សឡោមអត់ហើយខ្ញុំថាអើខ្ញុំចង់ទៅហាសខាងណុងអត់ដឹងស្រុកទេសគេម៉េចឆ្ងល់ហើយពូកែឆ្ងល់ជាងគេឆ្ងល់ណុងក៏តាមគេមកប៉ុនចិត្តនិងអត់បានស្រឡាញ់គេទេរាល់ថ្ងៃហ្នឹង!

ក៖ បាទ! មកតែ២នាក់គាត់ទៅ?

ខ៖ ចាស! ហើយអត់អោយម៉ែឪដឹងទៀត។

ក៖ អើ!

ខ៖ សួរម៉ែឪខ្ញុំម៉ែឪខ្ញុំនិងក៏រកហើយប្ដីខ្ញុំនិងនៅគ្រួសារខ្ញុំហ្នឹងហាសនៅបានតែ២ខែទេណាស់ប៉ុនអត់ដឹងថាគេស្រឡាញ់ខ្ញុំឬមិនស្រឡាញ់អត់ដឹងទេ។ គេលួងខ្ញុំគេថាមីអូនហាសទៅលេងទឹកជ្រោះប៊ូស្រាអត់ យក្សឡោមអត់ខ្ញុំនិងអើនៅពីក្មេងកាលនៅរៀនពួកម៉ាកគា្មនបានដើរលេងខ្ញុំក្រខ្ញុំមានបានដើរលេងណា។

ក៖ ដល់ពេលគេហៅយើងទៅបណ្ដោយ?

ខ៖ ទៅម៉ងលោកគ្រូនឹកថាមនុស្សនិងមើលទៅប្រហែលជាមិនអីទេប្ដីខ្ញុំហ្នឹងណាស់។

ក៖ បាទ!

ខ៖ គេជនជាតិប្រហែលជាដូចខ្មែរយើងដូចស្មោះអីមិនដឹងរាប់អានយើងជាប្អូនស្រីអីមែនមិនដឹងគេរាប់អានខ្ញុំប្អូនស្រីទេប្ដីខ្ញុំហ្នឹងណាស់។

ក៖ បាទ!

ខ៖ ហើយគាត់បបួលនិងៗមានន័យល្អដែរហើយពេលខ្ញុំមកពីធ្វើការគាត់ចេះតែទិញនេះទិញនោះអោយខ្ញុំហូបខ្ញុំអត់ហូបទេខ្ញុំថាពូហេសពូឯងនៅណាហើយម៉ែឪនៅណាចេះដើរហ៊ានរួចទៅម៉ែឪខ្ញុំនិងក៏ថាអើយគេមនុស្សប្រុសគេដើរទៅណាក៏បានដែរកុំអោយតែមនុស្សស្រីម៉ែខ្ញុំចេះតែប្រមានខ្ញុំចឹងហាស!

ក៖ បាទ!

ខ៖ អត់អោយនិយាយជាមួយមនុស្សប្រុសចឹងហាស! ខ្ញុំក៏អត់និយាយទេខ្ញុំនិយាយតែមួយម៉ាត់ពីរម៉ាត់ខ្ញុំដើរចេញខ្ញុំដើរចេញខ្ញុំទៅធ្វើការទៀតហើយគិតតែពីធ្វើការយកលុយអោយម៉ែ។

ក៖ បាទបង!

ខ៖ ហើយដល់ពេលមកឆោតរឿងប្ដីខ្ញុំនិងល្ងង់ដឹងគេម៉េចបានគេនាំមកដល់ហ្នឹងហាស! មកដល់អាបឹងយក្សឡោមបឹងអីនិងប៉ុនកាលណុងគេយកមកយកមកទី១ទី២យើងហ្នឹង!

ក៖ បាទ!

ខ៖ មកស្គាល់ម៉ែឪគេនិងប៉ុនម៉ែក្មេកខ្ញុំនិងអត់មានប្ដីទេគាត់មេម៉ាយមកនិងគាត់ក៏ឆ្ងល់គាត់សួរប្ដីខ្ញុំនិងណាស់។ គាត់ថាអាវ៉ាហែងយកកូនពីណាគេមកនិងខ្ញុំនិងក៏ហៅពូហេសម៉ែពូឯងមែនគេនិងគេធ្វើមាត់ចឹងហាសណាស់កុំអោយមាត់ៗរួចខ្ញុំក៏នៅៗទៅគាត់និងគាត់ទៅហៅបងប្អូនគាត់មក។

ក៖ បាទ!

ខ៖ បងប្អូនចាស់ទុំហាសណាស់។

ក៖ បាទបង!

ខ៖ ថាហ្នឹងហើយប្រពន្ធខ្ញុំខ្ញុំថាមែនប្រពន្ធទេខ្ញុំមិនបានស្រឡាញ់គាត់ឯងផងខ្ញុំថាចឹងទុកខ្ញុំនៅជាមួយម៉ែក្មេកគាត់ហាស៣ឆ្នាំ។

ក៖ អើ!

ខ៖ ប្ដីខ្ញុំហ្នឹង!

ក៖ គាត់អត់ព្រមនាំទៅម៉ែយើងវិញ?

ខ៖ អត់ទៅទេរួចកាលនិងផ្លូវមិនទាន់ធ្វើហើយអាផ្លូវនិងអើយពិបាកហាសលោកគ្រូអើយផុកហើយខ្ញុំអត់ហ៊ានទៅវិញហោស!

ក៖ បាទ!

ខ៖ ប៉ុន្តែចេះតែទ្រាំនៅហើយគេថាសុំស្រឡាញ់មើលថែយើងចឹងហាស!

ក៖ បាទបង!

ខ៖ ពីដំបូងល្អដែរខ្ញុំអត់សរសើរមិនចេះនិយាយទេមើលទៅគេដឹង។

ក៖ បាទបង!

ខ៖ ដល់ពេលមកយកកូនមួយកូនពីរដឹងវាឆ្កួតម៉េចវាឥឡូវពិបាកនិយាយអត់ស្ដាប់ពីមុនចេះលួងហាស! ពេលខ្ញុំខឹងអីហាសគួកខោអាវអោយ ធ្វើម្ហូបអោយម៉ាសព្វទើបគាត់ចេះផឹកស្រានិងឆ្កួតម៉ង។

ក៖ អើ!

ខ៖ កែលែងឡើង។

ក៖ បាទបង!

ខ៖ គាត់តាមទំនើងចិត្តគាត់គាត់ចង់ចាយគាត់ចង់ហឺហារទៅអាកាលយកខ្ញុំហាសបើចរឹតចឹងខ្ញុំអត់យកទេ។ ខ្ញុំប្រាប់ហើយតើខ្ញុំថាបើចរឹតចឹងខ្ញុំអត់យកទេ។

ក៖ បាទបងបាទ!

ខ៖ មានតែប៉ុណ្ណឹងហាស!

ក៖ រួចទៅអានិងជាអនុស្សាវរីយ៍របស់បងជាមួយគាត់ណេះបងណេះ?

ខ៖ ចាស! ព្រោះពីដំបូងអត់បានស្រឡាញ់និយាយអោយចំទៅធ្វើសង្សារក៏មិនបានធ្វើហើយរាប់អានរាប់អានធម្មតាធ្វើដូចរាប់អានគាត់ គោរពគាត់ជាបងចឹងហាស!

ក៖ បាទបង!

ខ៖ ប៉ុនមិនដឹងចិត្តគាត់ម៉េចផងមើលចិត្តគាត់អត់ធ្លុះ។

ក៖ បាទ!

ខ៖ មើលចិត្តគាត់អត់ដឹង។

ក៖ អូ៎បាទរួចចុះអើកាលបងរៀនបងរៀននៅណាបងរៀនបានថ្នាក់ទីប៉ុន្មានទី៥ហេស?

ខ៖ រៀនបានថ្នាក់ទី៥រៀនរៀននៅសាលាព្រៃទទឹងទៅ។

ក៖ អូ៎បាទបង!

ខ៖ ចាស! ប៉ុនរៀននិងរៀនឈប់ៗវាល់តែគ្រូថាអោយដែរគាត់ថាមីជូអើយរៀនរៀនអោយបើថាស្រឡាញ់ធ្វើជាអ្នកគ្រូរៀនអោយជាប់ប្រឹងរៀនកូនអ្នកគ្រូហាសណាស់គាត់ហៅកូនពេញៗមាត់ដែរ។

ក៖ បាទបង!

ខ៖ ខ្ញុំថាអ្នកគ្រូអើយបើរៀនម៉េចបើម៉ែខ្វះខាតងាកគាត់ជំពាក់គេៗដល់ពេលចឹងខ្ញុំមិនរត់ទៅរកលុយ។

ក៖ បាទបង!

ខ៖ ក្នុងមួយខែខ្ញុំរៀនបានតែមួយអាទិត្យគត់រៀនហើយគ្រូចេះតែអោយឡើងហើយប៉ុនអក្សរមិនដឹងនៅណានៅណីទេប៉ុនមានរហូត។

ក៖ បាទបង!

ខ៖ ចាស!

ក៖ រួចចុះអើបងគិតថាចឹងសំរាប់ភាសាអីផ្សេងដែរបងចេះក្រៅពីភាសាខ្មែរអត់បងភាសាលាវ ភាសាអីបងចេះអត់?

ខ៖ ខ្ញុំនិយាយចំទៅខ្ញុំស្ដាប់បានប៉ុន្តែនិយាយអត់កើត។

ក៖ ចឹងហេស?

ខ៖ ចាស! ដូចថាភាសាគេជ្រៅៗដូចថាអើនៅខាងជនជាតិនេះខ្ញុំស្ដាប់បានខ្លះៗដែរដូចថាគេថាចូង ចូងនិងបានន័យថាហូបបាយ។

ក៖ បាទបង!

ខ៖ ហាន់និងគេថាទៅហើយហាន់ហោសដឹងទៅណាទៅណីទេខ្ញុំមិនដឹងទេពាក្យថាហាន់ៗហើយដល់ពេលអើទឹកនិងគេហៅថាកដែរខ្ញុំនិយាយអោយចំទៅស្ដាប់ប៉ុននិយាយអត់កើត។

ក៖ ប្ដី..?

ខ៖ វារឹង។

ក៖ ប្ដីអត់ដែរបង្រៀនទេ?

ខ៖ ប្ដីខ្ញុំអត់ម៉ងគាត់និយាយតែខ្មែរសុទ្ធម៉ងហើយទៅនៅលាវចឹងដែរនៅលាវលាវនិយាយចំទៅដូចថៃដែរខ្ញុំអាចយល់ខ្លះដែរដូចអាភាសាគេជេរអត់ដឹងដែរប៉ុនអាភាសាគេពូកែផ្គាប់កូនចៅខ្ញុំដឹងដូចថាប៉ៃអាប់ណាមចឹងទៅអានិងងូតទឹកហាស!

ក៖ បាទ!

ខ៖ ភាសាខ្មែរយើងដូចថាពាក្យថាគីនៗនិងហូបហើយដូចថាគីនខោគីនអីនិងហូបបាយហើយ!

ក៖ បាទបង!

ខ៖ ចាស! ហើយដល់ពេលនៅនេះកាលៗនិងអានិងត្រីហើយ!

ក៖ បាទ! រួចចុះ..?

ខ៖ ចេះបានច្រើនដែរប៉ុននិយាយអត់កើត។

ក៖ បាទបងរួចចុះកាលបងរៀននិងបងមានមិត្តភក្តិស្និទ្ធិស្នាលដែរធំធាត់មកជាមួយគា្នអត់បងកាលបងនៅរៀន?

ខ៖ មានកាលនៅរៀនមានមិត្តភក្តិស្និទ្ធិស្នាលនិងប្រហែល៦ទៅ៧នាក់ដែរ។

ក៖ អូ៎!

ខ៖ ប៉ុន្តែខ្ញុំគេមានខ្ញុំក្រដល់ពេលចឹងខ្ញុំដកខ្លួនចេញ។

ក៖ គេមិនសូវរាប់អានយើងផងហេស?

ខ៖ ចាស! ព្រោះអីយើងបានគំនិតហើយរៀនបើថាប្រលងអីក៏បានពិន្ទុស្មើរគេដែរ។

ក៖ បាទ!

ខ៖ ប៉ុន្តែក្រ។

ក៖ បាទបង!

ខ៖ ចូលគេអត់ចុះ។

ក៖ បាទបង!

ខ៖ គេខោអាវថ្មីរហូតខ្ញុំរៀនដឹងស្រាប់ហើយអ្នកក្រមួយកំភ្លេនៅតែមួយកំភ្លេហ្នឹង!

ក៖ ត្រូវបង!

ខ៖ ទ្រនាប់ជើងអីអត់មានទ្រនាប់ជើងពាក់ទេដើរជើងទទេទៅរៀន។

ក៖ ចឹងហោស?

ខ៖ ចាស! ព្រោះម៉ែគាត់ខ្វះខាតច្រើនម៉ែអត់ទិញអោយក៏អត់អីដែរដើរជើងទទេហាសលោកគ្រូហើយមិនដែរមានកាបូបរៀនទេ។

ក៖ បាទបង!

ខ៖ ថង់។

ក៖ អូ៎!

ខ៖ ថង់ចឹងទៅទិញថង់ថង់គេដូចថាអើម៉ែអោយ១រយ២រយនិងអត់ហ៊ានយកពីម៉ែទៀតអោយម៉ែទុកទៅសុខចិត្តហូពបាយកកស្រូបទឹកត្នោតណុងទៅហើយ! មែនហាសលោកគ្រូសួរម៉ែឪខ្ញុំមិនដែរអស់លុយ១រយពីខ្ញុំទេពេលម៉ែអោយ១រយ២រយចឹងខ្ញុំញាត់កូនជ្រូកអោយគាត់ទៅអើពេលគាត់លំបាកគាត់ថាខែនេះអញ់អត់មានលុយបង់អោយគេខ្ញុំនិងថាអើម៉ែខ្ញុំញាត់សន្សំទុកអោយម៉ែឯងបង់អោយគេហោស! ខ្ញុំតាំងពីខ្ញុំដឹងក្ដីហាសលោកគ្រូខ្ញុំរកលុយអោយម៉ែឪខ្ញុំបានច្រើនហាសណាស់។

ក៖ បាទ!

ខ៖ ទើបខ្ញុំយកប្ដីទេខ្ញុំអត់សូវជួយគាត់ជួយហាសជួយលួចលាក់បានបានលោកគ្រូឯងដឹងអត់ពេលខ្ញុំវេរលុយអោយម៉ែខ្ញុំ៤ទៅ៥ម៉ឺនគាត់ច្រណែនខ្ញុំគាត់ថាអើយកអោយម៉ែឪទៀតហើយ! អីយកអោយម៉ែឪទៀតហើយខ្ញុំថាម៉ែឪខ្ញុំខ្ញុំអត់ចោលទេ។

ក៖ ត្រូវបង!

ខ៖ ខ្ញុំថាបើខ្លួនឯងច្រណែនខ្ញុំខ្លួនឯងទៅរកស៊ីចិញ្ចឹមម៉ែឪខ្លួនឯងទៅខ្ញុំថាអោយដល់ៗតើ!

ក៖ បាទ!

ខ៖ ខ្ញុំថាកុំច្រណែនខ្ញុំព្រោះកំលាំងញើសឈាមខ្ញុំ។

ក៖ ត្រូវបងត្រូវ!

ខ៖ ខ្ញុំធ្លាប់រកស៊ីចិញ្ចឹមឪម៉ែខ្ញុំតាំងពីតូចព្រោះគាត់បង្រៀនប្រដែរប្រដៅខ្ញុំល្អហាស អត់ដូចប្រដែរប្រដៅដូចម៉ែឪខ្លួនឯងទៅមើអើម៉ែឪខ្លួន​ឯងមានដីមានធ្លីលក់អោយទិញម៉ូតូអោយអីៗម៉ែឪខ្ញុំអត់មានដូចខ្លួនឯងទេ។

ក៖ អូ៎បាទ!

ខ៖ ខ្ញុំចឹងហាសលោកគ្រូ។

ក៖ បាទបង!

ខ៖ ជីវិតហាស!

ក៖ រួចចុះបងគិតថាធ្វើស្រែចំការបងធ្លាប់ធ្វើណេះបងណេះ?

ខ៖ ធ្វើតើលោកគ្រូប៉ុនធ្វើដំបូងលោកគ្រូឯងដឹងម៉េចអត់ដកសំណាប។

ក៖ អើ!

ខ៖ អើជនជាតិគេដកផ្សេងអាខ្មែរគេដកផ្សេងមានដឹងអីណាខ្ញុំធ្លាប់តែចងស្បូវគេចងបាលុង។

ក៖ បាទ! រួចទៅម៉េចទៅចឹងបង?

ខ៖ មុតដៃលោកគ្រូអស់ហើយដៃឆ្វាកមកដល់ឆ្អឹង។

ក៖ អូ៎!

ខ៖ អាបាលុងហ្នឹង!

ក៖ បាទ!

ខ៖ ហើយខ្ញុំសាសន៍ខ្ញុំចងស្បូវខាងកំពង់ចាមចងស្បូវតើ!

ក៖ បាទ!

ខ៖ ហើយគេចងបាលុងខ្ញុំអត់ចេះពុះបាលុងក៏អត់ចេះដែរ។

ក៖ អើ!

ខ៖ ខ្ញុំអត់ចេះទេ។

ក៖ ទើបតែចេះក្រោយនិងតើហីបងហេស?

ខ៖ ចាស! ទើបចេះឥឡូវៗហ្នឹងទេអត់សូវមុតដៃហោសពីមុនឆ្វាកមកដល់ឆ្អឹងនិងដល់ឆ្អឹងតើ!

ក៖ អូ៎បាទបងបាទ!

ខ៖ កុំលេងចាស!

ក៖ ប៉ុន្តែភាគច្រើនបងធ្វើស្រូវអីគេបងស្រូវវស្សា ស្រូវប្រាំង?

ខ៖ ខ្ញុំនិយាយអោយចំទៅលោកគ្រូពេលដែរខ្វះខាតខ្ញុំអត់រើសមុខពូជស្រូវអោយតែបានធ្វើស្រែ។

ក៖ ប៉ុន្តែចង់និយាយថាបងធ្វើស្រែប្រាំង ស្រែវស្សា?

ខ៖ ស្រែវស្សាស្រែយើងម៉ងស្រូវប្រាំងមិនទាន់បានសាក។

ក៖ ដោយសារប្រាំងយើងអត់សូវមានទឹកណេះបងណេះ?

ខ៖ ស្រូវប្រាំងនិយាយអោយចំទៅគេប្រើជីច្រើន។

ក៖ ប្រើជីច្រើនហោស?

ខ៖ បើអត់ដាក់ជីអត់កើតបើស្រែយើងធម្មតាមិនបាច់ប្រើទេធម្មជាតិសុទ្ធ។

ក៖ បាទ!

ខ៖ ចាស! ខ្ញុំយល់តែកន្លែងហ្នឹង!

ក៖ បាទបងចឹងអើសំរាប់ការងារដែរបងធ្វើតាំងពីក្មេង..?

ខ៖ ចាស!

ក៖ បងធ្វើអីគេខ្លះទៅ?

ខ៖ ពីក្មេងពីតាំងពីអាយុនិយាយចំទៅតាំងពីខ្ញុំដឹងក្ដីតាំងពីរៀនថ្នាក់ទី១ម៉ែអោយទៅរៀនទី១ហ្នឹង!

ក៖ បាទ!

ខ៖ ម៉ែជីកដំឡូងអោយលក់ផងរៀនផង។

ក៖ អូ៎!

ខ៖ តាំងពីម៉ែអោយចូលសាលាដឹងក្ដីរហូតម៉ែគាត់ចេះតែឆ្ងល់គាត់ថាហេកូននិងប្លែកជាងគេអោយតែចាប់ផ្ដើមចូលសាលាដឹងព្រោះខ្ញុំរៀនតាមគេរៀនមើលឃើញតាមខ្ញុំយល់ហាសលោកគ្រូ។

ក៖ បាទបង!

ខ៖ ខ្ញុំថាម៉ែអើយម៉ែនោះឃើញមីងអីម្នាក់ណុងគាត់ជូនកូនទៅនិងគាត់ជីកដំឡូងស្ងោរម៉ាក់ឯងជីកអោយកូនមកកូនបានលក់បានលុយអោយម៉ាក់ឯង! ខ្ញុំនៅពីក្មេងម៉ែលោកគ្រូរួចម៉ែខ្ញុំក៏ជឿថាអើកូននិងប្រហែើប្រដែរប្រដៅបានហើយ!

ក៖ បាទបង!

ខ៖ ចាស! កូនកញ្ច្រែញមួយប៉ុណ្ណឹងអាកូនល្អីហ្នឹង!

ក៖ បាទបង!

ខ៖ គាត់ជីកមកអាដំឡូងជ្វាយើងហ្នឹង!

ក៖ បាទ!

ខ៖ ខ្ញុំលក់បានលុយមែនខ្ញុំអត់ចាយទេហើយម៉ែឯងងើបស្ងោរអោយចឹងទៅម្ដុំប៉ុននេះនិងឆ្អែតហើយទុកលក់ខ្លះអោយបានលុយអោយម៉ែដោះស្រាយរួចទៅម៉ែខ្ញុំឃើញខ្ញុំចឹងនិងគាត់ណុងក៏ដាំដំឡូងដាំដីបានបន្តិចទេដាំប្រហែល៥រោងទេលោកគ្រូ។

ក៖ បាទបង!

ខ៖ ៥រោងណុងគាស់គាស់ទៅគាត់ថាកូនអើយកូនបានលុយកូនឯងណុងហើយបានបងគេម៉ែខ្ញុំហ្នឹងហាស!

ក៖ បាទបង!

ខ៖ គាត់ភ្ញាក់ខ្លួនថាលក់ដំឡូងក៏មានតំលៃគាត់ថាភ្ញាក់មកបានខ្ញុំមួយហ្នឹងហើយបងៗអត់ទេបងៗបានអើចង់ស្អាតម៉ែអើយអុកទិញទ្រនាបជើងខ្ញុំថាម៉ែអើយចំពោះខ្ញុំមួយម៉ែឯងមិនបាច់ទិញអីអោយខ្ញុំទេ។ ខ្ញុំស្លៀកតែមួយចង្កេះបានហើយថាមានតែសារ៉ុង២គត់ហើយសារ៉ុងណុងបានពីបងស្រីទៀត។

ក៖ បាទ!

ខ៖ បានបានស្លៀកខ្លួនឯងម៉ែគាត់នឹកឃើញវាធំមុន។

ក៖ បាទបង!

ខ៖ ដល់ពេលបងធំមុនស្លៀកអាសារ៉ុងបងទៅ។

ក៖ អូ៎!

ខ៖ ខ្ញុំស្លៀកពីតពីបងស្រីខ្ញុំបើខោអាវខ្លួនឯងម៉ែមិនដែរទិញអោយទេព្រោះគ្រួសារវាអត់ហោស!

ក៖ ហ្នឹងហើយបង!

ខ៖ ហើយខ្ញុំមិនដែរទាមទារទេបើតែបងស្រីខ្ញុំបានថ្មីគាត់អោយអាចាស់មកហើយស្លៀកហើយ!

ក៖ បាទ!

ខ៖ ស្លៀកតាមតតែគាត់ប៉ុននិយាយតាមទៅប្ដីក៏តាមតមកពីគាត់ដែរនោះប្ដីនោះមិនដែរបានប្ដីបានខ្លួនឯងណា។

ក៖ អូ៎បាទ!

ខ៖ ប្ដីខ្ញុំរាល់ថ្ងៃនិងបងខ្ញុំទាក់ទងមកមករាប់អានមករាប់អានមកមើលឃើញខ្ញុំហើយចំពោះបងស្រីខ្ញុំគាត់អត់យកណា។

ក៖ អូ៎គាត់មកយកបងវិញ?

ខ៖ គាត់មកយកខ្ញុំវិញនិងខ្ញុំថាម៉េចស្រឡាញ់បងម៉េចបានមកយកប្អូនខ្ញុំថាចឹង។

ក៖ បាទបង!

ខ៖​ ព្រោះខ្ញុំអត់ចូលចិត្តទេអារឿងចឹងព្រោះខ្ញុំអត់បានជំរើសខ្លួនឯងផងនិងព្រោះអាអ្នកដែរខ្ញុំស្រឡាញ់ខ្ញុំប៉ងខ្លួនឯងហាសខ្ញុំសុំតែម៉ាចិត្តគេយល់ចិត្តទៅបានហើយ!

ក៖ អូ៎!

ខ៖ តាំងចិត្តពីក្មេងអត់បាន។

ក៖ អូ៎បាទបង!

ខ៖ ចាស! អត់បានទេបានអាមនុស្សអត់តឹងចិត្តហោសអត់គេអត់ស្រឡាញ់យើងហាស!

ក៖ បាទបងបាទ!

ខ៖ គេយល់តែចិត្តខ្លួនគេហាស!

ក៖ បាទ!

ខ៖ មួយម៉ាត់មកគេមួយម៉ាត់មកគេនិយាយថាចេះព្រោះយកប្រពន្ធមិនអោយប្រពន្ធណុងបញ្ជាក្បាលបានទេរួចខ្ញុំអត់ចង់ចឹងព្រោះសិទ្ធិអោយមានតំលៃទាំងអស់គា្នហាសលោកគ្រូ។

ក៖ បាទបងត្រូវ!

ខ៖ ព្រោះតាំងចិត្តថាពីក្មេងមកយកប្ដីអោយមានស្និទ្ធិប្ដីប្រពន្ធអោយតែមានប៉ុណ្ណឹងយើងតាំងចិត្តអោយប្រពន្ធក៏មានសិទ្ធិ ប្ដីក៏មានសិទ្ធិរាល់ថ្ងៃនិងហាសខ្ញុំផ្ដល់សិទ្ធិអោយប្ដីខ្ញុំហាសណាស់។ ខ្ញុំពីមុនមកលោកគ្រូខ្ញុំអត់ភូតទេអត់ចេះឈ្លោះគា្នប្ដីប្រពន្ធទេលុយរាប់ពាន់ដុល្លាក៏ដោយលុយប៉ុន្មានក៏ដោយសុខចិត្តអោយប្ដីរកស៊ីរកស៊ីមិនចុះមិនកើតមុនដំបូងអត់ចេះជិះម៉ូតូទេដោយសារអីដោយសារខ្លាចព្រោះយើងមានប្ដីហើយ!

ក៖ បាទបង!

ខ៖ ហើយជិះម៉ូតូផ្លូវឆ្ងាយខ្ញុំអត់ហ៊ានទើបឥឡូវទេលោកគ្រុខឹងប្ដីហាសបានដល់ថ្នាក់ហ្នឹងហាស!

ក៖ បាទបង!

ខ៖ ដូចអ្នកគ្រូនិយាយចឹងថាមិនចេះដើរពីមុនចឹងតើ! ប៉ុនដល់ថាខឹងប្ដីហើយទៅហើយទៅដល់ណាក៏ដល់ដែរ។

ក៖ ទៅមួយឆាវហាសបង?

ខ៖ ប្រវត្តិចាសប្រវត្តិឆ្អែតឆ្អន់ហើយជាមួយប្ដីឥឡូវលែងខ្លាចពីណាហើយ!

ក៖ អូ៎បាទបងរួចចុះ..?

ខ៖ ប៉ុនមិនខ្លាចពីណាប៉ុនយល់ឃើញអ្នកណាដែរខ្ញុំគោរពខ្ញុំគោរព។

ក៖ បាទបង!

ខ៖ អ្នកណាដែរមើលងាយខ្ញុំហើយថាអោយខ្ញុំខ្ញុំអត់ទទួលស្គាល់ទៀតគេថាចេះអើកូនច្រើនហាសហើយហ៊ានជំពាក់គេ២ទៅ៣ពាន់ដុល្លាខ្ញុំថាចំពោះខ្ញុំមួយខ្ញុំអត់ខ្លាចទេលុយគេប៉ុណ្ណឹង! ខ្ញុំអាចរកដោះគេបានព្រោះខ្ញុំអត់រើសការងារខ្ញុំថាចឹងហាសហើយគេវិញ។

ក៖ បាទបងបាទ!

ខ៖ មែនហាសលោកគ្រូគេវាយតំលៃខ្ញុំមកថាអើអត់មានអីស៊ីស៊ីតែត្រីព្រោះខ្ញុំទទួលស្គាល់ដែរព្រោះខ្ញុំស៊ីតែត្រីមែន។

ក៖ អូ៎!

ខ៖ ខ្ញុំទទួលស្គាល់ចឹង។

ក៖ បាទបងរួចចុះទាក់ទងពីលក់ដូរវិញ?

ខ៖ ចាស!

ក៖ ប៉ុន្មានថ្ងៃមុនមិនលក់ដូរ?

ខ៖ ចាស! លក់ដូរ។

ក៖​ ស្អីក៏លក់ដែរលក់នុំអន្សមលក់អី?

ខ៖ លក់។

ក៖ នុំជើងជ្រូកនុំអីចឹងទៅ?

ខ៖ ចាស! នុំម៉ាសព្វអត់ភូតទេលោកគ្រូម៉ានុំម៉ាស្អាតតាំងពីបង្អែម តាំងពីជ្រក់ស្ពៃអោយតែថាមុខរបរលក់ដូរខ្ញុំចេះទាំងអស់ព្រោះខ្ញុំដើរឆ្អែតឆ្អន់។

ក៖ អូ៎!

ខ៖ ហើយមុខម្ហូបចេះទៀតព្រោះខ្ញុំកាន់កូនកាំបិតគេដែរ។

ក៖ បាទបង!

ខ៖ ដូចលោកឡាក់លោកអីអើជីវិតស៊ីឈ្នួលគេមើលគេទៅវាមិនចេះ។

ក៖​ បាទបងត្រូវ!

ខ៖ វ៉ាកស្អីៗចេះប៉ុន្តែវាហត់។

ក៖ ហត់ហោសបង?

ខ៖ ចេះច្រើនពេកហត់មែនតើលោកគ្រូ។

ក៖ អូ៎បាទបងរួចចុះទាក់ទងពីការចិញ្ចឹមសត្វវិញបងបងធ្លាប់ចិញ្ចឹមអីគេខ្លះតាំងពីក្មេងរហូតដល់ឥឡូវ?

ខ៖ ពីក្មេងនិយាយអោយចំទៅសត្វធាតុខ្ញុំស្រឡាញ់ទាំងអស់អត់រើសទេប៉ុនខ្លាចក្របី។

ក៖ ម៉េចចឹងបង?

ខ៖ ខ្ញុំឃើញក្របីវាកាចបានតែចិញ្ចឹមគោ ទា ជ្រូក មាន់មួយសព្វទាំងអស់ខ្លាចតែក្របីមួយ។

ក៖ អូ៎ប៉ុន្តែកាលយើងចិញ្ចឹមចិញ្ចឹមលក្ខណៈទុកលក់ហេសបងហេស?

ខ៖ អើនិយាយចំទៅខ្ញុំចិញ្ចឹមដូចដោះស្រាយលោកគ្រូពេលទាល់ព្រោះសត្វនិងតែយើងដោះទាល់ដូចឈឺគ្រុនអីមានបញ្ហាក្នុងគ្រួសារអីយើងដោះស្រាយបាន។

ក៖ ហ្នឹងហើយបងអាចជួយ..?

ខ៖ ចាស! ប៉ុន្តែសត្វក្របីនិងដឹងម៉េចអត់ត្រូវធាតុ។

ក៖ អើអត់ហ៊ានចិញ្ចឹមវា?

ខ៖ និយាយត្រង់អត់ហ៊ានចិញ្ចឹមបើគោ ជ្រូក មាន់ស្អីៗខ្ញុំស្រឡាញ់ទាំងអស់ប៉ុន្តែអាក្របីនិងចោលហើយពីណាថាម៉េចថាទៅអត់ចិញ្ចឹមទេក្របីព្រោះវាអត់ដឹងម្ចាស់ទេអានិងមុខអត់រីកទេក្របី។

ក៖ បាទបង!

ខ៖ ចាស! ប៉ុនម៉ាសត្វធាតុអោយខ្ញុំចិញ្ចឹមបានទាំងអស់ចឹងបានខ្ញុំថាមួយជីវិតដឹងដែរអីដែរប៉ុនមកចាញ់ៗរឿងប្ដីម៉ងយកចិត្តប្ដីអត់កើតលោកគ្រូឯងដឹងអត់គេថាខ្ញុំយកមកគាត់ថាយកប្រពន្ធមកមិនអោយប្រពន្ធនិងបញ្ជាក្បាលបានទេ។ ដឹងមានន័យថាម៉េចហើយខ្ញុំនិងក៏ថាខ្ញុំពន្យល់គាត់ដែរខ្ញុំថាខ្ញុំហាសម៉ែឪខ្ញុំហាសម៉ែឪខ្ញុំបង្រៀនប្រដែរប្រដៅហើយម៉ែឪខ្ញុំក្រមែនមិនដែរឈ្លោះព្រឹកឈ្លោះអីដូចម៉ែខ្ញុំថាឪហាសកូនច្រើនហើយ! ហើយឪឯងអត់ទៅរកស៊ីចិញ្ចឹមកូនបានអីអោយអង្ករអោយកូនអោយអីឪខ្ញុំមើលអត់ពីណាហៅទៅទៅហើយ!

ក៖ អើ!

ខ៖ មើលពីណាហៅទៅទៅហើយ!

ក៖ ទៅទៀត?

ខ៖ ទៅទៀតហើយអើតាចាន់ហាសអើទៅជីកលូបង្គន់ទៅហើយប៉ាខ្ញុំអត់រើសខ្ញុំធ្វើគំរូដូចប៉ាខ្ញុំចឹងអត់រើស។

ក៖ អូ៎ល្អបង!

ខ៖ ហ្នឹងចាស! ខ្ញុំធ្វើគំរូដូចប៉ាខ្ញុំឪម៉ែខ្ញុំព្រោះម៉ែខ្ញុំនៅវេចនុំនៅផ្ទះបោះនុំ បោះអីដែរវាចំណេញដែរវាចំណេញតិច។

ក៖ បាទបង!

ខ៖ តាំងពីស្លឹកចេកក៏ទិញគេ តាំងពីខ្សែក៏ទិញគេ តាំងពីអូសអូសកៅស៊ូទិញគេនៅណេះហាសលោកគ្រូខ្ញុំអត់ភូតទេបើថាខ្ញុំចេញហាស! អូសអត់ទិញគេទេណាស់លោកគ្រូស្រុកព្រៃឈើអូសទិញគេអីហើយដីយើងមានយើងដាំចេកទៅស្លឹកក៏យើងអត់ទិញគេដែរ។

ក៖ ត្រូវបងត្រូវ!

ខ៖ វាចំណេញចឹងហាសហើយខ្ញុំឪម៉ែខ្ញុំតេមកចេះមីជូអើយកូនម៉េចហើយកូនសល់អីខ្លះនៅកូនខ្ញុំថាសល់អីម៉ែអោយតែយកមកដឹងតែអស់ហើយ!

ក៖ អើ!

ខ៖​អស់ដោយសារអីអស់ដោយសារប្ដីអើអោយវាផឹកម៉េចផឹកទៅកូនកុំមាត់កុំកអើម៉ែឯងចេះប្រដែរប្រដៅមកចឹងហាសស្លូតចឹងហាស! ស្លូតហើយបានបានប្ដីបំផ្លាស់អស់ខ្ញុំថាចឹងដែរ។

ក៖ បាទបង!

ខ៖ ម៉ែបង្រៀនប្រដែរប្រដៅមកកុំអោយឈ្លោះប្ដីប្រពន្ធ។

ក៖ បាទ!

ខ៖ ប្ដីធ្វើម៉េចធ្វើទៅអាធ្វើម៉េចធ្វើទៅអីរាប់ពាន់ដុល្លាអស់។

ក៖ អូ៎បាទបង!

ខ៖ អស់មួយសារសួរតាហោស! លុយមិនតិចទេណាស់បើថាលុយខ្ញុំម្នាក់ឯងមួយក្រវេចដៃហ្នឹងប៉ុនម៉ែណុងគាត់ចេះតែថាប្ដីធ្វើម៉េចធ្វើទៅតែយូរទៅវាចេះគិតអត់ទេ អត់កែនៅតែដដែរ។

ក៖ បាទបងអើ..?

ខ៖ ឥឡូវចឹងបានព្យាយាមខ្លួនឯងព្យាយាមម៉េចប្ដីមិនគិតអោយខ្លួនឯងគិតអោយច្រើន។

ក៖ ហ្នឹងហើយបងល្អ!

ខ៖ ចាស!

ក៖ ចបងគិតថាអើជីវិតរបស់បងមានការផ្លាស់ប្ដូរអីគេខ្លះទៅបងតាំងពីក្មេងរហូតដល់ឥឡូវ?

ខ៖ ផ្លាស់ប្ដូរតើលោកគ្រូពីមុនខ្ញុំដើរជើងឥឡូវខ្ញុំអាចជិះម៉ូតូបាន។

ក៖ ហើយយើងមានអីច្រើនណេះបងណេះ?

ខ៖ ចាស! ពីមុនហាសខ្ញុំដើរនិងជើងលក់ទូលនិងក្បាលទៀត ក្បាលឡើងទំពេកហើយតើលោកគ្រូនេះ។

ក៖ អើ!

ខ៖ ដោយសារខ្ញុំឈឺឧស្សាហ៍ឈឺក្បាលព្រោះខ្ញុំតាំងពីអាយុប៉ុណ្ណឹងខ្ញុំដើរទូលលក់នុំម៉ែដូចថាមានពេលចឹងទៅខ្ញុំដើរទូលលក់មួយភ្លេតៗដូចថារយះពេលមិនទាន់ដល់ម៉ោងចូលធ្វើការខ្ញុំដើរទូលនុំអោយម៉ែសិនហើយ!

ក៖ បាទបង!

ខ៖ ហើយដល់ម៉ោងចូលធ្វើការខ្ញុំទៅធ្វើទៀតហើយ!

ក៖ អូ៎!

ខ៖ ដល់ពេលចឹងខ្ញុំនិងឧស្សាហ៍ឈឺក្បាលដោយសារអីព្រោះខ្ញុំនៅពីក្មេងខ្ញុំទូលមួយឆ្នាំទល់មួយឆ្នាំខ្ញុំទំរាំតែធំទំរាំបានយកប្ដីយកប្ដីនៅតែទូលដដែរ។ ទូលប៉ុនមកនៅកោះញ៉ែកនិងខ្ញុំអត់បានទូលទេនៅឡែមខ្ញុំទូលតាំងពីកូនខ្ញុំអាយុបានមួយខួបជាងខ្ញុំទូលរហូតទៅការលោកគ្រូទៅការប៉ុណ្ណឹងៗហេស!

ក៖ បាទបង!

ខ៖ ខ្ញុំដុតក្រឡានខ្លួនឯងហាស! ឬស្សីប្ដីអ្នកកាប់ដុតក្រឡាន សកក្រឡានទូលម្ដងប្រហែល៦ទៅ៧គីឡូហើយកូនខ្ចីហាសកូនទើបបាន៨ទៅ៩ខែខ្ញុំទូលឡើងដល់ថ្នាក់៧គីឡូលើក្បាលរហូតហើយហ្នឹង!

ក៖ អើ!

ខ៖ ហើយរឿងអីថាក្បាលនិងវាមិននេះវាមិននេះខ្ញុំរាល់ថ្ងៃឈឺដែរតើ! ព្រោះខ្ញុំធ្វើការធ្ងន់ខ្ញុំអត់រើស។

ក៖ ហ្នឹងហើយបង!

ខ៖ ដូចថាធ្វើស៊ីឈ្នួលគេមួយថ្ងៃទល់ល្ងាចបើមុខរបរខ្លួនឯងលក់ដូរអីខ្ញុំលក់តែមួយភ្លេតខ្ញុំលក់តែមួយម៉ោងអីអស់ហើយក្រឡានត្រឹម១០០ដើមអីប៉ុនទូលយើងអត់ទាន់មានម៉ូតូ។

ក៖ បាទបងបាទ!

ខ៖ វាអត់លុយទូលនិងក្បាលហាស!

ក៖ បាទ!

ខ៖ លោកគ្រូទើបឥឡូវទេក្បាលនេះរៀងធូរដោយសារចឹងហាសខ្ញុំលែងទូលហាសក្បាលវារៀងធូរបន្តិច។

ក៖ អូ៎!

ខ៖ ខ្ញុំថាយកប្ដីហាសលោកគ្រូអត់គេអត់គិតទេគិតតែខ្លួនវាល្អ ខ្លួនវាស្រណុកខ្លួនវាធ្វើម៉េចអោយស្រណុកខ្លួនវាប្ដីខ្ញុំរាល់ថ្ងៃហ្នឹងហាស!

ក៖ បាទបង!

ខ៖ ខ្ញុំនិយាយខ្ញុំស្រកទឹកភ្នែកខ្ញុំថាតាំងពីបានខ្លួនឯងមកខ្លួនឯងមិនទាន់បានចិញ្ចឹមខ្ញុំទេប្ដីខ្ញុំរាល់ថ្ងៃហ្នឹង!

ក៖ បាទបង!

ខ៖ ចឹងបានវាមិនសូវហ៊ានហាសខ្ញុំជេរម៉េចក៏ដោយពីមុនខ្ញុំមិនដែរជេរទេខ្ញុំអត់ធន់ណាស់ដូចលោកគ្រូថាអោយអត់ធន់ប៉ុនអត់ធន់អត់ឈ្នះ។

ក៖ បាទ! រួចចុះអើចឹងភាគច្រើនម្ហូបអីដែរបងចូលចិត្តហូបបង?

ខ៖ ម្ហូបនិយាយចំទៅខ្ញុំអត់រើសទេ។

ក៖ ស្អីក៏ហូបដែរណេះបង?

ខ៖ ចាស! ពេលណាដែរខ្ញុំរវល់ការងារលក់ដូរអីចឹងជួនកាលទៅបាយម្ដុំទៅអំបិលបន្តិចហើយហើយមួយពេល។

ក៖ អើ!

ខ៖ ស្រួលទេចំពោះខ្ញុំបើថាប្ដីខ្ញុំហាសរកតែឆ្ងាញ់ចំពោះខ្ញុំមួយខ្ញុំហូបអីក៏បានអត់រើស។

ក៖ ស្អីក៏បានដែរណេះបង?

ខ៖ អោយតែទ្រាបក្រពះ។

ក៖ អូ៎បាទបង!

ខ៖ ខ្ញុំអត់រើសការសួរម៉េចក៏ដោយខ្ញុំទៅផ្សារក៏ដោយមិនដែរបាននុំបញ្ចុះមួយចាន គុយទាវមួយចានទេខ្ញុំមិនដែរចាយលុយទេ។

ក៖ បាទ!

ខ៖ សុខចិត្តហូបបាយកកខ្ញុំព្រោះម៉ែឪខ្ញុំទំលាប់មកគាត់អត់អោយរើសម្ហូបមានអីហូបណុងទៅកូនកុំហាសខ្វាច់មកសាច់គោ សាច់មាន់ហោសម្ហូបពេញឆ្នាំងអត់ទេព្រោះឪខ្ញុំគាត់ទំលៀមទំលាប់គាត់មកបាយតែប៉ុណ្ណឹង! ជួនកាលស្រូបទឹកត្នោតអត់មានទឹកត្នោតលក់អស់ទៅអំបិលគ្រួសហ្នឹងហើយ!

ក៖ បាទបង!

ខ៖ ដាក់វ៉ាប់ៗគាត់ទៅឡើងត្នោតដល់ពេលមានទឹកត្នោតទៅគាត់ហូបតតែរហូតទៅ។

ក៖ បាទ!

ខ៖ ចឹងបានខ្ញុំគិតគំរូពីប៉ាម៉ែឪខ្ញុំមកគាត់អត់អោយរើសម្ហូបមានអីហូបណុងអោយទ្រាប់ក្រពះកុំរើសអោយសោះឃ្លានស្មាណាហូបស្មាណុងទៅកូនពេលណាដែរនឹកឃ្លានហូបទៅអត់ខុសទេ។

ក៖ បាទបងបាទ!

ខ៖ ចាស! ខ្ញុំអត់រើសទេ។

ក៖ អូ៎!

ខ៖ ចឹងខ្ញុំរើសតំរាប់ពីប៉ាម៉ែឪបងប្អូនខ្ញុំបើបងប្អូនជនជាតិនេះលោកគ្រូចាំតែឆ្ងាញ់រហូត។

ក៖ បាទបង!

ខ៖ ខ្ញុំយកប្ដីខ្ញុំហាសប្ដីខ្ញុំហាសបើអត់មានម្ហូបឆ្ងាញ់ក៏អត់ហូបបាយទេ។

ក៖ ចឹងហោស?

ខ៖ ចាស! រាល់ថ្ងៃនិងដោយសារខ្ញុំកំណត់ខ្លាំងទេខ្ញុំថាខ្ញុំជំពាក់គេអត់មានឆ្ងាញ់ទេត្រូវប្រហុកប្រហុក ត្រូវអំបិលអំបិលអត់មានអង្គុយយកតែលុយចាយអត់ប្រយោងជន៍ទេខ្ញុំថាចឹងព្រោះអនាគត់កូនសុទ្ធតែប្រុស។

ក៖ ត្រូវបង!

ខ៖ ខ្ញុំហាសតស៊ូលោកគ្រូអើយក្ដៅខ្ញុំអត់ចំណាយថារឿងម្ហូបច្រើនទេដូចអ្នកខ្លះដូចពូបារីគាត់ថាដែរបងឯងត្រូវការលុយចំណាយច្រើនព្រោះចំណូលគ្រួសារខ្ញុំមួយខ្ញុំចំណាយចំណាយតែខ្ញុំទិញរបស់ទេ។

ក៖ បាទបង!

ខ៖ បើថាចំណាយរឿងបាយ រឿងម្ហូបលោកគ្រូខ្ញុំនិយាយត្រង់អោយអស់កេរ្តិ៍ម៉ងចំណាយរាល់ថ្ងៃហាស! ចំណាយតែរឿងលុយកិនស្រូវ ចំណាយតែលុយថ្នាំពេទ្យ ចំណាយតែរឿងប្ដីផឹកស្រា ចំណាយតែរឿងប្ដីជក់បារីចំពោះកូនអត់ទេចំពោះខ្ញុំអីអត់ទេចំណាយអត់ហ៊ានទេពេលឃ្លានខ្លាំងបានហ៊ានដាច់ចិត្តផឹកដូងមួយ។

ក៖ អើ!

ខ៖ ខ្ញុំថាបាយហ្នឹង..!

ក៖ រាល់ថ្ងៃហ្នឹងហោស?

ខ៖ ចាស! ល្អិតហាសណាស់ប៉ុនល្អិតហើយនៅមិនមានទៀតហាស!

ក៖ អូ៎បាទបង!

ខ៖ ល្អិតប៉ុនហ្នឹងហើយដូចអ្នកខ្លះហាសគេមើលងាយខ្ញុំហើយផ្ទះហ្នឹងហាសមិនដែរឃើញទិញម្ហូបហូបត្រឹមត្រូវខ្ញុំថាអត់ទេពីណាថាម៉េចអោយខ្ញុំថាទៅប៉ុនអោយអ្នកឯងនិងគិតអោយដល់ដូចហោស! ខ្ញុំគិតហាសហ៊ានតែខ្ញុំចុះអីមួយខ្ញុំគិតហាសយកលុយអីគេមួយមកហាសខ្ញុំគិតលុយគេហាសខ្ញុំអត់អោយបាត់លុយគេទេដោយសារចឹងហាសបានពួកអ្នកផ្សារទុកចិត្តហាស!

ក៖ បាទ!

ខ៖ ខ្ញុំអត់មានដើមទេគេសុទ្ធចិត្តអោយដើមខ្ញុំរកស៊ី។

ក៖ បាទ!

ខ៖ ដោយសារអីដោយសារយើងម៉ត់ចត់ជាមួយគេអោយច្បាស់ជាមួយគេ។

ក៖ អូ៎បាទបង!

ខ៖ ចាស! សូម្បីលោកគ្រូនិយាយផ្ទាល់ម៉ងជីវិតខ្ញុំខ្ញុំហាសខ្ញុំបានលុយមានលុយបង់ធានាគារលុយលក់ឥវ៉ាន់អត់មានទេ។ ម៉ូយហាសដល់ថ្នាក់អោយ១លាន២លានមកលុយឥវ៉ាន់ហាសយកទៅលក់សិនទៅម៉ែអាកាដើមៗអោយគេចុងៗម៉ែកាឯងយកមានចឹងទៀតប៉ុន្តែខ្ញុំអត់សូវហ៊ានយកច្រើនព្រោះអីព្រោះប្ដីហ៊ានតែច្រើនវាបោកចោលវាផឹកបំផ្លាញ។

ក៖ បាទបងបាទ!

ខ៖ ចឹងបានខ្ញុំថាជីវិតខ្ញុំដឹងកាលទេបានប្ដីល្អដូចគេពីមុនមកថាដែរពីក្រមុំថាដែរមើលឃើញម្នាក់ដែរគំរូហាសណាស់គេនៅជិតផ្ទះម៉ែខ្ញុំអូយប្រពន្ធនិងប្រឹងហាសខ្ញុំចេះតែទៅលេងជាមួយមីងនិងខ្ញុំថាមីងហេសបើពិបាកចឹងៗអីមិនលែងចោលទៅទាល់អូនឯងយកប្ដីបានដឹងមែន។

ក៖ យកប្ដីមកប៉ះចឹងដែរ?

ខ៖ ប៉ះចឹងមែនខ្ញុំថាអត់អោយដូចប្ដីមីងឯងចឹងទេខ្ញុំថាចឹងហាសណាស់។

ក៖ បាទ!

ខ៖ ខ្ញុំថាអត់អោយដូចទេធ្វើម៉េចក៏មិនអោយដូចដែរអីក៏ដូចម៉េសលោកគ្រូដូចពូណុងបេះបិត។

ក៖ អូ៎!

ខ៖ ខ្ញុំថាអត់អោយដូចពីមុនអត់ដូចមែនលោកគ្រូគេយល់ចិត្ត។

ក៖ បាទបង!

ខ៖ ដល់ពេលកូនធំៗរិទ្ធតែណាស់។

ក៖ អូ៎បាទ!

ខ៖ ចាស!

ក៖ ចុះអើទាក់ទងពីរាំច្រៀងបងចូលចិត្តរាំច្រៀងអត់?

ខ៖ និយាយចំទៅការរាំច្រៀងចូលចិត្តប៉ុន្តែប្ដីអត់អោយ។

ក៖ អើម៉េចចឹងបង?

ខ៖ ចាស!

ក៖ ម៉េចចឹង?

ខ៖​ ព្រោះគាត់ណុងគាត់ថាតែពេលមានកម្មវិធីពេលកម្មវិធីបុណ្យអីខ្ញុំចូលចិត្តសប្បាយដែរតើ! ព្រោះសប្បាយវាមានអារម្មណ៍ដូចភ្លឺថ្លាក្នុងខ្លួន។

ក៖ បាទបង!

ខ៖ មានស្រស់ស្រាយអីចំណែកប្ដីខ្ញុំហាសអោយតែខ្ញុំមានកម្មវិធីគេបុណ្យ ការ ទានអីអោយតែខ្ញុំទៅអីមកវិញដឹងតែរករឿងខ្ញុំហើយ!

ក៖ ចឹងហោស?

ខ៖ ចាស! គាត់អត់អោយខ្ញុំសប្បាយចិត្តទេ។

ក៖ អូ៎!

ខ៖ គាត់ថាចេះម៉េចទៅហាលទៅមានមុខមានមាត់និងគេអីដែរហ្នឹងគាត់ថាអោយខ្ញុំចឹងប៉ុនចិត្តហាសនៅតែទៅ។

ក៖ អូ៎!

ខ៖ នៅតែរឹងទៅពីណាប្រាប់ធៀបអីក៏ដោយនៅតែទៅនៅតែចង់សប្បាយ។

ក៖ បាទបង!

ខ៖ ព្រោះអត់តាមគាត់បញ្ជាមកខ្ញុំថាកុំទៅហាសកុំទៅស៊ីការគេអោយសោះកុំទៅរាំរែកកុំទៅច្រៀងប៉ុនខ្ញុំក្រវែងចោលហើយ! ប្ដីថាអាមុខរបរនិងចេះតែខូចខិលអោយសប្បាយអីចេះផឹកអីចេះស៊ីខ្ញុំអត់ទេខ្ញុំអត់ដូចប្ដីទេខ្ញុំត្រូវការថ្ងៃណាសប្បាយចិត្តខ្ញុំសប្បាយ។

ក៖ បាទបង!

ខ៖ ខ្ញុំអត់អោយគាត់មកត្រួតខ្ញុំពេកទេព្រោះសិទ្ធិមានស្មើរគា្ន។

ក៖ ត្រូវ!

ខ៖ ខ្ញុំអត់អាចថាអើប្ដីមិនអោយទៅប្រពន្ធនៅតែមិនទៅខ្ញុំទៅគង់តែខ្ញុំចង់សប្បាយ ចង់រាប់អានមិត្តមានមិត្តភក្តិព្រោះខ្ញុំជនជាតិខ្ញុំនៅខាងនិងខ្ញុំចូលចិត្តមានរាប់អានញ្ញាតិច្រើនណស់។ មិនដូចខាងគាត់ណុងទេគ្រាន់តែមានពីណាមកខ្លាចនិយាយដើមខ្ញុំអត់ទេដើមខ្ញុំប៉ុន្មានខ្ញុំនិយាយរៀបរាប់អោយអស់ព្រោះគ្រួសារខ្ញុំលំបាក។

ក៖ បាទបង!

ខ៖ ខ្ញុំគេថាអើខ្ញុំហែកកេរ្តិ៍ខ្លួនឯងខ្ញុំហែកកេរ្តិ៍ខ្លួនឯងព្រោះកេរ្តិ៍ខ្ញុំមិនអាក្រក់អីឪម៉ែខ្ញុំក៏មិនអាក្រក់ឪម៉ែអើឪខ្ញុំឡើងត្នោតម៉ែខ្ញុំវេចនុំលក់។

ក៖ បាទ!

ខ៖ ហើយកូនៗសុទ្ធតែមានអាជីពទាំងអស់អីថោកទាបកន្លែងណាខ្ញុំគិតថាគ្រួសារខ្ញុំអត់ថោកទេ។

ក៖ ត្រូវបងត្រូវ!

ខ៖ ខ្ញុំថាចឹងហើយគាត់ហាសហើយថោកទាបណាស់ស៊ីឈ្នួលគេប្ដីខ្ញុំហាសថាអោយខ្ញុំហាសពូជស៊ីឈ្នួលគេពូជលក់ដូរអោយតែពូជអ្នកឯងត្រឹមត្រូវទៅពូជមានដីលក់ៗលក់តិចទៀតលក់ឆ្នាំងបាយខ្ញុំថាចឹង។ ខ្ញុំថាមែនខ្ញុំថាអោយព្រោះពូជខ្ញុំអត់មានពូជលក់ទេពូជលក់កេរ្តិ៍អាករទេមានតែពូជកំលាំងញើសឈាមខ្លួនឯង។

ក៖ បាទបង!

ខ៖ ខ្ញុំថាចឹង។

ក៖ រួចចុះអើបងគិតថាចឹងល្ខោន យីកេ អាយ៉ៃអីចូលចិត្តអត់?

ខ៖ ចូលចិត្ត។

ក៖ អាហ្នឹងចូលចិត្តដែរ?

ខ៖ ចាស! ខ្ញុំនិយាយចំទៅតាំងពីក្មេងច្រៀងរាំចូលចិត្តទាំងអស់ដូចអ្នកគ្រូថាចូលចិត្តធ្វើគ្រូក៏ចូលចិត្ត ចូលចិត្តធ្វើការក៏ចូលចិត្តមួយជីវិតនិងអត់ចូលចិត្តតែអ្នកផឹកស្រា។

ក៖ អូ៎ដល់ពេលហើយមកប៉ះ?

ខ៖ ប៉ះដូចរបៀបថាធ្វើគ្រូ ធ្វើការខ្ញុំចូលចិត្តទាំងអស់ប៉ុនអត់ចូលចិត្តថាល្បែង អ្នកផឹក អ្នកបំផ្លាញ៣មុខនិង៤មុខនិងអត់ចូលចិត្តប៉ះ។

ក៖ អើប៉ះទាំងអស់?

ខ៖ ប៉ះទាំងអស់ប៉ះមកប្ដីហ្នឹង!

ក៖ អូ៎!

ខ៖ គេផឹកផងគេនិយាយអោយចំទៅច្រៀងអោយច្រៀងបានប៉ុនច្រៀងច្រៀងត្រឹមត្រូវកុំច្រៀងមកឡោឡាខ្ញុំអត់ចូលចិត្ត។

ក៖ អូ៎បាទបង!

ខ៖ ចាស! ចឹងលោកគ្រូខ្ញុំរៀបរាប់ខ្ញុំដឹងល្អដឹងអាក្រក់ខ្ញុំអត់ដឹងទេប៉ុន្តែខ្ញុំអត់ចូលចិត្តអ្នកលេងល្បែង អ្នករិះគុណគេខ្ញុំអត់ចូលចិត្តអ្នកដែរវាយតំលៃគេក៏ខ្ញុំអត់ចូលចិត្ត។

ក៖ បាទបង!

ខ៖ ខ្ញុំចូលចិត្តតែស្មើរភាព។

ក៖ ត្រូវបងត្រូវ!

ខ៖ ដូចថាអ្នកឯងហូបម៉េចហូបបាន ហូបកើត ហូបអ្នកឯងធ្វើបានកើតបានប៉ុនអត់ចូលចិត្តតែអ្នករិះគុណ អ្នកបង្អាប់ អ្នកមកថាអើផ្ទះនេះចេះផ្ទះនោះចុះខ្ញុំអត់ចូលចិត្តព្រោះធ្វើម៉េចខ្ញុំកំលាំងអត់ដល់ខ្ញុំប្រឹងដែរ។

ក៖ ប្រឹងអត់ទាន់ដល់ហោស?

ខ៖ ចង់បានដែរអើប្រឹងអត់ទាន់ដល់។

ក៖​ អូ៎បាទបងអើ..?

ខ៖ ប៉ុនជីវិតខ្ញុំខ្ញុំអត់អោយគេជាន់ពេកទេ។

ក៖ បាទបង!

ខ៖ បើគេថាអោយខ្ញុំខ្ញុំថាអោយគេវិញខ្ញុំថាមុននិងថាអោយខ្ញុំហាស! មើលដៃជើងខ្ញុំផងខ្ញុំអ្នករកខ្ញុំមែនអ្នកស្ពឹកអ្នកដេកណាខ្ញុំថាចឹង។

ក៖ បាទបងចុះបងគិតថាបងមានបងប្អូនកូនចៅកូនក្មួយណាដែរពួកគាត់ចេះលេងឧបករណ៍ភ្លេងអត់បង?

ខ៖ ឧបករណ៍ភ្លេងនិយាយអោយចំទៅស្គាល់ដែរ។

ក៖ អូ៎!

ខ៖ មិត្តភក្តិខ្ញុំហាសរួមថ្នាក់ប៉ុន្តែឥឡូវដឹងម៉េចទេព្រោះខ្ញុំអត់ចូលចិត្តទាក់ទងទូរស័ព្ទ។

ក៖ ហ្នឹងបង!

ខ៖ ប៉ុន្តែខ្ញុំទៅធ្វើការខ្ញុំមានម្នាក់មេការពូមុំៗហ្នឹង!

ក៖ បាទ!

ខ៖ និយាយចំទៅគាត់ថាចេះម៉ែកាចូលចិត្តឧបករណ៍និងអត់ខ្ញុំចូលចិត្តតើពូគាត់ថាឧបករណ៍និងហាសប្រយោជន៍បានជួយប្រយោជន៍អីមករោងមកការអីខ្ញុំជួយលេងអីគេអោយលុយខ្ញុំចូលចិត្តតើពូរួចគាត់ណុងមែនគាត់ធ្វើការផងគាត់នៅអាចឆ្លៀតទៅលេងភ្លេងការបានទៀត។

ក៖ បាទបង!

ខ៖ មេការខ្ញុំផ្ទាល់ខ្ញុំទៅធ្វើការនៅក្រុមហ៊ុននិងខ្ញុំទាក់ទងគាត់និងគាត់ថាបើម៉ែកាឯងមានជំនាញដូចថាយើងអត់ចេះទេណាស់។

ក៖ បាទ!

ខ៖ យើងយល់ការងារហ្នឹងហាសគាត់អាចអោយចូលរួមបានប៉ុន្តែខ្ញុំថាពូអើយបែងចែកអីណាផងអិណាចង់លក់ឥវ៉ាន់ អីណាចង់នេះហេ៎អោយសប្បាយខ្លះទៅព្រោះការងារនិងគា្រន់ជិះមួយឆាច់ទៅរោងការគេហើយរោងការគេអោយលុយហើយ!

ក៖ បាទបងត្រូវ!

ខ៖ គេចាស! ខ្ញុំចូលចិត្តដែរហើយទៅគាត់ថាបើសំដីប៉ុនម៉ែអាកាឯងនិងច្រៀងរាំកាត់សក់កាត់អីធ្វើខ្លួនបន្តិចប្រហែលជាអាចខ្ញុំថាអើពូកុំលេងសើចមើល។

ក៖ បាទបង!

ខ៖ ខ្ញុំថាចឹងប៉ុនពីតូចមកចង់ដែរចូលច្រៀងចូលចិត្តធ្វើកាយវិការចូលចិត្តដែរព្រោះអានិងវាមិនផលប្រយោជន៍យើងតើ!

ក៖ ត្រូវបងត្រូវ!

ខ៖ គេជួលយើងតើ! មែនអត់ប្រយោជន៍ណាចឹងៗហោស!

ក៖ បាទត្រូវ!

ខ៖ ចាស! ខ្ញុំចូលចិត្តសូម្បីតែផលិតផលអីមួយគេពន្យល់ដូចថាឥឡូវលក់អនឡាញហាស!

ក៖ បាទ!

ខ៖ លឺតែគេនិយាយទេប៉ុនខ្ញុំអត់ចេះទូរស័ព្ទអើលក់ឡេអនឡាញលក់អីខ្ញុំថាខ្ញុំអត់មានដើមទុនហើយហួសកំណត់ហួសអីប៉ះខ្ញុំអត់មានលុយខ្ញុំខ្លាចរបស់គេចឹងហាស! គេអោយលក់ប៉ុន្តែខ្ញុំខ្លាចរឿងប្ដីអត់មានខ្លាចអីទេខ្លាចរឿងប្ដីមួយម៉ង។

ក៖ អូ៎បាទបង!

ខ៖ ចាស! ព្រោះមុខរបរនិងខ្ញុំចូលចិត្តទាំងអស់ហាមផ្ដាច់តែអ្នកផឹក អ្នកបំផ្លាញ់។

ក៖​ អូ៎!

ខ៖ អត់ចូលចិត្តអាចំណូលចូលអាចំណូលដូចថារឿងការរកស៊ីខ្ញុំចូលចិត្តទាំងអស់។

ក៖ ឲតែរកស៊ីលុយស្អីក៏ដោយ?

ខ៖ ឲតែចាសចូលចិត្តហាស!

ក៖ អូ៎បាទបង!

ខ៖ ចាស!

ក៖ ចុះបងគិតថាទាក់ទងពីអើផ្ទះរបស់បងកាលបងនៅជាមួយឪពុកម្ដាយនិងឥឡូវផ្ទះខុសគា្នម៉េចទៅបងកាលបងនៅជាមួយឪពុកម្ដាយផ្ទះម៉េចចុះឥឡូវបងផ្ទះម៉េចទៅបង?

ខ៖ និយាយចំទៅនៅជាមួយឪពុកម្ដាយរៀបចំល្អហើយបាយទឹកល្អដល់ពេលមានគ្រួសារខ្លួនឯងអើគេបញ្ចាំតែម្នាក់ៗ។

ក៖ បាទបង!

ខ៖ គេអាងតែគេខ្លួនប្រុសគេអត់ជួយគេថាអើមួយភ្លេតមកខោអាវលើខ្ញុំ រកស៊ីលើខ្ញុំបាយទឹកលើខ្ញុំបាយម្ហូបលើខ្ញុំដល់ពេលចឹងខ្ញុំ..។

ក៖ រួចគាត់ធ្វើអីគេចឹង?

ខ៖ គាត់ហាសបានតែទៅស្រែទៅចំការតែមួយមុខនិងហើយលើផ្ទះលើអីអោយខ្ញុំគិតគូរតែខ្ញុំតែឯងលោកគ្រូគិតមើល។

ក៖ បងឯងធ្វើអស់ហើយហ្នឹង?

ខ៖ ខ្ញុំធ្វើតែឯងបែកចែកប៉ុន្មានខ្លួនប៉ុន្មានម៉េចដៃប៉ុន្មាន។

ក៖ អូ៎!

ខ៖ អើមកហាសអើគាត់ចាប់ផ្ដើមមើលហោសផ្ទះបោសអត់អើគាត់ចេះតែមើលឃើញហើយណាស់។

ក៖ បាទបង!

ខ៖ មុង ភួយ កន្ទេល ខ្នោយគ្រប់សព្វតុបតែងផ្ទះដល់ពេលគាត់ថាពេកខ្ញុំក្រហឹមវិញតើ! ណេះកុំមាត់ច្រើនហាសខ្ញុំនៅផ្ទះហាសមួយរយជំពូកមួយរយជំពូកអត់ដូរទេដូចម៉ែខ្ញុំថានៅផ្ទះហើយទៅធ្វើការហត់សុខចិត្តទៅធ្វើការវិញល្អជាងមែនហាសលោកគ្រូណាចាន ឆ្នាំងហោសបើមានកូនវិញអាណាមើលកូន។

ក៖ បាទបង!

ខ៖​ អើនិយាយចំទៅមនុស្សស្រីហត់ជាងមនុស្សប្រុស។

ក៖ បាទ!

ខ៖ ចាស! ខ្ញុំយល់ព្រោះឃើញម៉ែខ្ញុំហើយហត់ណាស់ទោះគាត់នៅផ្ទះមែនអើជួនកាលម៉ាក់អើតិចទៀតកោសខ្យល់អោយអញ់តិចមកហើយនៅពីក្មេងចេះតែថាអោយម៉ែដែរ។ ម៉ែហាសម៉ែឯងកោសខ្យល់ក្នុងមួយថ្ងៃនិងប៉ុន្មានអើពេលឯងមានគ្រួសារមានកូនមានប្ដីមានប្រពន្ធចាំមើលឯងហាមាត់ចឹងអត់មែនជួនកាលឡាក់ៗទៅមកពីផ្សារចង់កើតខ្យល់ហាសលោកគ្រូ។

ក៖ បាទ!

ខ៖ ម្សិលមិញចង់កើតខ្យល់ខ្ញុំដុបឥវ៉ាន់ពេញម៉ូតូមកបិបហាសវាអត់ជួយទំលាក់ទេដឹងម៉េចអត់វាច្រត់ចង្កេះដាក់ខ្ញុំចឹងហាស! ទៅផ្សារយូរអីយូរណែកមកជួយកើបស្រូវខ្ញុំអត់មាត់ទេព្រោះខ្ញុំនៅហត់បេះដូងខ្ញុំនៅខ្សោយហាសហ៊ានតែតមួយម៉ាត់ហាសចង់តែគាំព្រោះអីយើងហត់ហោសមនុស្សស្រីហើយខ្ញុំហូបគ្រឿងកំប៉ុងអត់បានទេតែហូបប៉ិបចាប់ផ្ដើមកាច់ហើយកំលាំងវាអត់ដល់។

ក៖ បាទបង!

ខ៖ ហើយទៅខ្ញុំនិងក៏សំរាកមួយភ្លេតខ្ញុំដេកអង្រឹងមួយភ្លេតបានខ្ញុំទៅជួយស្រូវខ្ញុំជួយជួយប៉ុនមកកុំភ្នែកមកសំឡុតៗខ្ញុំអត់ចូលចិត្តពាក្យនិយាយអោយចំទៅប្រើអំពើហឹង្សាពាក្យសំដីខ្ញុំអត់ចូលចិត្តទេ។

ក៖ បាទបង!

ខ៖ ព្រោះខ្ញុំនិយាយខ្ញុំនិយាយមកមានហេតុផលមានន័យខ្ញុំប្រកែកអោយមានន័យ មានយល់ មានផលអីអត់មានមកអើហែងចេះៗអត់បានទេអត់ចូលចិត្តទេ។

ក៖ អូ៎បាទរួចចុះអើបងគិតថាផ្ទះមួយនិងបងជាអ្នកជួសជុលសាងសងវាមែនបង?

ខ៖ ផ្ទះហ្នឹង!

ក៖ ផ្ទះហ្នឹង?

ខ៖ ផ្ទះហ្នឹងនិយាយចំទៅសុទ្ធតែខ្ញុំទាំងអស់ព្រោះប្ដីអត់មានទេប្ដីចេញឡើងធ្វើផ្ទះចុះនិយាយផ្ទះមកគាត់ធ្វើចូលចិត្តផ្ទះចុះ។

ក៖ ផ្ទះចុះ?

ខ៖ ចាស! ប៉ុនខ្ញុំអត់ចូលចិត្តខ្ញុំចូលចិត្តខ្មែរចូលចិត្តតែតៀមៗ។

ក៖ បាទបងត្រូវ!

ខ៖ ព្រោះខ្ញុំអត់ចូលចិត្តគាត់ថាមកហាស!

ក៖ រួចចុះបងគិតថាបងប្អូនបងរឺមួយក៏គ្រួសារបងមាននរណាគេមួយចេះធ្វើផ្ទះអត់បង?

ខ៖ ផ្ទះ?

ក៖ បាទ!

ខ៖ និយាយចំទៅប្អូនខ្ញុំអាជាតិខាងសិប្បកម្មវាស្រឡាញ់ខាងសិប្បកម្ម។

ក៖ អូ៎បាទ!

ខ៖ ខាងគ្រឿងក្រឡឹង។

ក៖​ អូ៎!

ខ៖ និយាយអោយចំទៅវាស្អប់ប្ដីខ្ញុំវាស្អប់ត្រង់ម៉េចត្រង់វាស្អប់អត់មានស្អប់គំនិតទេស្អប់អាត្រង់វាផឹក។

ក៖ បាទបង!

ខ៖ តែផឹកហើយវារករឿងរករឿងដល់ពេលចឹងប្អូនៗមកមិនស្រួលៗប្អូនខ្ញុំវ៉ៃងាប់ហាស!

ក៖ បាទ!

ខ៖ អត់បានទេអាមនុស្សប្រុសនេះវាហើយមាឌវាមែនដូចខ្ញុំអីណាកំពស់ហើយមាឌវាហើយឡើងត្រឯងៗឡើងធំៗវាថាមីចែហាស! បើនៅតែចឹងៗខ្ញុំវ៉ៃងាប់ហាសនឹងហាសវាមិនហៅជនជាតិដូចខាងណេះអីណាវាហៅសុទ្ធតែបងនិងហៅនឹង។

ក៖ បាទ!

ខ៖ ខាងខ្ញុំហាស!

ក៖ បាទ!

ខ៖ នឹងហើយបើមិនចឹងចែៗពេញៗមាត់ចែហាសបើកន្លែងចឹងៗហាសអោយខ្ញុំជួយចែឯងម៉េចរួចខ្ញុំចង់ជួយណាស់ចែបងចឹងហាស!

ក៖ បាទ!

ខ៖ ចង់ជួយណាស់បងប្អូនប៉ុន្តែចរឹកចឹងខ្ញុំអត់ចេះជួយទេចរឹតមកផឹកហើយឡូឡាគំរាមចេះ គំរាមចុះហើយចង់ថាពីណាចង់បានស៊ីរបស់គាត់ខ្ញុំអត់ចង់បានទេខ្ញុំចង់តែជួយចែឯងទេ។

ក៖ បាទបង!

ខ៖ ប៉ុនឃើញប្ដីខ្ញុំចឹងវាអត់ចូលវាអត់ជ្រៀតជ្រកទេ។

ក៖ អូ៎បាទបង!

ខ៖ ចាស!

ក៖ ចុះ..?

ខ៖ ព្រោះប្អូនៗវាមានគំនិតដែរវាចង់មកធ្វើផ្ទះវាចង់មកជួយប៉ុន្តែវាចូលអត់រួចនិងប្ដី។

ក៖ បាទបងបាទ!

ខ៖ ព្រោះប្ដីខ្ញុំសាសន៍គេនិងចង់វ៉ៃ ចង់ទាត់ ចង់ធាត់ចង់រកតែបង្កតែរឿង។

ក៖ អូ៎បាទបង!

ខ៖ ហើយបើខាងខ្សែខ្ញុំអត់ទេយល់គា្នភាសាថាយល់អត់ទ្រាំដូចលោកគ្រូឯងថាអត់ទ្រាំពាក្យម៉េចថាអត់ទ្រាំ។

ក៖ ហ្នឹងហើយ!

ខ៖ ប៉ុនអត់វាមិនឈ្នះហាសប្រយ័ត្នអត់វាមិនឈ្នះហ្នឹងហាស!

ក៖ បាទបងចុះបងគិតថាអើចឹងសំរាប់ពេលណាដែរបងគិតថាបងសប្បាយទៅបង?

ខ៖ ពេលណាដែរសប្បាយពេលណាដែរគាត់អត់ហូបស្រាខ្ញុំសប្បាយចិត្តម៉ង។

ក៖ ពេលណាដែរគាត់អត់ហូបគាត់អត់លេងល្បែងពេលណុងដែរយើង..?

ខ៖ សប្បាយចិត្ត។

ក៖ គ្រួសារយើងសប្បាយចិត្តហើយណេះបងណេះ?

ខ៖ ចាស! ពេលណាដែរគាត់អត់ហូបស្រាគាត់អត់មាត់ទេគាត់ចេះសួរយើងចេះណែនាំយើងល្អ។

ក៖ និយាយរួមគាត់ពិបាកពិបាកតែពេលគាត់ហូបស្រាតើហី?

ខ៖ ចាស! ពេលណាដែរគាត់ហូបស្រាខ្ញុំពិបាកចិត្តហើយពិបាកចិត្តពេលនិងគាត់មិនដឹងជាម៉េចចង់កើតសរសៃប្រាសាទម៉ង។ កូននៅក្នុងផ្ទះក៏អត់បានដែរប្រពន្ធនៅក្នុងផ្ទះក៏អត់បានមានភ្ញៀវមកជជែកលេងក៏អត់បានពេលគាត់ហូបស្រា។

ក៖ អើបាទបង!

ខ៖ ហើយពេលណាដែរគាត់អត់ហូបចំណាំមើលទៅ។

ក៖ ស្រួលហាសណេះបង?

ខ៖ ស្រួលហាសខ្ញុំជេរម៉េចប៉ោចៗម៉េចក៏គាត់អត់មាត់ដែរតែពេលគាត់ចូលស្រាប៉ុននេះទៅហាសលោកគ្រូឆ្កួតហើយមនុស្សហ្នឹង!

ក៖ អូ៎បាទបង!

ខ៖ ចាស! ចង់មានន័យថាចឹងខ្ញុំថាគ្រួសារខ្ញុំបើគាត់ឈប់ផឹកស្រាប្រហែលជាដំណើរការល្អ។

ក៖ ល្អវិញណេះបង?

ខ៖ ចាស!

ក៖ បាទបងចឹងបងគិតថាអើតាំងពីក្មេងហាសកាលបងនៅរៀនហាសបងធ្លាប់មានគោលបំណងមួយថាធំឡើងចង់ធ្វើអីអត់ចង់ធ្វើប៉ូលីស ទាហ៊ាន រឺមួយក៏ចង់ធ្វើជាគ្រូបង្រៀន ធ្វើពេទ្យអីអត់បង?

ខ៖ និយាយអោយចំចូលចិត្តខាងគ្រូបង្រៀន។

ក៖ ចង់ធ្វើគ្រូបង្រៀនណេះបងណេះ?

ខ៖ ចាស! ប៉ុន្តែរៀនអត់ដល់។

ក៖ រៀនអត់ដល់បាទបងចុះអើបើសិនជាមានសំនួរចុងក្រោយមួយបងបើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗដូចកូនៗរបស់បងហាស?

ខ៖ ចាស!

ក៖ បងមានពាក្យពេចន៍អីដែរផ្ដាំផ្ញើរទៅពួកគាត់ដើម្បីអោយពួកគាត់មានអនាគត់ល្អហើយដូចជាអើមាន..?

ខ៖ ចាស!

ក៖ ការងារល្អហើយអោយពួកគាត់ជៀសវៀងពីអើធ្វើស្រែធ្វើចំការអីចឹងហាសណាស់បងមានពាក្យពេចន៍អីផ្ដែផ្ដាំទៅពួកគាត់អត់?

ខ៖ មានដែរខ្ញុំថាកូនៗខ្ញុំបើថាវាប្រឹងអត់ដល់រៀនអត់ដល់ខ្ញុំអោយវាលក់ឥវ៉ាន់។

ក៖ បាទបង!

ខ៖ ព្រោះគំនិតលក់ឥវ៉ាន់ខ្ញុំមើលទៅចិនផ្សារវាដោះស្រាយស្រួល។

ក៖ បាទបង!

ខ៖ ប៉ុន្តែអោយវាចេះលេខដល់តិចព្រោះអានិងចិនផ្សារយើងបោះដុំ បោះរាយសូម្បីតែរោងការរោងអីបោះបន្លែ បោះអីក៏លើលេខទាំងអស់។

ក៖ បាទត្រូវមានខាស៉្យូគិតលេខគិតអី?

ខ៖ ចាស! ចេះគិតលេខទាំងអស់បានយើងរកស៊ីកើត។

ក៖ បាទបងបាទ!

ខ៖ បើនិយាយរួមទៅបើខ្ញុំមានលទ្ធភាពខ្ញុំអាចដាក់រោងការខ្លួនឯងបានហើយចង់បង្កើតថាកូននិងចេះថតហាស!

ក៖ បាទបង!

ខ៖ ដូចថាមួយរោងហ្នឹងយើងម៉ៅគេយើងម៉ៅគេថាមួយរោងនិងមួយការនិងមួយសព្វតាំងពីចុងភៅ តាំងពីរោងការគំនិតខ្ញុំទេណាស់លោកគ្រូ។

ក៖ បាទបង!

ខ៖ ប៉ុន្តែខ្ញុំធ្វើរួចមិនរួចខ្ញុំអត់ដឹងទេខ្លួនឯងផ្ទាល់តាំងពីបាសព្រោះមុខរបរនិងខ្ញុំមើលអាចទៅដំណើរការល្អ។

ក៖ បាទបងបាទ!

ខ៖ ព្រោះភាគឥឡូវមានតែរោងការ មានតែបុណ្យកម្មវិធីលោកអី លោកថាដែរម៉ែអាកាបើម៉ែអាកាឯងយោងរួចធ្វើគំនិតនិងកើតធ្វើទៅប៉ុន្តែខ្ញុំអត់រួចលោកគ្រូដោយសារអីថវិការហ្នឹង! អើលោកជួលម៉ែកាអើយមានបាសអត់ខ្ញុំមិនទាន់មានលទ្ធភាពបាសទេហើយបាសក្នុងមួយយប់ប៉ុន្មានលោកគ្រូឯងដឹងអត់ក្នុងមួយយប់គេអោយ១៥ម៉ឺនភ្លើងលើគេគ្រាន់តែយើងបាសទៅប៉ុកហ្នឹង!

ក៖ អើស្រួលហាសណេះបង?

ខ៖ ចឹងបានថារឿងរកស៊ីខ្ញុំចេះទាំងអស់ប៉ុន្តែខ្ញុំខ្វះថវិការហើយបាសម៉ាល្មមៗនិងហើយមានអីគ្រាន់តែចាក់ស៊ីឌីហើយអោយកូនយើងយល់ទៅអើដូចអានេះវាឧស្សាហ៍ផ្នែកហ្នឹង! យើងរៀនទូរស័ព្ទដាក់គេកម៉្មង់បទហាសណាស់។

ក៖ បាទបង!

ខ៖ បទចង្វាក់អើយើងកុំដាក់អាបទញាក់ៗហាសលោកគ្រូរកស៊ីជាមួយខ្ញុំខ្ញុំអត់អោយខាតបង់ទេប៉ុន្តែខ្ញុំវាខ្វះខាតថវិការហ្នឹង! បើចំនួនថាខ្ញុំរកម៉ូយរកអីដូចរឿងការបាសនិាយយចំទៅចេះមួយសព្វដែរប៉ុនខ្វះតែលុយឥឡូវ។

ក៖ ចឹងណេះបង?

ខ៖ ចាស!

ក៖ បាទបងចឹងអើបងគិតថាបងមានបងដែរព្រានប្រដៅកូនៗដើម្បីអោយធ្វើអំពើល្អក្នុងសង្គមអីចឹងហាសជក់គ្រឿងញៀនជក់អីបងប្រដៅពួកគាត់រហូតតើហីបង?

ខ៖ ខ្ញុំប្រដៅរហូតខ្ញុំថាកូនអើយជៀសវៀងហាសកុំផឹកកុំជក់បារីយើងកសាងអនាគត់ដល់ពេលយើងមានគ្រួសារទៅក៏គ្រួសារយើងកូនចៅយើងក៏ធូរធារតាមនិងដែរ។

ក៖ បាទបងអូ៎បាទចឹង..?

ខ៖ ខ្ញុំហាសលោកគ្រូ។

ក៖ បាទបង!

ខ៖ ព្រោះគំនិតខ្ញុំហាសលោកគ្រុដឹងម៉េចអត់បើថាខ្ញុំដាច់សារនេះខ្ញុំដាក់លេងរោងការហើយហ្នឹងបាសហើយព្រោះអាហ្នឹងក្នុងម៉ានិយាយចំទៅក្នុងមួយខែនិងបើយើងដាក់មួយខែហ្នឹងជាប់ហាសលុយដឹងប៉ុន្មានអត់លុយហូរចូលហាស!

ក៖ បាទបងបាទល្អ!

ខ៖ ចាស! ប៉ុន្តែព្រោះខ្ញុំគោយន្តខ្ញុំមានហើយយើងដឹកបាសដឹងអីអោយគេក៏ស្រួលដែរផ្លូវពិបាកម៉េចក៏រួចដែរ។

ក៖ បាទបង!

ខ៖ ​ព្រោះខ្ញុំមានគោយន្តប៉ុន្តែខ្វះមួយផ្នែករោង កៅអី តុ ហើយហ្នឹងអាសំណាញ់ហ្នឹងប៉ុន្តែបើខ្ញុំដោះស្រាយខ្ញុំអាចរត់រួច។

ក៖ បាទបងបាទ!

ខ៖ បើខ្ញុំបើថាយើងរឹតមាំខ្ញុំអាចធ្វើបានប៉ុនខ្វតិចតួចខ្ញុំអត់ដឹងទេ។

ក៖ អូ៎!

ខ៖ ប៉ុនខ្ញុំអាចធ្វើបានប៉ុន្តែខ្ញុំរៀបចំផ្ទះខ្ញុំត្រឹមត្រូវសិនព្រោះតែយើងមានរោងការយើងមានដាក់ផ្លាក។

ក៖ បាទបង!

ខ៖ គេដាក់ផ្លាសហាសណាស់យើងរោងយើងយើងដាក់ផ្លាកឥឡូវយើងដាក់ឈ្មោះប្ដីឬឈ្មោះប្រពន្ធឬឈ្មោះកូន។

ក៖ បាទបងត្រូវ!

ខ៖ ចាស! គេអាចមកជយលយើងបានឥឡូវយើងទាក់ទងជាមួយវត្តទៅពេលមានបុណ្យមានទានដាក់រោងឆ្វាច់អើ!

ក៖ ត្រូវបងត្រូវ!

ខ៖ ហើយត្រឹមនិងដាក់ទៅកូនគោយន្តយើងមានហើយលោកដែរជំពាក់យើងពីការ។

ក៖ ត្រូវបងត្រូវ!

ខ៖ ប្រិបៗចឹងខ្ញុំថាក្នុងមុខម្ហូបឥឡូវលោកថាហែកឋិនកម៉្មង់ហាសយើងទទួលភ្ញៀវរោងការយើងក៏មាន បាសយើងក៏មាន ចានយើងក៏មាន ពេងយើងក៏មានហើយយើងយកទៅ។

ក៖ បាទបង!

ខ៖ ប៉ុនយកហាសលោកគ្រូយកចុះជាងគេបន្តិចបានយើងដំណើរការទៅមុខល្អយើងអាចសុំលោកបានតើ! ឥឡូវលោកហាសថ្ងៃមុនចុះហើយឥឡូវយកដូចគេដែរបានលើសំដីយើងតើ!

ក៖ ត្រូវបងត្រូវ!

ខ៖ លុយលើមាត់យើងតើលុយ។

ក៖ បាទ!

ខ៖ បើយើងអត់មាត់ម៉េចលុយហូរចូល។

ក៖ ត្រូវបង!

ខ៖ ចឹងបានខ្ញុំថាគំនិតខ្ញុំទាល់តែប្ដីបន្តិចទេបើប្ដីធ្វើអោយពិបាកចិត្តខ្ញុំគិតអត់ចេញទេបើប្ដីវល់ថាខ្លាចជំពាក់គេខ្លាចដោះគេមិនរួចចឹងខ្លួនឯងទៅណាទៅទៅកុំខ្វល់ជាមួយខ្ញុំចាំមើលខ្ញុំរកស៊ីកើតមិនកើតលោកគ្រូអត់ដឹងទេពីដំបូងមកខ្ញុំនៅរៀននៅក្មេងហាស! ខ្ញុំចូលចិត្តសំអាងការផង ចូលចិត្តគ្រូបង្រៀនផងរឿងអាផ្នែកធ្វើខ្លួនខ្ញុំកោរចិញ្ចើមអោយគេ ខ្ញុំអូសសក់អោយគេចឹងបានខ្ញុំថាបើថាខ្ញុំធ្វើផ្ទះម៉ាស្អាតខ្ញុំអូសសក់ លាបក្រចកខ្ញុំចូលចិត្តព្រោះមុខរបរនិងខ្ញុំចូលចិត្តម៉ង។

ក៖ បាទបងអើ!

ខ៖ លក់ដូរក៏ខ្ញុំលក់ប៉ុនដឹងម៉េចខ្ញុំមិនទាន់មានលទ្ធភាពថាធ្វើរោងប៉ុនធ្វើអត់ធ្វើដូចគេទេវាអស់ដើមទុនច្រើន។

ក៖ យើងធ្វើធម្មតាណេះបង?

ខ៖ យើងធ្វើរបៀបចឹងប៉ុន្តែយើងតុបតែងផ្ទះយើងអោយស្អាត។

ក៖ បាទបង!

ខ៖ ​ចាស!

ក៖ ចុះអើបងមានពាក្យពេចន៍អីដែរចង់ផ្ដាំផ្ញើរទៅកូនៗអោយពួកគាត់ធ្វើម៉េចអោយល្អចឹងហាសណាស់បង?

ខ៖ ខ្ញុំថាធ្វើម៉េចកុំអោយរៀនគំរូតាមឪបានហើយគំរូតាមម៉ែទៅព្រោះម៉ែស៊ូហាស!

ក៖ បាទបង!

ខ៖ ស៊ូនិយាយអោយចំទៅហាសលោកគ្រូតាំងពីមកនេះស៊ូមែនទែនស្អីក៏ធ្វើៗកុំរើសការងារ។

ក៖ បាទ!

ខ៖ បើយើងរើសកន្លែងយើងថាយើងល្ងង់អក្សរហើយទៅល្ងង់រឿងការងារទៀតមានអីអោយកូនហូប។

ក៖ បាទបង!

ខ៖ កុំអោយខ្ញុំថាធ្វើម៉េចអោយដូចម៉ែទៅកូនកុំរើសដូចថាគេលក់អីក៏ដោយទិញទៅកូនគេមកលក់អោយយើងហើយ!

ក៖ ហ្នឹងហើយ!

ខ៖ ចំណេញតិចតួចយកទៅ។

ក៖ ហ្នឹងហើយបង!

ខ៖ ចាស! កុំរើសថាអើកំប៉ុងអេតចាយថាអត់ទិញទិញស្អីក៏ដោយគេលក់ស្អីទិញហ្នឹង ដូចស្រូវក៏ដោយអើម៉ែអាកាច្រូតស្រូវប្រមូលមកទិញៗស្អីក៏ដោយអោយតែក្នុងតំលៃដែរយើងទីផ្សារដូចថាយើងចំណេញតិចៗបាន។

ក៖ បាទបង!

ខ៖ ខ្ញុំទិញហាសលោកគ្រូខ្ញុំអត់ភូតទេទើបឆ្នាំនេះទេខ្ញុំអត់សូវទិញបានឆ្នាំទៅខ្ញុំទិញបាន៣ទៅ៤តោនហាស!

ក៖ ចឹងហោសបង?

ខ៖ ទិញនៅផ្ទះហ្នឹងហាសព្រោះតំលៃចុះគេតិចព្រោះស្រូវគេអត់សូវល្អគេបុកខ្ញុំហើយ!

ក៖ បាទ!

ខ៖ ហើយទី១ហាសលោកគ្រូដឹងម៉េចអត់ខ្ញុំចង់ដាក់ឃ្លាំងយកលុយគេខ្ញុំទិញស្ដុបស្រូវតើ!

ក៖ បាទបង!

ខ៖ ប៉ុន្តែក្រឡាខ្ញុំមិនទាន់រត់រួចព្រោះអីយើងដីនៅទឹកចឹងទៅធ្វើអីចេញយកស្រូវមកដាក់អីណាហាលអីណា។

ក៖ បាទត្រូបបង!

ខ៖ ទាល់តែធ្វើរោងអោយខ្ពស់ហើយកូនសុទ្ធតែប្រុសបើយើងមិនគំរោងការចឹងធ្វើអីចេញ។

ក៖ ត្រូវបងត្រូវ!

ខ៖ ព្រោះកូនហ្នឹងដូចលោកគ្រូឯងថាចឹងទាល់តែលោកគ្រូឯងផ្ទាល់ក៏ថាអើទាល់តែកូនមកដោះស្រាយហើយសំរួលហើយដូចថា១ខែ២ខែវាអត់មានអានិងយើងដោះស្រាយហើយហើយ!

ក៖ បាទបង!

ខ៖ យើងរកស៊ីអីក៏ធូរទៅមុខរលុងទៅមុខដែរ។

ក៖ បាទ!

ខ៖ ចឹងបានខ្ញុំគិតថាអារឿងរកស៊ីខ្ញុំអត់អោយចាញ់គេប៉ុនមកចាញ់អាប្ដីហើយហ្នឹងកាស៉្យូមិនទាន់ចេះ។

ក៖ អូ៎បាទបង!

ខ៖ ​អាកាស៉្យូណុងល្ងង់។

ក៖ អើចាំពេលក្រោយចាំខ្ញុំបង្រៀនពីរបៀបចុចចឹងអើប្រហែលជាចុងក្រោយខ្ញុំអរគុណច្រើនណាស់បងដើម្បីបានជជែកជាមួយខ្ញុំទាក់ទងពីប្រវត្តិរបស់បង?

ខ៖ ចាស!

ក៖ ហើយការ..?

ខ៖ ប្រវត្តិណុងលោកអើយជូចត់អស់ហើយប៉ុន្តែពូខ្ញុំម្នាក់ពូបង្កើតម៉ង។

ក៖ បាទ!

ខ៖ ប្អូនប៉ាខ្ញុំបង្កើតគាត់អើគាត់ណុងមកលេងខ្ញុំ។

ក៖ បាទបង!

ខ៖ ហើយប្ដីខ្ញុំនិងក៏ស្រវឹងហើយគាត់ចោលខ្ញុំនិងមួយចានស្រាក។

ក៖ បាទ!

ខ៖ មួយចានស្រាកអាកន្តូរយើងហ្នឹង!

ក៖ បាទបង!

ខ៖ គាត់ចោលមកគាត់ចោលអត់ត្រូវខ្ញុំទេខ្ញុំគេចផុតរួចទៅពូខ្ញុំនិងក៏និយាយកុំមើលងាយកូនអញ់ ក្មួយអញ់ជូមែនប៉ុនមែនជូល្វីងទេ។ ជូហើយក៏មិនចត់ដែរគាត់និយាយតែភាសាចឹងមានន័យថាម៉េចជ្រៅហាសណាស់។

ក៖ បាទ!

ខ៖ គាត់ថាអោយប្ដីខ្ញុំប៉ុន្តែប្ដីខ្ញុំអត់មានគិតពិចារណាអីផង។

ក៖ អូ៎បាទបង!

ខ៖ គាត់និយាយតែពាក្យ២ទៅ៣ម៉ាត់និងទេគាត់ថាណែកុំមើលងាយក្មួយអញ់ កូនអញ់ហាសអញ់មកលេងហើយជូនិងមែនជូធម្មតាទេជូជ្រះហាស!

ក៖ បាទបងបាទ!

ខ៖ គាត់ថាចឹងរួចទៅខ្ញុំថាពូអើយពូឯងណែនាំម៉េចក៏វាមិនស្ដាប់ដែរថាអោយប្ដីខ្ញុំចឹងហាស!

ក៖ បាទបង!

ខ៖ ជូមែនហើយហែងទៅគប់ចោលវាចឹងឈ្មោះជូហាសមែនជូធម្មតាទេជូច្រីង។

ក៖ បាទ!

ខ៖ គាត់និយាយនិយាយអោយវាអោយខ្ញុំកុំអោយខ្ញុំស្មុគពេកហាសខ្ញុំក៏ហាមទៅខ្ញុំថាខ្លួនឯងនិយាយនិយាយបានតែមាត់បានហើយកុំចោលហើយចោលទៅត្រូវវាមិនពកក្បាលហើយវាមិនរកថ្នាំពេទ្យហើយ!

ក៖ អូ៎បាទបង!

ខ៖ ចាស! គាត់មកលេងដែរតើនិយាយចំទៅបងប្អូនខ្ញុំចូលចិត្តមកលេងខ្ញុំហាសប៉ុនទាស់ប្ដីមើលតែប្ដីខ្ញុំក្ដុងក្ដាំងលែងមកលេងហើយ!

ក៖ អូ៎!

ខ៖ ចឹងហាសលោកគ្រូ។

ក៖ ចឹង..?

ខ៖ វាសនាខ្ញុំវាសនាដឹងម៉េចទេបានប្ដីចឹង។

ក៖ បាទបងចឹងអរគុណច្រើនណាស់បង?

ខ៖ ចាស!

ក៖ ដែរបានអោយខ្ញុំជជែកជាមួយបង?

ខ៖ ចាស!

ក៖ ចឹងអើមួយទៀតខ្ញុំសុំការអនុញ្ញាតិពីបងដាក់ការសម្ភាសក្នុងមួយនិងទៅក្នុងវេបសាយសាលាបានទេបង?

ខ៖ ខ្ញុំ?

ក៖ បាទ!

ខ៖ មានអីលោកគ្រូ។

ក៖ អូ៎!

ខ៖ ប៉ុនម៉ែព្រោះជីវិតខ្ញុំនិងម៉ាល្មមដែរអត់ក៏មិនអត់ពេកនិយាយចំទៅដឹងគេហៅម៉េច។

ក៖ មធ្យមគេហៅធម្មតា?

ខ៖​​ មធ្យមគេហៅធម្មតា ។

ក៖ បាទ!

ខ៖ ប៉ុន្តែក្នុងជីវិតនិងដូចថាអត់ស្រួលដូចគេ។

ក៖ អូ៎បាទបងបាទ!

ខ៖ ធម្មតានិងរត់ទៅនេះរត់ទៅនោះហើយមុខនិងបើថ្ងៃណាដែរខ្ញុំសប្បាយចិត្តបែបស្រួលចិត្តអានិងរៀងគ្រាន់តិចហើយមុខហោស!

ក៖ បាទបងបាទ!

ខ៖ មានបានលាបម៉្សៅអីបន្តិចអានិងរៀងគ្រាន់ហើយ!

ក៖ បាទបង!

ខ៖ ប៉ុន្តែតែអត់ស្រួលចិត្តហើយមុខហាសប្ដីថាមុខមីនិងដូចខ្មោចខ្ញុំថាមិនខ្មោចមុខអញ់តើ!

ក៖ បាទបងបាទ។